SunOnline: Barcelona ah enburi dhiumahtakai5faharu Neymareteam ah gulhi!\nބާސެލޯނާއަށް އެނބުރި ދިއުމަށްޓަކައި ފަސް ފަހަރު ނޭމާ ގުޅި\nޢަބްދުﷲ އައިމަން 12 Jan 2019, 13:01\nފުރާންސްގެ ޕީއެސްޖީއާ ގުޅުމަކީ ހެދުނު ވަރަށް ބޮޑު ގޯހެއް ކަމަށް ބުނެ، ބާސެލޯނާއަށް އެނބުރި ދިއުމަށްޓަކައި ފަސް ފަހަރު ނޭމާ އެ ކްލަބަށް ގުޅިކަމަށް ސްޕެއިންގެ މަޝްހޫރު ނޫހަކުން ބުނެފިއެވެ.\nބްރެޒިލްގެ ފޯވަރޑް ނޭމާ ޖޫނިއަރ\nބުރެޒިލްގެ ފޯވަޑް އަދި އެ ޓީމުގެ މިހާރުގެ ކެޕްޓަން ކުރަމުން އަންނަ ނޭމާ ޖޫނިއަރ ބާސެލޯނާއާ ގުޅުނީ 2013 ވަނަ އަހަރުއެވެ. އޭގެ ކުރިން އޭނާ ކުޅެފައިވަނީ ބްރެޒިލްގެ ސަންޓޮސްއަށެވެ. އެ ޓީމާ އެކު ބޮޑެތި ކާމިޔާބީ ތަކެށް ހޯދުމުގައި އިސްދައުރެއް އަދާ ކުރި ނޭމާ ބާސެލޯނާއަށް ބަދަލު ވެފައިވަނީ 57 މިލިއަން ޑޮލަރަށެވެ.\nބާސެލޯނާގައި އޭނާ ވަނީ އެތަކެށް ކާމިޔާބީތަކެއް ހޯދާ ދުނިޔޭގެ އެންމެ މޮޅެތި ކުޅުންތެރިންނާއި އެއްސަފަކަށް ފައިހަމަކޮށްފައެވެ. ބާސެލޯނާއަށް ހަތަރު އަހަރު ކުޅުމަށްފަހު އޭނާ ވަނީ ދުނިޔޭގެ އެންމެ އަގު ބޮޑު ކުޅުންތެރިޔާގެ ގޮތުގައި ފްރާންސްގެ ޕީއެސްޖީއާ ގުޅިފައެވެ. ނަމަވެސް މިބަދަލަކީ އޭނާއަށް ފުޓުބޯޅައިގެ ހަޔާތުގައިވެސް ހެދުނު އެންމެ ބޮޑު ގޯސްކަމަށް އޭނަގެ ސަޕޯޓަރުން އަދި ޚުދު ނޭމާވެސް ގަބޫލުކުރެއެވެ.\nނޭމާ އަނބުރާ ބާސެލޯނާއަށް ދިއުގެ އުންމީދު ދުލެއް ނުކުރެއެވެ. އޭގެ ހެއްކަކީ އޭނަގެ ބައްޕަ ދާދި ފަހަކުން ބާސެލޯނާގެ ރައީސް ޖޯސެޕް މާރިއޯ ބާޓެމޯއާ ބައްދަލުކޮށް އޭނާގެ ދަރިފުޅު އެ ޓީމާއި އެނބުރި ގުޅެން ބޭނުންވާ ކަމުގެ ވާހަކަ ދައްކާފައި ވުމެވެ.\nނޭމާ ބާސެލޯނާގައި ކުޅުނު ދުވަސްވަރުގެ ތެރެއިން\n"އޭނާ ހުރީ އޭނާއަށް ބާސެލޯނާއާއިި ދޭތެރޭ ކަންތައް ކުރެވުނު ގޮތުން ވަރަށް ދެރަވެފައި. އަދި އެކަމަށް މާފުކޮށްދިނުމަށް ވެސް އޭނާ އެދޭ،" ނޭމާގެ ބައްޕަ ބުންޏެވެ.\nނޭމާ ބާސެލޯނާ ދޫކޮށް ދިޔަ ފަހުން ދުވަސް ކޮޅު ކޮޅުން އޭނާ އަނބުރާ ބާސެލޯނާއަށް އަންނަން އުޅޭ ކަމުގެ ވާހަކައިގެ އަޑުތައް ވަނީ އެތައް ފަހަރަކު ފެތުރިފައެވެ. މި ދުވަސްކޮޅަކީ ކުޅުންތެރިން ކުލަބުތައް ދޫކޮށް އަދި އައުމަށް ހުޅުވިފައިވާ ދުވަސްވަރު ކަމަށް ވުމުން މިފަދަ މަޝްހޫރު ގިނަ ކުޅުން ތެރިންނާއި ގުޅޭ ގޮތުން ދަނީ ތަފާތު ގިނަ ހަބަރުތަކެއް ފެތުރެމުންނެވެ.


Barelona ge captain kan Messi ah | Mihaaru\n11 އޯގަސްޓް 2018 - 07:22\nމުޅި ކެރިއަރު ބާސެލޯނާގައި ހޭދަކުރުމަށް ފަހު ޖަޕާނުގެ ވިސެލް ކޯބޭ އަށް ދާދި ފަހުން ބަދަލުވި އިނިއެސްޓާ މިދިޔަ ސީޒަނުގައި ނުކުޅޭ މެޗުތަކުގައި މެސީ ކެޕްޓަންކަންކުރި އެވެ.\nބާސެލޯނާގެ ވައިސް ކެޕްޓަންގެ މަގާމުގައި 2015 ވަނަ އަހަރުން ފެށިގެން ހުރި މެސީ އަކީ އާޖެންޓީނާގެ ކެޕްޓަން ވެސް މެ އެވެ. ކްލަބުގެ އާ ވައިސް ކެޕްޓަނަކަށް ސާޖިއޯ ބުސްކެޓްސް ހަމަޖައްސާފައިވާއިރު ދެ ވަނަ ވައިސް ކެޕްޓަނަކީ ޖެރާޑް ޕީކޭ އެވެ. އަދި ތިން ވަނަ ވައިސް ކެޕްޓަނަކީ ސާޖި ރޮބާޓޯ އެވެ. ކުރިން ތިން ވަނަ ވައިސް ކެޕްޓަނަކަށް ހުރި ހަވިއޭ މަޝެރާނޯ ވެސް ވަނީ ޖެނުއަރީ މަހު ކްލަބް ދޫކޮށްލައިފަ އެވެ. މިހާރުގެ ހަތަރު ކެޕްޓަނުންނަކީ ވެސް ބާސެލޯނާގެ ޔޫތު އެކަޑަމީގެ އުފެއްދުންތަކެވެ. މީގެ ކުރިން އެފަދަ ހާލަތެއްގައި އައީ 2014/2015 ގައި ޒަވީ، އިނިއެސްޓާ، ބުސްކެޓްސް އަދި މެސީ އަށް މަގާމްތައް ލިބުން ފަހަރު އެވެ.\nއަންނަ ސީޒަނުގައި ބާސެލޯނާގެ ޝަރަފްވެރި ހަތް ނަމްބަރު ޖާޒީ ބޭނުންކުރާނީ ޖެނުއަރީ މަހު ބޮޑު އަގެއްގައި ލިވަޕޫލުން ގުޅުނު ބްރެޒިލްގެ ފިލިއްޕެ ކުޓީނިއޯ އެވެ. އޭނާ ފުރަތަމަ ބޭނުންކުރީ މަޝެރާނޯ ހުސްކުރި 14 ނަމްބަރު ޖާޒީ އެވެ. ކުރިން ހަތް ނަމްބަރު ބޭނުންކުރަމުން އައީ އާޑާ ޓުރާން އެވެ. މި ޖާޒީ ބޭނުންކޮށްފައިވާ ކުޅުންތެރިންގެ ތެރޭގައި ލުއިސް ފީގޯ، ހެންރިކް ލާސަން އަދި ޑަވިޑް ވިޔާ ހިމެނެ އެވެ.


Yaameen maraalumu ge adee gai thibi meehun ge mahsala thahugeegu kuranee\nޔާމީން މަރާލުމުގެ އަޑީގައި ތިބި މީހުންގެ މައްސަލަ ތަހުގީގު ކުރަނީ\nރަހުމުކުޑަ ގޮތަކަށް މަރާލާފައި އޮއްވާ ފެނުނު ސޯޝަލް މީޑިއާ އެކްޓިވިސްޓް ޔާމީން ރަޝީދު މަރާލަން ވިސްނުންދީ ހިތްވަރުލާ ދިނުމަށް އަޑީގައި ތިބެގެން ބަޔަކު މަސައްކަތް ކުރި ކަމަށާއި އެ މައްސަލަ ވަކިން ތަހުގީގު ކުރަމުން އަންނަ ކަމަށް ފުލުހުން ބުނެފި އެވެ.\nޔާމީންގެ މަރާ ގުޅޭ ތަފްސީލުތައް ހާމަ ކުރުމަށް އިސްކަންދަރުކޮށީގައި މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ސްޕްރިންޓެންޑެންޓް އޮފް ޕޮލިސް އަހުމަދު ޝަމީމް ވިދާޅުވީ ޔާމީން މަރާރާލާފައި ވަނީ 25 އަހަރުން ދަށުގެ، ވަރަށް ދޮށީ ބައެއް ކަމަށެވެ. އަދި ދީނަށް ފުރައްސާރަ ކުރާ މީހުންނާއި އެ މީހުންގެ ހިޔާލާ ތަފާތު ކަމަށާއި އެގޮތުން ޔާމީންއަކީ ވެސް ދީނަށް ފުރައްސާތަ ކުރާ މީހެއް ގޮތުގައި އެ މީހުން ދެކޭ ކަމަށް ޝަމީމް ވިދާޅުވި އެވެ.\nޔާމީން މަރާލީ އެ ހިޔާލު ތަފާތުވުންތަކުގެ ތެރެއިން ކަމަށާއި އެ މައްސަލާގައި ސިޔާސީ ކަމެއް ނުވަތަ ޖަމިއްޔާ ޖަމާއަތެއްގެ އަތެއް ވާކަމަކަށް މިހާތަނަށް މައުލޫމާތު ލިބިފައި ނުވާ ކަމަށް ޝަހީމް ވިދާޅުވި އެވެ. ނަމަވެސް ޔާމީން މަރާލުމަށް ވިސްނުންދީ އެކަމަށް ހިތްވަރު ލާދިނުމަށް ބަޔަކު ޑީގައި ތިބެގެން މަސައްކަތް ކުރި ކަމުގެ މައުލޫމާތު ލިބިފައިވާ ކަމަށާއި އެ މައްސަލަ ވަކިން ތަހުގީގު ކުރަމުން އަންނަ ކަމަށް ޝަމީމް ވިދާޅުވި އެވެ.\n"[ޔާމީން މަރުގެ މައްސަލާގެ އަޑީގައި] ތިބި މީހުންނާ ގުޅޭ މައުލޫމާތުތަކާ އޭގެ ހަގީގަތްތައް ބަލާ އެނަލައިޒް ކުރަމުން މ ވަގުތު ވެސް އެބަދޭ. އެ މަސައްކަތް ކުރިޔަށް ގެންދަނީ މޭޖާ ކްރައިމް ސެންޓަރުން. އަދި މައުލޫމާތުތައް ހާމަވާ ވަރަކުން ހިއްސާ ކުރަމުން ގެންދާނަން،" ޝަމީމް ވިދާޅުވި އެވެ.\nޔާމީން މަރާލުމުގައި އަމަލީ ގޮތުން ބައިވެރިވީ ހ. އަންނާރުމާގޭ އިސްމާއިލް ހައިޝަމް ރަޝީދާއި މ. އިރާސްމިކުގޭ އަހުމަދު ޒިހާން އިސްމާއިލް ކަމަށާއި ޔާމީންގެ ގޭ ކުރިމަތީ ފާރަލައިގެން ހުރީ ގ. ތާއިފް އިސްމާއިލް ރަޝީދު ކަމަށް ފުލުހުން ބުންޏެވެ. އަދި އެ މައްސަލާގައި އަށް މީހަކަށް ދައުވާ ކުރުމަށް ޕީޖީ އޮފީހަށް ވަނީ ފޮނުވައިފަ އެވެ.\nޔާމީން މަރާލީ ދީނީ ގޮތުން ހައްދުފަހަނަ އެޅި ބައެއް\nޔާމީންގެ "ގާތިލުން"ގެ މައްޗަށް ދައުވާ އުފުލައިފި\nޔާމީންގެ ގާތިލުންނަށް ދައުވާ ކުރަން ފޮނުވައިފި\nޔާމީން ގަތުލުމުުގެ ބިރުވެރި ފޮޓޯއާ އެކު އެތައް ފާޑުކިޔުމެއް


Raees Yameen Ah Beynun Vanee Vaki Athakah Buranuve Thibi Meehun Ge Vote - Minister Muizzu - Vaguthu\nރައީސް ޔާމީނަށް ބޭނުމީ ވަކި އަތަކަށް ބުރަ ނުވެ ތިބި މީހުންގެ ވޯޓް – މުއިއްޒު\nވަކި އަތަކަށް ބުރަ ނުވެ ތިބި ރައްޔިތުންނަށް ވިސްނައި ދިނުމުން ރައީސް ޔާމީން އަށް ވޯޓް ދޭނެ ކަމަށާއި އެރައްޔިތުންގެ ވޯޓް ބޭނުންވާ ކަމަށް ހައުސިން މިނިސްޓަރު ޑރ.މުހައްމަދު މުއިއްޒު މިއަދު ވިދާޅުވެއްޖެ.\nމިނިސްޓަރު މުއިއްޒު މިހެން ވިދާޅުވީ މިރޭ ޕީޕއެމް ރައީސް ޔާމީން ކެންޕެއިން އޮފީހުގައި ބޭއްވި ޖަލްސާގައި ވާހަކަފުޅު ދައްވަމުންނެވެ. މިނިސްޓަރު ވިދާޅުވީ ރައީސް ޔާމީންގެ ސަރުކާރުގެ ހަތަރު އަހަރު ދުވަހުގެ ތެރޭގައި ކުރަން ބުނި ހުރިހާ ކަމެއް ދަނީ ނިމެމުން ކަމަަށެވެ.\n"ރައީސް ޔާމީންގެ ސަރުކާރުގެ ހަތަރު އަހަރު ދުވަހުގެ ތެރޭގައި ކުރަން ބުނި ހުރިހާ ކަމެއް ދަނީ ނިމެމުން, މާލެ އާއި ހުޅުލެއާ ދެމެދު އަޅާ ބްރިޖުގެ މަސައްކަތް ކުރިއަށް ދާއިރު، ބުރިޖުގެ އަމަލީ މައްސަކަތް ބަލާލުމަަށް އެންމެ ގިނައިން ދަނީ އިދިކޮޅު އެމްޑީޕީ މީހުން" މިނިސްޓަރ މުއިއްޒު ވިދާޅުވިއެވެ.\nމިނިސްޓަރު މުއިއްޒު ވިދާޅުވީ 15 ހާހެއްހާ ރައްޔިތުން މާލެގައި އެކަނިވެސް ބޯހިޔާވަހިކަން ބޭނުން ވެފައި އެބަ ތިބި ކަމަށެވެ.\n"ރާއްޖޭގެ ނިސްބަތުން 15 ހާހެއްހާ ރައްޔިތުން މާލެގައި އެކަނިވެސް ބޯހިޔާވަހިކަން ބޭނުން ވެފައި އެބަ ތިބި ރާއްޖޭގެ ރައްޔިތުންނަށް އެންމެ ފުރަތަމަ ބޯހިޔާ ވަހިކަމެއް ލިބިފައިވަނީ 1990 ވަނަ އަހަރުގައި" މިނިސްޓަރ މުއިޒު ވިދާޅުވިއެވެ.\nމިއަހަރުގެ ސެޕްޓެމްބަރު މަހާއި ހަމަޔަށް ދާއިރު 10000 ހައުސިންގް ޔުނިޓްގެ މަސައްކަތް ފެނިގެން ދާނެ ކަމަަށް ވިދާޅުވެ ހައުސިން މިނިސްޓަރު މުއިއްޒު ވިދާޅުވީ ސައުކާރުގެ ބޯހިޔާވަހި ކަމުގެ މަޝްރޫޢު ދަނީ ބާރަށް ކުރިއަށެވެ.\nފެބުރުއަރީ 18, 2018 - 23:04\nމުއިއްޒު އަށް، ވަރަށް އަދަބުވެރިކަމާ އެކު ދަންނަވަން، އަޅުގަނޑަކީ ވަކި އަތަކަށް ނުޖެހޭ ސްވިންގ ވޯޓާ އެއް، ނަމަވެސް5އަހަރު ނިމެނީ ފްލެޓެއް ވައުދު ވީ ފަދައިން ނުލިބޭ، އިންޓެރެސްޓް މާ ބޮޑީ، އަޅާ ހުރިހާ ތަނެއް ގަންނަނީ މުއްސަދިން. އަދި ނެތް އިނގޭތޯ ވޯޓެއް ލިބޭކަށް. އަޅުގަނޑު ދަންނަ ވަކި އަތަކަށް ނުޖެހޭ އެންމެން ކަހަލަ ގޮތަކަށް ތިބީ ތިބޭފުޅުން ބައިތުލްމާލުން އިސްރާފުކޮށް މުއްސަދިންނަށް ބަހާތަން ފެނި ފޫހިވެފަ.\nފެބުރުއަރީ 19, 2018 - 01:16\nއިންޓަރެސްޓް ކީއްކުރަން ބޭންކުން ވެސް ލޯނު ސަރުތުތަކުގެ ތެރޭގައި އެންމެ ފުރަތަމަ ބަލަނީ ލިބޭ އާމްދަނީ ވިއްޔާ ، ކޮންއިރަކުން އަހަރުމެންނަށް ތިޔަ ބޭންކުން ލިބޭނީ،،،، ނުލިބޭނެ އަނެއްކާ އެފޯޑަބަލް ލިބެޔޭކިޔާފައި ދާ އިރަށް ބުނާނެ ކޯޓާ ހުސްވެއްޖެއޭ، ރަނގަޅަށް ބަލާލާއިރު ބޭންކުގައި ތިބޭ ސްޓާފުންނަށް ދީ ހުސްވީ، މިއީ މިފަހަރުވެސް ބޭންކު ތަކުން ހެދިގޮތް\nފެބުރުއަރީ 19, 2018 - 07:01\nތިވިދާޅުވީ ވަރައް ބޮޑު ތެދު ފުޅެތް\nފެބުރުއަރީ 19, 2018 - 07:03\nފެބުރުއަރީ 19, 2018 - 00:19\nއަސްލު ހޮވެން ބޭނުމިއްޔާ އިދި ކޮޅު ވިސްނުން އެހާ ބޮޑަށް ނެތް މީހުންނަށް ދޭއެއްޗެއްދީ.\nފެބުރުއަރީ 19, 2018 - 00:23\nއަޅުގަނޑަކީވެސް ރައީސް ނަޝީދުގެ ސިޔާސަތަށް ފާޑު ކިޔާ މީހެއް. ޢަދި ރައީސް ޔާމިން ކުރައްވަމުން ގެންދެވާ ހައްދުފަހަނަ އަޅާފައިވާ ނާއިންސާފުން ކުރާ ، ބުއްދި ގަބޫލު ނުކުރާ ، ޤާނޫނުތަކާއި ޤާނޫނު އަސާސީ އާއި ހިލާފު ކަންތައްތަކަށް ފާޑު ކިޔާ މީހެއް. ވަކިކޮޅަކަށް ޖެހޭ މީހެއް ނޫން. އަޅުގަނޑަށް ފުލެޓެއް ދިނަސް ނުދިނަސް ، ކުރިމަތި ލާ މީހުން އަޅުގަނޑު ގަބޫލު ނުކުރާ ފެންވަރުގެ މީހުން ކަމަށް ވަންޏާ ވޯޓް ގަނޑު ބާތިލް ކުރަން ޖެހުނަސް ރާއިސް ޔާމިންގެ އަމަލުތައް މިހާރު ހުންނަ ގޮތަށް ހުންނަ ކަމަށް ވަންޏާ ވޯޓު ނުދޭނަން....\nފެބުރުއަރީ 19, 2018 - 01:14\nފެބުރުއަރީ 19, 2018 - 06:37\nނުވާނެ ތިކަމެއް ކޯބާތޯ މާބަޑުމީހުންނައް ރަށުން ދޭން ބުނި ހިދުމަތް ރއްފުށު ކުދިން ހާދަ ހާލުގައޭ މާލެއައް ވިހަން އަަަައިސް ނިމިގެން ރަށައް ދެވޭިރު އަތްމަތި ހުސްވެފަ ދެން ކިހިނެއްތޯ ވޯޓު ދޭނި ސަލާމް\nފެބުރުއަރީ 19, 2018 - 08:14\nއަހަރެން މީ ވަކި އަތަކަށް ނުޖެހި ހުރި މީ ހެއް. އަހަރެން ނަކަށް ކަމަކުނުދޭ ދެކޮޅުން ދައްކާ ވާހަކަ. އކަމަކު ވަރަށް ސޮރީ. ނެތް ދެވޭކަށް.\nފެބުރުއަރީ 19, 2018 - 08:46\nހެހެ. މަޖާ ގޮލައެކޭ ދޯ.\nފެބުރުއަރީ 19, 2018 - 09:16\nފެބުރުއަރީ 19, 2018 - 10:44\nބުރޯ މާލަސްވެއްްޖެެ.4އަހަރާއި ބައި މިނިމެނީ ޕާޓީ ކުދިން ހިތް ހަމަޖައްސާލަ ދިނުމާއި އަމިއްލަ އެދުމުގަ. ނަޝީދު ފަދަމީހެއް ނޫން ކޮންމެ މީހެއް އިދިކޮޅަށް ނިކުތަސް ވޯޓުލާނީ އެމީހަކަށް. ގޮތް ހުސްވެގެން ވެސް މިހާތަނަށް ވެރިކަންކުރި ބޭފުޅުންނާއި އާއިލާތަކަށް ދެން ނުދޭނަން އެންމެވޯޓެއްވެސް.\nފެބުރުއަރީ 19, 2018 - 15:17\nހިނި ވެސް އާދޭ. އިހްތިރާމާއެކު ބުނެލަން ބޭނުން. ދެވޭކަށް ނެތް. ވަރަށް ގިނަ ގޯސް ހަދާފަ ހުރީ. ނަޝީދު އިދިކޮޅުން ލިޔަސް މިފަހަރު ވޯޓު ދޭން ނިންމައިގެން މި ހުރީ.


ދިމާވި އާދަޔާ ޚިލާފް ޒުވާނާ (އަށްޑިހަ ހަވަނަ ބައި) – Esfiya\nދިމާވި އާދަޔާ ޚިލާފް ޒުވާނާ (އަށްޑިހަ ހަވަނަ ބައި)\nހަނީފާއްތަ ކައިރިއަށް ގޮސް ވަރަށް ބާރަށް ހަނީފާއްތަގެ ގައިގައި ނައިޝާ ބައްދާލިއެވެ.\n“ކަނބުލޮ އަދި އަންނައްޗޭ މިރަށަށް” ހަނީފާއްތަ ބުނެލިއެވެ. “ދެން ހިއެއްނުވޭ އާދެވޭނެހެނެއް….ނައިޝާ އަންނަން ބޭނުންވެގެންނޫން މިފަހަރުވެސް މިއައީ….ހަނީފާއްތަގެ ނަންބަރު އިންނާނެއެއްނު….މިރަށަށް ނަޔަސް ޚަބަރުވެވޭނެއެއްނު….ގުޅާނަން ހަނީފާއްތައަށް” ނައިޝާ ބުނެލިއެވެ.\n“ކުރީފަހަރުވެސް ދިނީމަ ނުހިފި އެހެންވީމަ މިފަހަރު މީގަ ހިފާ” ހަނީފާއްތައަށް ދޭން ނައިޝާ ވޮލެޓަށް ލައިފައި ހުރި ދިހަހާސް ރުފިޔާ ނަގާ ދިއްކޮށްލަމުން ބުނެލިއެވެ.\n“ހާދަ ބައިވަރެއް؟ ތިބާއްވާ” ހަނީފާއްތަ ބުނެލިއެވެ. “ނޫން މިފަހަރު މީގަ ހިފާ” ނައިޝާ ކުރުނުކުރުމުން ހަނީފާއްތަ އެފައިސާގައި ހިފިއެވެ.\nއެންމެނާ ސަލާމްކުރުމަށްފަހު ލޯންޗަށް ނައިޝާ އެރިއެވެ. ލޯންޗު ފަޅުން ބޭރުވަންދެން ނައިޝާ ދާ މަންޒަރު ބަލަން ސައިފް ދެރަވެފައި ހުއްޓެވެ.\nކަނޑުގެ ލޮނުގަނޑު ކަފަމުން ހަލުވި ދުވެލީގައި ލޯންޗު ދަތުރުކުރަމުން ދިޔައެވެ.ސީޓުގައި އިށީންދެލައިގެން ފޯނާ ކުޅެން ނައިޝާ އިނެވެ.އައްކިޔުންނާ ދިމާވެވޭތީ ނައިޝާ ހުރީ ވަރަށް އުފަލުންނެވެ.އެހެންއިނދެ ޔުދާގެ ނަންބަރަށް ނައިޝާ ގުޅާލީ އެކޮޅުން ފޯނު ނަގާނެ ކަމުގެ އެއްވެސް އުންމީދެއް ނެތިއެވެ.ނަމަވެސް ޔުދާގެ ކޯލު ކުރިއާ ޚިލާފަށް ރިންގުވިއެވެ.ހުރިހާ ދުވަހަކު ނުގުޅި ހުރެފައި މިއަދު އެކޯލު ރިންގުވުމުން ނައިޝާ ހައިރާންވިއެއް ކަމަކު އުފާވެސް ވިއެވެ.\n“ހަލޯ!” ރިންގުވިތާ ދެމިނެޓްވެސް ނުވެ އެކޮޅުން ޔުދާ ފޯނު ނެގިއެވެ. ޔުދާގެ އަޑުޖެހުމުން ނައިޝާ ވަރަށް އުފާވިއެވެ.\n“ދަރިޔާ ކޮން ދުނިޔެއަކު ތިއުޅެނީ؟….ހާދަ ވަރަކަށް ގުޅާފީމޭ…..ނައިގެ ޚަބަރެއްނުވާތީ ޕޮލިހަށްވެސް ދާން ހިތަށްއަރާފަ މިހުރީ…..ފޯނު ހަލާކުވީތަ؟…..ނައިގެ ނަންބަރަށް އެއްގޮތަކަށްވެސް ނުގުޅޭ…..ރިންގުވާ އަޑެއްްވެސް ނީވެ ހަމަ ކެނޑެނީ” ޔުދާ އެއްނޭވާއިން ބުނެލިއެވެ.\n“ނައިވެސް އެހެން ހިތަށްއަރާފަ މިހުންނަނީ…..ފޯނަށް ހަމަ ރަނގަޅަށް ރޭންޖުލިބޭ…..ހަމައެކަނި ޔުދާއަށާާ އައްކިއަށް ނުގުޅެނީ…..ކޮންމެދުވަހަކު ކަހަލަގޮތަކަށް ނައި ގުޅަން އައްކިއަށާ ޔޫ އަށްވެސް….އެގޮތަށް މިއަދުވެސް ގުޅާލިއިރަށް މިގުޅުނީ” ނައިޝާ އަދިވެސް އިނީ ހައިރާންވެފައެވެ.\n“އަޅެ ކާއެއްޗެއްވެސް ނަހަދަން…..ނައި ކޯއްޗެއް ކާން ބޭނުންވަނީ އަންނަންވާއިރަށް ތައްޔާރުކޮށްލާނަން” ޔުދާ އެހެންބުނުމުން އޭނާ މިދަނީ ކައިގެން ކަމަށާ އެއްޗެއް ނުހެދިޔަސް ރަނގަޅުވާނެ ކަމަށް ބުނެލިއެވެ.\n“އައްކިއަށް ގުޅައިފިންތަ މިހާރު؟” ޔުދާ އަހާލިއެވެ. “ނޫން…ޔޫ އަށް ގުޅެންޏާ އައްކިއަށްވެސް ގުޅޭނެއެއްނު….އެކަމް އަދި ނުގުޅާނަން…..ސަޕްރައިޒެއް ދޭން ހުޅުމާލެ ގޮއްސަ ގުޅާނީ” އުފަލުންހުރެ ނައިޝާ ބުނެލިއެވެ.\nލޯންޗު މާލެ ބަނދަރަށް ގާތްކުރުމުން ޓެކްސީއެއްގައި ނައިޝާ ހުޅުމާލެއަށް ދިޔައެވެ.ކާރުގައި އިން ނައިޝާގެ މޫނުމަތިން ފެންނަނީ އުފާވެރިކަމެވެ.\nކާރު ނައިޝާގެ ގޭ ދޮރުމައްޗަށް މަޑުކުރުމުން މަތިން ބަލަންހުރި ޔުދާ ވަގުތުން ފޭބިއެވެ. “ހާދަ މިސްވިޔޭ ނައި މަތިން….އަހަރެން މުޅިން ބިރުން އަވަދިވެއްޖެ ނައިއަށް ކަމެއްވީ ކަމަށް ހީކޮށް” ނައިޝާ ފެނުމުން އުފަލުން ބައްދާލަމުން ޔުދާ ބުނެލިއެވެ.ޔުޑާގެ އެލަފްޒުތަކުން ނައިޝާ ހިނިއައެވެ.\nއާހް….ހާދަ ޒަމާނަކަށް ފަހުއޭ ގެއަށް މިއާދެވުނީ” ސޯފާގައި އިށީންދެ ހަމަޖެހުމުގެ ނޭވާއެއް ދޫކޮށްލަމުން ނައިޝާ ބުނެލިއެވެ.\n“ކޮބާ ކިހިނެއްވަނީ އެކޮޅު؟” ޔުދާ އަހާލިއެވެ.ޔުދާއަށް ކަންވީގޮތް ކުރުކޮށް ނައިޝާ ކިޔައިދިނެވެ. “އަސްލުތަ؟….އެސުހާގެ އަތްދަށުން ސައިފްމެން ސަލާމަތްވީތީ އުފާކުރަން” ޔުދާ ބުނެލިއެވެ.\nއަތްދަބަހާ ފޮށި ކޮޓަރީގައި ބެހެއްޓުމަށްފަހު، ނައިޝާ ފޯނު ނެގިއެވެ.ހިނިތުންވެލައިގެން ހުރެ އައްކިޔުންގެ ނަންބަރަށް ގުޅާލުމަށްފަހު ކަންފަތުގައި ފޯނު ޖައްސާލިއެވެ. ފޯނު ކަންފަތުގައި ޖައްސާލައިގެންހުރި ނައިޝާގެ މޫނުމަތީގެ ހިނިތުންވުން ކުއްލިއަކަށް ކެނޑިގެންދިޔައ،ީ އައްކިޔުންގެ ނަންބަރުގެ ޚިދުމަތް ކަނޑާލައިފައި އޮތް އަޑު އިވުމުންނެވެ.ތިން ފަހަރަށް ގުޅުނު އިރުވެސް އިވެނީ އައްކިޔުންގެ ފޯނުގެ ޚިދުމަތް ކަނޑާލައިފައިވާ ވާހަކައެވެ.\nއައްކިޔުންގެ ފޯނުގެ ޚިދުމަތް ކަނޑާލައިފާވުމުން ނައިޝާ ވަރަށް ހައިރާންވިއެވެ.ވަގުތުން ސިޓިންރޫމަށް ގޮސް ޔުދާގެ ފޯނުން އައްކިޔުންނަށް ނައިޝާ ގުޅާލީ އިތުރަށް ޔަގީންކުރުމުގެ ނިޔަތުގައެވެ.ޔުދާގެ ފޯނުން ގުޅިއިރުވެސް އިވެނީ ޚިދުމަތް ހަމަ އެއަޑެވެ.\n“އައްކި އައިތަ ނައި ހޯދަން މިގެއަށް؟” ފޯނު ޔުދާއަތަށް ދިއްކޮށްލަމުން ނައިޝާ އަހާލިއެވެ.އެވަގުތު ޔުދާ ދެފަރާތަށް ބޯހޫރާލީ ނާދޭ ބުނުމުގެ ގޮތުންނެވެ.\nއައްކިޔުން ފޯނުގެ ޚިދުމަތް ކަނޑާލައިފައި އޮތުމުންނާ ޔުދާއަށްވެސް އޭނާ ޚަބަރުވެފައި ނުވާތީ އައްކިޔުން ހޯދަން އޭނާގެ ގެއަށްދާން ނައިޝާ ނިންމިއެވެ. “ނައި އަތުގަ ނެތްތަ އައްކިގެ އިތުރު ނަންބަރެއްވެސް؟” ނިކުންނަން ދިޔަ ނައިޝާއަށް ޔުދާ އަހާލިއެވެ. “ނެތޭ…ފޭސްބުކާ ވައިބަރ އިންވެސް އައްކިއެއް ނުފެނުނު” ނިކުންނަމުން ނައިޝާ ބުނެލިއެވެ.\nމަޑު ހިނގުމުގައި ނައިޝާ އައްކިޔުންގެ ގެއާ ދިމާލަށް ދިޔައެވެ.އައްކިޔުންނާއެކު ކުރިން އެގެއަށް ގޮސްފައިވުމުން، އެގެއަށް ފަސޭހަކަމާއެކު ދާން ނައިޝާއަށް އެނގުނެވެ.އައްކިޔުން ދިރިއުޅުނު އެޕާޓުމެންޓުގެ ދޮރުމައްޗަށް ހުއްޓިލުމަށްފަހު، ނައިޝާ ބެލް އަޅާލުމުން ޒަލަފް ދޮރު ހުޅުވާލިއެވެ. “އަހަނ ނައިޝާ!” ދޮރުމަތީގައި ހުރި ނައިޝާ ފެނުމުން ޒަލަފް ގޮވާލިއެވެ.\n“ކޮބާ އައްކިޔުން؟” އެސުވާލު ދެމީހުންނަށްވެސް އަހާލެވުނީ އެކުއެކީގައެވެ.އެވަގުތު ޒަލަފާ ނައިޝާ އެކަކު އަނެކަކުގެ މޫނަށް ބަލައިލީ ހައިރާންވެ ހުރެއެވެ.\n“މިގެއަކު ނޫންތަ އައްކި ވަނީ؟” ނައިޝާ އަހާލިއެވެ. “ނޫން…ނައިޝާ ކައިރިއަކު ނޫންތަ އޭނަ ވަނީ؟”ޒަލަފްވެސް އަހާލިއެވެ.\n“އައްކިގެ ޚަބަރެއްނުވީމަ އައްކި ހޯދަން މިގެއަށް މިއައީވެސް….ގުޅިއިރު ނަންބަރުވެސް އޮތީ ޚިދުމަތް ކަނޑާލާފަ” ނައިޝާ ބުނެލިއެވެ.\n“މީގެ ދެރޭ ކުރިން އަހަރެން ބޭރުގައި ހުއްޓާ އޭނަ ގުޅާފަ ބުނި އޭނާ އެހެން ގެއަކަށް ބަދަލުވި ވާހަކައާ އޭނާ އެވަގުތު ހުރީ އެގޭގަ ކަމަށް…. އަހަންނަށް އެއްޗެއް ނުބުނެވިގެން އުޅެނިކޮށް އެކޮޅުން ފޯނު ކަނޑާލީ….. އަހަރެން އެނަންބަރަށް ވަރަށް ގުޅިން ފުރަތަމަ ނިވާލާފަ އޮތީ ފަހުން ޚިދުމަތް ކަނޑާލައިފަވާ ކަމަށް ބުނަނީ….. ކުއްލިގޮތަކަށް އައްކި އެހެން ގެއަކަށް ބަދަލުވީ ކޮން ސަބަބަކާ ހުރެ ކަމެއް އަދި ބަދަލުވީ ކޮން ގެއަކަށް ކަމެއްވެސް އަހަންނަކަށް ނޭނގެ….. އަހަރެން ހީކޮށްގެން މިހުރީ އައްކި ނައިޝާއާ އެކުގަ ކަމަށްވަނީ…. ވަރަށް ހައިރާންވެފަ މިހުރީ އައްކި އެހެދިގޮތުން….. އަހަރުމެން ދެމީހުން ދޭތެރޭގައި އެއްވެސް މައްސަލައެއްވެސް ނުޖެހޭވިއްޔާ…. އަނެއްކާ އައްކި ދަމުން ދިޔައީ އަހަންނަށް ނޭނގި މިތަނަށް ފަސްމަހުގެ ކުލިވެސް އެއްކޮށް ދައްކަދީފަ” ޒަަލަފް ކިޔައިދިނެވެ.\nޒަލަފް ދެއްކި ވާހަކަ އަޑުއަހަން ހުރި ނައިޝާއަށް ލިބުނީ ބޮޑު ހައިރާން ކަމެކެވެ. “އެހެންތަ؟” ނައިޝާއަށް ބުނާނެ އެއްޗެއް ނޭނގިގެން ބުނެވުނެވެ.\nKon irak next part kiyaalan lipeyni 🥺🥺🥺\nCan’t wait 😁😁😁😁\none episode upload vaairu aneh episode submit kohfa innaanee….esfiya team in upload kuri avaheh dhen innaanee dear😊\nވާނަން އުމުރަށް 1\nއެހެނިހެން ލޯބި October 4, 2018\nބިރުވެރި ކުރުވާހަކަ ލޯބި March 1, 2021


Villimale gai 10 buriah imaaraiy kuran huhdha dhenee\nވިލިމާލޭގައި 10 ބުރިއަށް އިމާރާތްކުރަން ހުއްދަ ދެނީ\nވިލިމާލެ: އެ އަވަށުގައި 10 ބުރިއަށް އިމާރާތް ކުރުމަށް ފުރުސަތު ދެނީ -- ފޮޓޯ: އަވަސް\nވިލިމާލޭގައި އިމާރާތްތައް 10 ބުރިއަށް ހެދުމަށް ފުރުސަތު ދިނުމުގެ މަސައްކަތް ފަށައިފި އެވެ.\nމާލެ ސިޓީ ކައުންސިލްގެ ފަރާތުން މިކަން ހާމަކުރެއްވީ މާލޭގެ މޭޔަރު ކަމާއި ޑރ. މުހައްމަދު މުއިއްޒު މިއަދު ހަވާލުވެވަޑައިގަތުމަށް ފަހު ބޭއްވި ކައުންސިލްގެ ފުރަތަމަ ބައްދަލުވުމުގަ އެވެ.\nވިލިމާލޭގައި މިހާރު އިމާރާތް ކުރެވެނީ ހަ ބުރި އަށެވެ. ނަމަވެސް ވިލިމާލޭގައި އިމާރާތްތައް 10 ބުރިއަށް ހެދުމަށް ފުރުސަތު ދިނުމަށް އާ ކައުންސިލުން ވަނީ ނިންމާފަ އެވެ.\nމޭޔަރު މުއިއްޒު ވިދާޅުވީ ވިލިމާލޭގައި އިމާރާތްތައް 10 ބުރިއަށް ހެދުމަށް ފުރުސަތު ދިނުމުގެ ގޮތުން މާލޭގެ ޕްލޭނިން ގަވައިދު އިސްލާހުކޮށްދިނުމަށް ކަމާ ގުޅޭ އިދާރާ އަށް ވިލިމާލެ ރައްޔިތުންގެ ފަރާތުން ހުށަހަޅުއްވާނެ ކަމަށެވެ.\n"މިހާރު މިއޮންނަ ގޮތުން ބޭންކުން ލޯނެއް ނުލިބޭ. މިކަމުގެ ސަބަބުން ރައްޔިތުންނަށް ބޮޑެތި ދަތިތައް އެބަހުރ،" މުއިއްޒު ވިދާޅުވި އެވެ.\nވިލިމާލޭގެ ރައްޔިތުންގެ ހިޔާލާއި މަޝްވަރާ ހޯދައިގެން ވިލިމާލޭގެ ލޭންްޑް ޔޫޒް ޕްލޭނެެއް ހަދައި މިހާތަނަށް ފާސްކޮށްފައެއް ވެސް ނުވެ އެވެ.\nއެކަމާ ގުޅިގެން މުއިއްޒު ވިދާޅުވީ ވިލިމާލޭގެ ލޭންޑް ޔޫޒް ޕްލޭން ހަދައި އެއް މަސް ދުވަހުގެ ތެރޭގައި ފާސްކުރާނެ ކަމަށެވެ.\nވިލިމާލޭގައި ދިރިއުޅޭ އެންމެ ނިކަމެތި ރައްޔިތުންނަށް އަމާޒުކޮށްގެން ވިލިމާލޭގައި ހައުސިން މަޝްރޫއެއް ފަށާނެ ކަމަށްވެސް މުއިއްޒު މިއަދު ވަނީ އިއުލާންކުރައްވާފަ އެވެ. ނަމަވެސް އެކަމުގެ ތަފްސީލް ހިއްސާކުރައްވާފައެއް ނުވެ އެވެ.\nމީގެއިތުރުން ވިލިމާލޭގެ ބަނދަރު އެ އަވަށުގެ ރައްޔިތުންނަށް މިހާރަށް ވުރެ ބޮޑަށް ބޭނުންކުރެވޭނެ ގޮތް ހަދައިދިނުމަށާއި ވިލިމާލޭގައި ޕާކްތައް ހެދުމަށާއި މަސް މާރުކޭޓެއް ހެދުމަށް ޕްލޭނެއް އެބައޮތް ކަމަށްވެސް މުއިއްޒު މިއަދު ވަނީ ވިދާޅުވެފަ އެވެ.


Boko Haram kibain salaamaikkuri kudhinge evves handhaaneh nei\nބޯކޯ ހަރާމް ކިބައިން ސަލާމަތްކުރި ކުދިންގެ އެއްވެސް ހަނދާނެއް ނެތް!\nބޯކޯ ހަރާމުން 200 އަށް ވުރެ ގިނަ އަންހެން ކުދިން ރަހީނުކޮށްގެން ގެންގޮސްފައި ވަނީ މިދިޔަ އަހަރުގެ އެޕްރީލް މަހު ނައިޖީރިއާގެ ޗީބޮކް އަވަށުގެ ސްކޫލަކަށް ދިން ހަމަލާއެއްގަ އެވެ. އުމުރުން ފަސް އަހަރާއި 18 އަހަރާ ދެމެދުގެ މި ކުދިން ހޯދުމަށް ކުރަމުން ގެންދާ މަސައްކަތުގައި މިދިޔަ އަހަރުގެ ނޮވެމްބަރު މަހު ވަނީ އޭގެ ތެރެއިން 80 ކުދިން ހޯދައިފަ އެވެ.\nމި ކުދިންތައް ހޯދާފައި ވަނީ ވަގަށް ނެގި ކުދިން ވިއްކާލާފައިވާ ކަމަށް ބޯކޯ ހަރާމުން އިއުލާނުކޮށްފައި ވަނިކޮށް ކެމަރޫނުގެ ދީނީ ކޭމްޕަކުންނެވެ. އެއަށް ފަހު މި ކުދިންނަށް ފަރުވާ ދިނުމުގެ މަސައްކަތް ކުރިއަށްދާއިރު މިކަމުގައި އިސްކޮށް ހަރަކާތްތެރިވާ ފަރާތްތަކުން ބުނަނީ އަމިއްލަ ނަން ވެސް އެމީހުން ހަނދާން ނެތިފައިވާ ކަމަށެވެ.\nގިނަ ކުދިންނަށް ވާހަކަ ވެސް ނުދެއްކޭއިރު އެމީހުންނަކީ ކޮން ބައެއް ކަމާއި އެމީހުންނަށް ވީ ގޮތުގެ ވާހަކަ ވެސް ކިޔައިދޭން ނޭނގޭ ކަމަށް އޮފިޝަލުން ވިދާޅުވެފައިވެ އެވެ. އެ ފަރާތްތަކުން ވިދާޅުވެފައި ވަނީ އަމިއްލަ ނަމާއި އާއިލާގެ މައުލޫމާތެއް ވެސް މި ކުދިންނަކަށް ނޭނގޭ ކަމަށާއި ކުރިން އެކުގައި އުޅުނު އަވަށުގެ މީހުންތައް ފެނުނަސް ވަކިކުރަން ވެސް ނޭނގޭ ކަމަށެވެ.\nވަގަށް ނަގާފައިވާ ކުދިންގެ ތެރެއިން 219 ކުދިންނަށް ވީނުވީއެއް އަދިވެސް ނޭނގެ އެވެ.\nއިރާގާއި ސީރިއާގައި އަތްގަދަކޮށްފައިވާ ހަނގުރާމަވެރި ޖަމާއަތް އިސްލާމިކް ސްޓޭޓަށް ބައިއަތު ހިފާފައިވާ ބޯކޯ ހަރާމުން ނައިޖީރިއާގެ ސަރުކާރާ ދެކޮޅަށް ހަނގުރާމަކުރަމުން ދަނީ އެގައުމުގެ އުތުރު ބިތުގައި އިސްލާމީ ދައުލަތެއް ގާއިމުކުރުމަށެވެ.


3 Ladu 1 Ladun Balive Real Madrid Semi- Final Ah\nby vomadmin April 12, 2018\n3 ލަނޑު 1 ލަނޑުން ބަލިވިނަވެސް ޗެމްޕިއަންސް ލީގުގެ ސެމީ ފައިނަލުން ރެއާލް މެޑްރިޑް ޖާގަ ހޯދައިފި އެވެ.\nރެއާލް މެޑްރިޑް ސެމީ އަށް ކޮލިފައިވީ ޔުއެންޓާސްއާއި ބައްދަލުކޮށް ކުޅުނު ދެމެޗްގެ އެގްރިގޭޓުން 3-4 އިން ކުރި ހޯދައިގެންނެވެ. މި ދެ ޓީމު ބައްދަލުކުރި ފުރަތަމަ ލެގުގެ މެޗް .3 ލަނޑު0ލަނޑުން ކާމިޔާބުކޮށްފައިވަނީ ރެއާލްމެޑްރިޑެވެ\nރެއާލްގެ ދަނޑުގައި ރޭ ކުޅުނު ސެމީފައިނަލްގެ ދެވަނަމެޗްގެ ވަރަށް ކުރީކޮޅު ޔުވެންޓަސް އިން ވަނީ ލީޑު ނަގާފައެވެ. ކެދީރާ ނަގައިދިން ހުރަހަކުން މެޗުގެ 76 ވަނަ ސިކުންތުގައި މި ގޯލު ޔުވެންޓަސް އަށް ކާމިޔާބުކޮށްދިނީ މަންޒުކިޗްއެވެ.\nޔުއެންޓާސް އިން ލަނޑެއް ޖަހާމެޗްގެ ލީޑު ހޯދުމުން ރެއާލް އިން ނަތީޖާ އެއްވަރުކުރުމަށް މަސައްކަތް ކުރަމުން ދަނިކޮށް މެޗުގެ 37 ވަނަ މިނެޓްގައި މަންޒުކިޗް ވަނީ ޔުވެންޓަސްގެ ދެވަނަ ގޯލު ކާމިޔާބުކޮށްދީފައެވެ. އޭނާ މި ގޯލު ކާމިޔާބުކުރީ ލީޗެސްޓެއިނާ ނަގައިދިން ހުރަހަކުންނެވެ.\nދެ ގޯލުގެ ލީޑަކާއެކު ފުރަތަމަ ހާފް ޔުވެންޓަސް އިން ނިންމާލުމަށްފަހު ޔުއެންޓާސްގެ3ވަނަ ލަނޑު ދެވަނަ ހާފްގެ ކުޅުން ގެށިގެން މެޗުގެ 60 ވަނަ މިނެޓްގައި ކާމިޔާބުކޮށްޑިފައިވަނީ މަޓުއިޑީއެވެ. މަޓުއިޑީގެ މި ގޯލަކީ ރެއާލްގެ ކީޕަރު އަތުން ހެދުނު ގޯހެއްގެ ފައިދާ ނަގައިގެން ކާމިޔާބުކުރި ގޯލެކެވެ.\nރޭގެ މިމެޗްގައި ރެއާލްމެޑްރިޑުން ކާމިޔާބުކުރި ލަނޑު މެޗްގެ އެންމެ ފަހު މިނިޓްގެ ތެރޭގައި ރެފްރީ ރެއާލް މެޑްރިޑަށް ދެއްވި ޕެނަލްޓީއަކުން ކާމިޔާބުކޮށްދިނީ ރޮނާލްޑޯއެވެ. މި ޕެނަލްޓީ ރެއާލްމެޑްރިޑަށް ރެފްރީ ދެއްވުމުން ރެފްރީއާ ދިމާލަށް ޔުއެންޓާސްގެ ކީޕަރު ބުފަން ބުނި އެއްޗެއްގެ ސަބަބުން އޭނާއަށް ރަތްކާޑު ދައްކާ ރެފްރީވަނީ އޭނާ ދަނޑުން ފޮނުވާލާފައެވެ.\nރޭގެ މެޗުން3ލަނޑު 1 ލަނޑުން ރެއާލް މެޑްރިޑް ބަލިވިޔަސް މިމުބާރާތުގެ ސެމީފައިނަލަށް އެޓީމްވަނީ ދަތުރުކޮށްފައެވެ. މިއީ މިމުބާރާތުގެ ސެމީއަށް ރެއާލް ޖެހިޖެހިގެން ދަތުރުކުރި އަށްވަނަ ފަހަރެވެ. މިއީ ޗެމްޕިއަންސް ލީގުގެ ތާރީޚްގައިވެސް މުޅިން އާ ރެކޯޑެކެވެ.


Covid 19 ge biru boduve Olympic Games fas kuran jehidhaane\nއޮލިމްޕިކް ގޭމެސް ފަސް ކުރަން ޖެހިދާނެކަމުގެ ބިރު\nޖަޕާންގެ އޮލިމްޕިކްސްގެ ތައްޔާރީ ތަކަށް ހަރަކާތްތެރިވާ މީހަކު މާސްކު އަޅައިގެން\nހަލުވި ކަމާއެކު ފެތުރެމުން އަންނަ ކޮވިޑް 19 ގެ ބިރުވެރި ކަމާހެދި މިއަހަރު ބާއްވާ އޮލިމްޕިކް ގޭމްސް ފަސް ކުރަން ޖެހިދާނެ ކަމަށް ޖަޕާންގެ އޮލިމްޕިކް މިނިސްޓަރު ސޭކޯ ހަށިމޯޓޯ ވިދާލުވެއްޖެ އެވެ.\nޖަޕާންގެ ވެރިރަށް ޓޮކިޔޯގައި ބޭއްވުމަށް ހަމަޖެހިފައިވާ އޮލިމްޕިކް ގޭމްސް ޝެޑިއުލް ކޮށްފައި ވަނީ، ޖުލައި 24 ން އޯގަސްޓް ނުވަޔަކަށެވެ. ޖަޕާންގެ ކޮވިޑް 19 ގެ ސަބަބުން އޮލިމްޕިކް ގޭމްސް ކުރިއަށް ގެންދެވިދާނެތޯ، ޖަޕާންގެ ގާނޫނު ހަދާ މަޖިލީހުގެ މެންބަރު ސުވާލު ކުރެއްވުމުން ހަށިމޯޓޯ ވިދާޅުވީ ކަނޑައެޅިފައިވާ މުއްދަތައް ވުރެ ފަސް ކުރަން ޖެހިދާނެ ކަމަށާއި ފަސް ކުރިއަސް ފަސް ކުރާނީ މިއަހަރުގެ ފަހު ކޮޅަށް ކަމަށެވެ.\nއިންޓަނޭޝަނަލް އޮލިމްޕިކް ކައުންސިލްގެ ރައީސް ތޯމަސް ބާކް، ކުރިން ވިދާޅުވެފައި ވަނީ ކަނޑައެޅިފައިވާ ތާރީހްގައި އޮލިމްޕިކް ގޭމްސް ބޭއްވުމަށް މަސައްކަތް ކުރާ ކަމަށެވެ.\n"ކޮންޓްރެކްޓްގައި ބުނަނީ 2020 ގައި ގޭމްސް ބާއްވަން ޖެހޭނެ ކަމަށް،" ޕާލަމެންޓްގައި ވާހަކަ ދައްކަމުން ހަށިމޯޓާ ވިދާޅުވި އެވެ. "ފެންނަފެނުމަށް ބަލާއިރު ގޭމްސް ލަސް ކުރަންވެސް ޖެހިދާނެ."\nކޮވިޑް 19 އެންމެ ބާރަށް ފެތުރެމުން ދަނީ، ޖާޕާންގެ އަވަށްޓެރި ޗައިނާގަ އެވެ. ޗައިނާގެ ހުއާންއިން ފެތުރެން ފެށި ވައިރަސްގެ އަސަރު ވަނީ 60 ށް ވުރެ ގިނަ ގައުމަކަށް ކޮށްފަ އެވެ. މި ވައިރަސްގެ ސަބަބުން ކުޅިވަރުގެ ގިނަ އިވެންޓްތަކަކަށް ވަނީ އަސަރު ކޮށްފަ އެވެ.\nއިޓަލީގެ ސޭރިއާގެ މުހިންމު މެޗުތައް، ވެސް ވަނީ ވައިރަސްގެ ސަބަބުން ކެންސަލް ކޮށްފަ އެވެ. ޗެމްޕިއަންސް ލީގްގެ ދެ ވަނަ ބުރުގައި އެޓަލާންޓާ އާއި ވެލެންސިއާ ކުޅެން އޮތް މެޗުވެސް ކުޅެން ނިންމާފައި ވަނީ ސަޕޯޓަރުން ނުވައްދަ އެވެ.\nޓްރޭނިންއަށް ނެރުމުގެ ކުރިން ޒްލަޓާން ކަރަންޓީނަށް


Mujuthamau Therey Gai Mi Dhuvasvaru Virus Fethuridhaane - Minister Ameen - Vaguthu\nމުޖުތަމަޢު ތެރޭގައި މި ދުވަސްވަރު ވައިރަސް ފެތުރިދާނެ - މިނިސްޓަރ އަމީން\nމާލެއިން ކޮވިޑް-19 އަށް ދިވެއްސަކު ފައްސި(ޕޮޒިޓިވް) ވެފައިވުމުން އެ ބަލި މި ދުވަސްވަރު މުޖުތަމަޢުތެރެއަށް ފެތުރުމުގެ ފުރުސަތު އެބައޮތް ކަމަށް ލަފާ ކުރެވޭ ކަމަށް ހެލްތް މިނިސްޓަރު އަމީން ވިދާޅުވެއްޖެއެވެ.\nކޮވިޑް-19 އާއި ގުޅިގެން ސަރުކާރުން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ހެލްތް މިނިސްޓަރު އަމީން ވިދާޅުވީ، މާލެއިން ކޮވިޑް-19 ފެނިފައިވާ މި ދަނޑިވަޅުގައި ރައްޔިތުން އެންމެ އިސްކަމެއް ދޭން ޖެހެނީ ވައިރަސް ފެތުރުން ލަސްކުރެވޭނެ ގޮތަކަށް ކަމަށެވެ.\nއެހެން ކަމުން މިވަގުތު މި ބައްޔަށް އޮތް އެންމެ ރަނގަޅު ފަރުވާއަކީ ގޭގައި ތިބުން ކަމަށާއި އެކަކު އަނެކެއްގެ މެދުގައި ބަހައްޓަން ޖެހޭ ފިޒިކަލް ޑިސްޓެންސް ބެހެއްޓުމަށް އަމީން ވަނީ ގޮވާލާފައެވެ.\n"މި ބަލި ކޮމިއުނިޓި ސްޕްރެޑް ނުވަތަ އަޅުގަނޑުމެންގެ އާބާދީގެ ތެރޭގައި ފެތުރެން ފެށީމަ ދެން އެންމެ ބޮޑު އިސްކަމެއް ދޭން ޖެހެނީ، ފެތުރުން ލަސްކުރެވޭނެ ގޮތަކަށް. އަންދާޒާ ކުރުން ތަކަށް ބަލާއިރު މިދުވަސްވަރު މިހިސާބު މިއީ އަޅުގަނޑުމެންގެ ކޮމިއުނިޓީއަށް ފެތުރުމުގެ ފުރުސަތު އޮތް ދުވަސްވަރެއް ކަމަށް މިހިސާބަށް އަޅުގަނޑުމެންނަށް ލަފާ ކުރުންތަކުން ފާހަގަކުރެވިފައިވަނީ" އަމީން ވިދާޅުވިއެވެ.\nއަމީން ވިދާޅުވީ، މާލެއިން މީހަކު ފައްސިވުމާއި ގުޅިގެން ކުއްލިއަކަށް ހާސްވެގެން ފިހާރަތަކަށް ވަދެ ހުރިހާ އެއްޗެއް ގަނެ، މިވަގުތު ކުރަން ނުޖެހޭ ކަންކަން ކުރަން ދިމާ ކޮށްފިނަމަ އޭގެ ސަބަބުން ބަލި އިތުރަށް ފެތުރުމަށް މަގުފަހިވެގެން ހިނގައިދާނެ ކަމަށެވެ.\nމާލެއިން ކޮވިޑް-19 އަށް ފައްސިވީ އަންހެން މީހާ، މީގެ ކުރިން އެބައްޔަށް ފައްސިވި މީހަކާއި ދިމާވިކަން އަދި އެނގިފައި ނުވާ ކަމަށާއި، އޭނާއާ ޑައިރެކްޓް ކޮންޓެކްޓްވީ 11 މީހެއްގެ ސާމްޕަލް ނަގާފައިވާކަމަށް ރައީސް ވަނީ ވިދާޅުވެފައެވެ.\nރާއްޖެ އިން މިހާތަނަށް 21 މީހެއްގެ ގައިން ކޮވިޑް-19 ބަލި ވަނީ ފެނިފައެވެ. އޭގެތެރޭގައި ހަ ދިވެއްސަކު ވެސް ހިމެނެއެވެ.\nއަދިވެސް ލަފާ ކުރެވެޔޭ. ސަހަނރޯ... ވައިރަސް އަރާނީވެސް ކަލޭމެންގެ ލަފަޔެއް އަހާފަތަ؟\nއަޅަންޖެހޭ ހަރުކަށި ފިޔަވަޅުތަށް އަޅާބަލަ ކުރަނޑި އޭ ނުކިޔާ!


ފެންނާތީ ޔާރާގެ މޫނު (5) | Esfiya - Dhivehi Vaahaka Site\nފެންނާތީ ޔާރާގެ މޫނު (5)\n“އެންމެ ދުވަހަކަށް.. މަންމައަށް ދައްކާލަން ބޭނުން.. އަޅެ މަންމަގެ މާމަ ދަރި ބަލާލުމުގެ ހައްޤެއްވެސް ނޯންނާނެތަ؟؟” 10ވަރަކަށް މިނެޓްގެ ހިމޭން ކަމަށްފަހު އެން ފަހުން މިޝިޔާ އެއްބަސް ވެއްޖެއެވެ.\nހިބާ ރީތިކުރަމުން ދިޔަ މިޝިޔާ ދޭތެރެއަކުން ހިބާ ރަނގަޅަށް ބެލުމަށް ބުނެލައެވެ. އެއްވެސް މީހަކާއި ހަވާލު ނުކުރާ ކުއްޖާ މިއަދި މީހަކާއި ހަވާލު ކުރަން ވުމުން މިޝިޔާ ހިތް ދިޔައީ ވަރަށް ބާރަށް ތެޅެމުންނެވެ. ދަބަސް ރެޑީ ކޮއްލާފައި ނައުޝާ އަތަށް ދިއްކޮށްލިއިރު އޭނާގެ އަތް ތުރުތުރު އަޅައެވެ. އެތަން ފެނުނު ނައުޝާ ހަމްދަރުދީވީ މިޝިޔާގެ އިހުސާސްތައް ވިސްނޭތީއެވެ. ދެތިން ގަޑިއިރު ފަހުން ގެންނާނަމޭ ބުނަމުން ހިބާ ހައްދާލައިގެން އޭނާ ކާރަކަށް އަރައިފިއެވެ. ކާރުގައި އިންއިރު ދޭތެރެއަކުން ހިބާ މަންމަ މަތިން ހަނދާންވެއެވެ. ނަމަވެސް ނައުޝާ ކޮންމެވެސް އެއްޗެކޭ ބުނެ އަނެއްކާވެސް އޭނާ ހައްދާލަނީއެވެ.\nގެއާއި ހަމައަށް ދެވުނު އިރު ނައުޝަހުރީ ދާހިތްލާ ފޯވެފައެވެ. އެއްސުވާލަކަށްފަހު އަނެއް ސުވާލު ކުރާ ވަރުން ޖަވާބުދޭނެ ސުވާލެއްވެސް އޭނާއަކަށް ނޭނގެއެވެ. ހިބާ އުރާލައިގެން ގެއަށް ވަތްއިރު ނާވީ އޮތީ ސޯފާގައި ބަންޑުންނެވެ. އަރީޝާ އޭނާގެ މަންމައަށް އެހީތެރިވެދެން އުޅެއެވެ. އަފީފާއަށް ހިބާ ފެނުމުން ދެއަތް ފުހެލަމުން އައިސް އެކުއްޖާގެ ކޮލުގައި ހިފާލިއެވެ. ބީރައްޓެހި ގޮތެއް މޫނަށް ހަދާލައިގެން ފަހަރަކު މީހެއްގެ މޫނަށް ބަލަން އިން ހިބާ ހީވަނީ ދެންމެ ދެންމެ ރޮއެގަނެދާނެ ހެންނެވެ. އަރީޝާ ކުޑަކުދިންނަށް ފޯރި ހުންނަ ވަރުން ކުޑަ ވަގުތު ކޮޅެއްގެ ތެރޭގައި ހިބާއާއި ރައްޓެހި ވެއްޖެއެވެ.\n“އަރީ… ހިބާ ގޮވައިގެން ބެލްކަންޏަށް ނުދައްޗޭ” ނައުޝާ ތަންކޮޅެއް ބާރަށް ބުނެލިއެވެ.\n“އަލީ.. އަލީ” ނައުޝާގެ އަޑު ދަށުން ހިބާ އެހެން ގޮވާލުމުން އެންމެންނަށްހެން ހީގަނެ ވިއްޖެއެވެ.\nއަފީފާ ބަލަމުން ދިޔައީ ހިބާގެ މޫނަށެވެ. އެމުށި ކުލައިގެ އިސްތަށިގަނޑަށް ބަލާލަމުން ހީލައެވެ. މަންމަގެ މޫނަށް ބަލަންއިން ނައުޝާގެ މޫނުމަތީގައި ވަނީ އުފާވެރި ހިނިތުން ވުމެކެވެ. ސޯފާގައި ނިދިފައި އޮތް ނާވީއަށް ހޭލެވުނި ހިބާ ސަކަރާތް ޖަހާ އަޑަށެވެ.\n“ހީވަނީ އާ ދިރުމެއް އައިހެން މިގެއަށް… ހަމަ ކުޑަކުޑަ ނާވީއެއް…” އަފީފާ ލޮލުގައި ހުރި ކަރުނަތައް ފުހެލަމުން ބުނެލިއެވެ. ނައުޝާއަށް ހިބާގެ ހަޤީޤަތް އެނގުމުން އެވާހަކަ އެންމެ ފުރަތަމަވެސް އޭނާ ހިއްސާކުރީ އަފީފާއާއެވެ.\n“ދޯ.. ދޮންބެއަށް ހަމަ ނޭނގެނީތަ؟ އަހަރެން ވަރަށް ރުޅި އާދޭ” ނައުޝާ އިށީނދެގެން އިން ނާވީއަށް ބަލާލަމުން ބުނެލިއެވެ.\n“މިހާރު ކާކު ދަރިއެއް ގޮވައިގެން ތިއައީ.. ދެން ނިދޭ ވަރެއް ނޫނޭ” ނާވީ ރުޅިއައިސް ގެން ހަޅޭއްލަވައި ގަތުމުން ހިބާ ދިޔައީ ސިއްސައިގެންނެވެ. އަރީޝާގެ ފައިގައި ހިފާލިތަން ފެނުމުން ނާވީ އަޑު މަޑުވެގެން ދިޔައެވެ. ކޮންމެވެސް ތަނަކުން އޭނާ ދެކުނު ކުއްޖެއްހެން ހީވި ނަމަވެސް އޭނާ ދުލަށް އަންނ ގޮތެއް ނުވިއެވެ.\n“އެއީ މާމަގެ ދޫނިދޯ…” އަފީފާ ހިބާ އުރާލަމުން މޫނުގައި ބޮސްދިނެވެ.\n“މަންމާ ދެން ކާކުގެ ދަރިއެއްތީ؟ މީހުންގެ ދަރިން ލައްވަ މާމަ ތި ކިޔުވަނީ” ނާވީ އަނެއްކާވެސް މޫޑު ސަކަރާތްވާ ގޮތްވިއެވެ.\n“މީ ދުރު މީހެއްގެ ދަރިއެއް ނޫން.. މީ މިޝީގެ އޭ… އެކުއްޖާވެސް އެއީ މަންމަ ދަރިއެއްހެން ދެކުނު ކުއްޖެއް” ހަޤީޤަތް ފޮރުވަމުން އަފީފާ ބުނެލިއެވެ. އަފީފާގެ އެޖުމްލައިން ނާވީގެ އަނގަ ބަންދު ވެއްޖެއެވެ. އިސްޖަހާލަމުން ފޯނަށް ބަލާލީ އިތުރަށް އެއްޗެކޭ ބުނަން ބޭނުން ނުވާތީއެވެ. ގޭތެރޭގައި ދުވެދުވެފައު އުޅޭ ހިބާއަށް ދޭތެރެއަކުން ނާވީ ބަލާލައެވެ. އެކުއްޖާ ފެނުމުން އޭނާގެ ހިތަށް ބުނަން ނޭނގޭ ކަހަލަގެ އިހުސާސްތަކެއް ކުރުވައެވެ.\nފެންވަރާލައިގެން ނުކުތް ނާވީ ކާން އިށީނީ ހިބާވެސް މޭޒުކައިރީގައި ހުއްޓައެވެ. އަފީފާ ހީވަނީ އީދެއް އައިސްގެން އުޅޭހެންނެވެ. ހިބާވެސް ދޭތެރެއަކުން އަފީފާ ކުރާކަމެއް ބަލާލަން ދެއެވެ. ބައެއް ބަސްތަކާއި ޖުމްލަތައް ފުރިހަމަ ނުކުރެވުނަސް ވާހަކަ ދައްކާގޮތުން ދެން ތިބި މީހުން މޮޔަ ވާވަރު ވެއެވެ. ނާވީ އަތް ދޮވެގެން އައިއިރު ހިބާ ހުރީ އޭނާގެ ފޯނު ހިފައިގެނެވެ. ނާވީ ފެނުމުން ހިބާ އަވަހަށް ފޯނު ދިއްކޮއްލައިފިއެވެ.\n“ކޮން ނަމެއްތަ ކިޔަނީ..؟؟” ހިބާ އުރާލަމުން ނާވީ އަހާލިއެވެ. ހިބާވެސް ނާވީގެ ކޮނޑުގައި ބޯ އަޅާލަމުން ބައްދާލީ ދަންނަ މީހެއް ފަދައިންނެވެ. އެވަގުތު ބުނެދޭން ނޭނގޭ ކަހަލަގެ ހިތްހަމަ ޖެހުމެއް ނާވީއަށް ލިބުނެވެ. އަނެއްކާވެސް ހިބާ ކައިރީގައި ނާވީ ނަން އަހާލިއެވެ.\n“އިބާ… ލުކް ފުލާވާރ” އިބާއޭ ބުނުމުން ނާވީއަށް ހީގަނެވުނީ ބުނިލެއް ލޯބިކަމުންނެވެ. އަދި ރަނގަޅަށް ދިވެހިން ވާހަކަ ދައްކަން ނޭނގޭކަންވެސް އެނގުނެވެ. ނައުޝާ ކޮޓަރިން ބޭރަށް ނުކުތްއިރު ހިބާ އުރާލައިގެން ހުރި ނާވީ ފެނުމުން ހިބާގެ ކޮލުގައި އައިސް ހިފާލިއެވެ. އަދި ނާވީގެ އަތުން ހިބާ ގެންދަން ވެގެން އުޅެން ފެށުމުން އޭނާފެށީ ރޯށެވެ. އެމަންޒަރު ފެނުނު އަފީފާ ހުރީ ފެންކަޅި ވެފައެވެ. ކިތަންމެ ދުވަހެއް ފަހުން ފެނުނު ކަމުގައި ވިއަސް އެކުޑަ ފުރާނައަށް ބައްޕަ އެނގިއްޖެއެވެ. މާތް ﷲގެ ކުޅަ ދުންވަންތަ ކަމާއެވެ. އެކި ހިޔާލުތަކުގައި ހުރި އަފީފާ ސިހުނީ ގޭގެ ބޮޑު ދޮރު ހުޅުވުމުންނެވެ.\nފިރާޝާ ގަޔަށް ބާރު ޓޮޕް ކޮޅަކާއި ކުރު ސޯޓެއްލައިގެން އައިސް އެގެއަށް ވަނީ ހިބާ ރޯން ހުއްޓައެވެ. އޭރު ނާވީ އޭނާ ހުއްޓާ ނުލެވިގެން އެޅެއެވެ. އެހާ ލޯބި ކުއްޖެއް ފެނުމުން ފިރާޝާއަކަށްވެސް ދުރުގައެއް ނުހުރެވުނެވެ. އަވަހަށް އައިސް އުޅުނި ހިބާ އުރާލެވޭތޯއެވެ. އެތަން ބަލަން ނައުޝާ ހުރީ ހިނި އައިސްފައެވެ. މިޝިޔާގެ ދަރިއެއްކަން އިނގިއްޖެނަމަ ހަދާނެ ގޮތެއްވެސް ނޭނގެއެވެ.\n“އަޅޭ ކާކުގެ ބޭބީއެއް.. ހާދަ ލޯއްބޭ” ފިރާޝާ ނާވީއާއި ދިމާލާށް ބާލާލަމުން ބނެލިއެވެ. އަދި ހިބާއާއި ނާވީގެ މޫނަށް ދެތިން ފަހަރަކު ބަލާލިއެވެ. އެއަށްފަހު އޭނާ ހިމޭން ވެއްޖެއެވެ.\n“ކާކުގެ ދަރިއެއްމީ؟” މިފަހަރު ފިރާޝާ އެހީ ވަރަށް ސީރިއަސް ވެފައެވެ.\n“މިޝީގެ.. ނައު މިއަދު ގެނެސްގެން އެއުޅެނީ” އެއަޑު އިވުމުން ފިރާޝާގެ ގައިން ލޭ ކެކިގަތެވެ. ހިބާ ރޮއްވާލާފައި ނާވީގެ އަތުން އަތުލާފައި ގެންގޮސް ނައުޝާގެ އަތަށް ދީފިއެވެ. ރޮއެގަނެގެން ކައް ވެފައި އޮތް ހިބާގެ މޫނު ފެނުމުން ނާވީ ރުޅި އަންނަ ގޮތްވިއެވެ. މުނި މޫނު އޮތީ ރަތްވެފައެވެ. ކޮންކަހަލަ އަންހެނެއް ހެއްޔެވެ؟\n“މޮޔަވަނީތަ؟ ހާދަ ގޮތެއްވެސް ނުހުރެއޭ ދޯ ފިރާގެ” ނާވީގެ އަޑު ބާރުވުމުން ނައުޝާ ހިބާ ގޮވައިގެން ވަނީ ކޮޓަރިއަށެވެ. އޭރު އަފީފާ އައިސް ނާވީ ކައިރީގައި ރުޅި މަޑު ކުރާށޭ ކިޔައެވެ. ނަމަވެސް ހިބާ ރޯތަން ފެނުމުން ނާވީ ހިތައް ތަދުވަނީ މާބޮޑަކަށެވެ.\n“ކިހިނެއްވީ.. ނާވީ އާ ޖެހޭތަ މީހުންގެ ދަރިން އުރަން… އެއީ ނާވީގެ ދަރިއެއްތަ ތިހާ ރުޅި އަންނަން” ރުޅިއައިލެއް ގަދަކަމުން ފިރާޝާއަށް ރޮވޭގޮތްވިއެވެ. އެތަން ބަލަން ހުރި އަފީފާ ފުރަތަމަ ފަހަރަށް ފިރާޝާއަށް ހަމްދަރުދީ ވާގޮތްވިއެވެ.\n“ފިރާ… އެއީ ކުޑަ ކުޑަ ކުއްޖެކޭ..” ނާވީއަށް ބުނާނެ އެއްޗެއް ނޭނގުނެވެ.\n“ނާވީއަށް އަޅެ ނުފެންނަނީތަ؟؟ އެކުއްޖާ ހީވަނީ ހަމަ ނާވީހެން.. މިއެންމެން އެހާ ވަރުން އެއުޅެނީވެސް އެހެންވެ.. އަހަރެންމީ ކުޑަކުއްޖެއްނޫނޭ އެވަރު ނުވިސްނެން.. ނާވީއަށް އެއްޗެއް ނުވިސްނުނަސް ” ފިރާޝާގެ އެޖުމްލައިން ނާވީގެ ބަސް ހުއްޓިއްޖެއެވެ. ނާވީ ވާހަކައެއް ދެއްކުމުގެ ކުރިން ފިރާޝާ އެތަނުން ނިކުމެގެން ހިނގައްޖެއެވެ. ދިޔަ ގޮތުން ހީވަނީ ދެން ދުވަހަކުވެސް އައިސް ނުވަންނާނެ ހެންނެވެ.\nހިބާ ފެންވަރުވާލައިގެން ނިކުތް ނައުޝާ ފެނުމުން ނާވީގެ ރުޅި ދެގުނައަށް ދިޔައެވެ. ނަމަވެސް ހިބާއަށް ބަލާލަމުން ނާވީގެ ރުޅި މަޑުވާގޮތްވިއެވެ. ތެދެކެވެ. އެކުއްޖާ ހީވާނީ ހަމަ އޭނާ ހެންނެވެ. ނަމަވެސް އެއީ ހަޤީޤަތެއް ނޫނެވެ. އެވަރުގެ ކަމެއް ވީނަމަ މިޝިޔާ ނުބުނަންވީ ކީއްވެ ހެއްޔެވެ؟ ނައުޝާއާއި ވާހަކަ ދައްކާލަން ބޭނުން ވިނަމަވެސް ނައުޝާ އޭނާއަށް ޖަވާބެއް ނުދޭނެކަން އޭނާއަށް އެނެގެއެވެ. މިޝިޔާއާއި ވާހަކަ ދައްކާކަށް އޭނާ ބޭނުމެއް ނުވެއެވެ. ހަތަރު އުދަރެސް ފެނު ޖެހުނު ކަހަލަގެ އިހުސާސެއް ނާވިއަށް ކުރެވުނެވެ.\nގޭން ބޭރާށް އެޅި ފިޔަވަޅާއެކު ނާވީ ގުޅާލި ޒަޔާންއަށެވެ. މިފަހަރު ކަން ދިމާކުރި ގޮތުން އޭނާ ފޯނު ނަގައިފިއެވެ. ނާވީ ވަގުތުން ބައްދަލު ކޮއްލަން ބޭނުންވާ ވާހަކަ ބުނެލިއެވެ. ސައިކަލު ޕާކުކޮއްލުމަށްފަހު ނާވީ ޑައިނަމޯރއަށް ވަދެ ޒަޔާން އިން މޭޒެއް ހޯދާލިއެވެ. ތަންކޮޅެއް ފަހަތުގައި ހުރި ޒަޔާން ފެނުމުން ހަނާއަޅާލަމުން އެދިމާލަށް ނާވީ ހިނގައިގަތެވެ. މޭޒު ކައިރިއަށް ދެވުމުން އޭނާ ޓީޝޫއެއް ނަގަމުން ދާތައް ފުހެލިއެވެ. ފިރާޝާ އެހެން ބުނި ފަހުން އަދިވެސް އޭނާ ދާހިއްލުން ނުފިލައެވެ. ނުތަނަވަސް ވީމަ ކަންނޭނގެއެވެ.\nޒަޔާން ވީ ކީހިނެއްހޭ އަހާލުމުންވެސް ނާވީއަކަށް ޖަވާބެއް ނުދެވުނެވެ. އެއަށްވުރެ ބޮޑަށް ހިތގައި އުފެދިފައިވާ ހައިޖާނުގަނޑު ބޮޑެވެ.\n“މިޝީ.. ހިބާއެއީ ކާކުގެ ދަރިއެއް؟” މިޝިޔާއިން ފެށި ނަމަވެސް ނާވީ ސީދާ އޭނާ ކުރަން ބޭނުންވި ސުވާލު ކޮއްލިއެވެ.\n“ނޭނގެ.. އަހަރެން ކައިރީގަ ދުވަހަކުވެސް ނުބުނޭ.. އެކަމް ބަލާލާ ކޮންމެ މީހަކަށްވެސް އިނގޭނެ އެއީ ނާވީކަން.. ނާވީ ދަންނަ މީހެއް ވިއްޔަ” ޒަޔާންގެ ޖުމްލައިން ނާވީގެ ހިތުގެ ތެޅުންވީ ހައްތަހާ ގަދައެވެ. އޭނާއާއި ޖެހެން މިއުޅެނީ ކޮންފަދަ އިމްތިހާނެއް ހެއްޔެވެ؟\n“އެވަރު ކަމެއް ވިމަނަ މިޝިޔާ އަހަރެން ނުބުނީ ކީއްވެ؟ އަހަރެންގެ ދަރިއެއްނަމަ އަހަރެން ކައިރިއަށް އަންނާނެ އެއްނު” ޝައްކުވެފައި ހުރެވެސް ނާވީ ބުނެލިއެވެ. އޭނާއަށްވެސް ހިބާ އޭނާއާއި ވައްތަރެވެ. ނަމަވެސް ޤަބޫލުކުރަން ބޭނުން ނުވަނީ މިޝިޔާ އޭނައާއި އެކަން ހިއްސާ ކޮއްފައި ނެތުމުންނެވެ.\n” މިޝީ ނުބުނީ ކީއްވެ ކަމެއް އަހަންނަކަށްވެސް ނޭނގެ.. އަހަރެންނާ ދިމާލަށް ބުނީ ނާވީއާއި ޒަޔާނާ ކުޅޭ ބުދެއްހޭ އޭނައެއީ ބަދަލު ކުރަން” ޒަޔާނަށްވެސް ފެންނަގޮތް ހިއްސާ ކޮއްލިއެވެ. ނަމަވެސް އެހެން ކަމަކާއި ވިސްނޭ ވަރަށްވުރެ މިއަދު ނާވީވަނީ ނުތަނަވަސްވެފައެވެ.\n“އަހަރެން ނުކުރާނަން ޤަބޫލެއް މިޝީޔާގެ ނުހުންނާނެ އަހަރެންގެ ދަރިއެއް.. އެއުޅެނީ ބަދަލު ހިފަންވެގެން.. އަހަރެން އޭނާއާއި ވަކިވެފަ ފިރާޝާއާއި ގުޅުނީމަ.. މިޝިޔާ ހީކުރަނީތަ” ނާވީ އަނެއްކާވެސް ރުޅިއަންނަ ގޮތްވިއެވެ. ޒަޔާންއާއި ދިމާލަށް ބަލާލަމުން މިޝިޔާގެ ނަންބަރު ދިނުމަށް ބުނެލިއެވެ. ދެހިޔާލެއްގައި ހުރުމަށްފަހުވެސް ޒަޔާން މިޝިޔާގެ ނަންބަރު ދީފިއެވެ. ނާވީ ގުޅަންވީ ބާއޭ ހިތަށް އަރާފައިވެސް މަޑުކޮއްލީ މިއީ ރަނގަލޫ ގޮތަކަށް ނުވެދާނެތީއެވެ. އެތައް ވާހަކައަކަށްފަހު އެންމެ ފަހުން ނާވީ ހަމަ ޖެހޭ ގޮތްވީ ޒަޔާން މީޝިޔާއާއި ބައްދަލު ކޮއްފައި އަހާނެ ވާހަކަ ބުނުމުންނެވެ.\nހިބާ ނެތުމުގެ ފަޅުކަން އެންމެންނަށްވެސް އިހުސާސް ކުރެވުނެވެ. އެންމެންވެސް ތިބީ ފޫހި ވެފައެވެ. މިޝިޔާވެސް އެނދުމަތީގައި އޮތީ އޭނާގެ ދަރިފުޅު އަންނާނެ އިރެއްގެ އިންތިޒާރުގައެވެ. އެހެން އޮއްވައި ގޭގެ ބެލް ޖަހާލި އަޑު އިވުމުން ފުންމައިގެން ތެދުވެއްޖެއެވެ. އަދި އިސްތަށިގަނޑު ރީތި ކޮއްލުމަށްފަހު ލައިގެން ހުރި ޓީޝާޓުވެސް ތިރިއަށް ދަމާލިއެވެ. ދުވެލާފައި ކަހަލަ ގޮތަކަށް އައިސް ދޮރު ހުޅުވާލަމުން ހިބާ އުރާލީ ވަރަށްވެސް ލޯބިންނެވެ. ނައުޝާ އެމަންޒަރު ބަލަން ހުރީވަރަށްވެސް އުފަލުންނެވެ. ނައުޝާ އަވަހަށް ދާންޖެހޭ ވާހަކަ ބުންމުން ހިބާ ހަވާލު ކޮއްލާފައި ދިޔައީއެވެ.\nރޭގަނޑު ވެގެން އައިއިރު ހިބާ ދައްކަމުން ދިޔައީ އޭނާ ކުރި ކަންތަކުގެ ވާހަކައެވެ. މާމަ ކޭކު ކާންދިން ވާހަކައިން ފެށިގެން ހުރިހާ ވާހަކައެއްހެން ކިޔައި ދެމުން ގެންދިޔައެވެ. މިޝިޔާވެސް ހުރީ ދަރިފުޅު އެހެން އުޅޭތީ ވަރށް އުފާވެފައެވެ. ހިބާ މައިލޯ ޕަކެޓްއެއް ބޯން ރުޅި ވުމުން މިޝިޔާ އޭނާގެ މަންމައާއި ހިބާ ހަވާލު ކޮއްލިއެވެ. އަދި ލައިގެން ހުރި ސޯޓު ބާލައިފިއެވެ. އަވަހަށް އެއްޗެހި ބަދަލު ކޮއްލައިގެން ފޭބީ ނަމާދު ވަގުތު ޖެހޭތީއެވެ.\nފިހާރައިން މައިލޯ ޕަކެޓް ގަނެގެން ނިކުތް ތަނުން މީހަކު އޭނަގެ އަތުގައި ހިފާ ދަމަމުން ކަހަލަ ގޮތަކަން ގެނެސް ގެއަށް ވައްދައިފިއެވެ.\n“ނާވީ.. މޮޔަވަނީތަ؟” މިޝިޔާ ގެއަށް ވެއްދުމަށްފަހު އަތުން ދޫކޮއްލުމުން އޭނާ ހަޅޭއްލަވައި ގަތެވެ. އަތަށް ވީތަދުން އެތަނުގައި ދެތިން ފަހަރު ފިރުމާވެސް ލެވިއްޖެއެވެ.\nmifaharu dhigu dho :).. sorry all last episode kurukoh genevunima..\nWooooow.. ??? this is sooo nice.. wen next part.. ? Eagerly waiting for the nxt part..\nin shaa allah tomorrow afternoon 🙂\nV v v reethi.avaha up koh dheefiyaa rangalhu.v kiyaa hiyn vaa vaahakaemee☺\nV v reethi. than kolhey dhigukon avaha up kodheythi\nV salhi thankolheh avahah up kohdhehcey\nhaadha reethi a\nReethi bt haadha kurey\nvaahaka v reethi.\nOhh! v v v reethi. . . Haadha ran’galhey sinnu maadhan up kohdheynameu bnyma v ufaa vejje. . Hma mihaa dhigukoh igey. Ur thr best\nOkay lalla.. thank you ?\nނުވާނަމޭ ބަދަލެއް ހުވާ ޔާރާ – 3\nއުފެއްދުންތެރި ލިޔުން އެހެނިހެން ލޯބި January 26, 2022\nއަވްލީން (11ވަނަ ބައި)\nހާސިލް ވުމަށް އެދި 14


Nusrat Baruccha ge biruveri film ''Chhorii'' miadhu Amazon Prime gai release kuraane - One Online\n''ޗޯރީ'' ފިލްމުގެ ޕޯސްޓަރުގައި ނުޝްރަތު---\nބޮލީވުޑް ތަރި ނުޝްރަތު ބަރޫޗާ ކުޅެފައިވާ ބިރުވެރި ފިލްމު ''ޗޯރީ'' މިއަދު އެމެޒޮން ޕްރައިމް ވީޑިއޯގައި ޕްރިމިއާ ކުރުމަށް ވަނީ ހަމަޖެހިފައެވެ. ވިޝާލް ފުރިއާ ޑައިރެކްޓުކޮށްފައިވާ މި ފިލްމުގައި ނުޝްރަތުގެ އިތުރުން ސޯރަބް ގޯޔާލް، މިތާ ވަޝިޝްތު، ރާޖޭޝް ޖައިސް އަދި ޔާނީއާ ބަރަދުވާޖު ހަރަކާތްތެރިވެއެވެ. މިއީ 2016 ވަނަ އަހަރު ވިޝާލް ލިޔެ ޑައިރެކްޓުކުރި ކާމިޔާބު މަރާތީ ފިލްމު ''ލަޕާޗައްޕީ'' ގެ ހިންދީ ރިމޭކެކެވެ.\nފިލްމުގެ ވާހަކައިގައި ދެމަފިރިން ކަމަށްވާ (ހެމާންތު އަދި ސާކްޝީ) އަށް މާލީ ދަތިކަމާ ކުރިމަތިވެ ދިމާވާ ކަންތައްތަކުގެ ސަބަބުން ދުވަސްކޮޅަކަށް ފިލަން މަޖުބޫރުވެ، މި ދެމަފިރިންގެ ޑްރައިވަރުގެ އަވަށަށް ދުވަސްކޮޅަކަށް ބަދަލުވާން ނިންމައެވެ. ޑްރައިވަރު ބުނާގޮތުގައި އެ ކުޑަކުޑަ އަވަށުގައި ހުންނަނީ ފަސް ގެ އެވެ. އޭގެ ތެރެއިން ދެ ގެއަކީ ޑުރައިވަރުގެ ދެ ގެ އެވެ.\nއަވަށުގައި ވަށައިގެން އުއްދަނޑިތަކުން ފޮރުވިފައިވާ އެ ގޭގައި ސާކްޝީ އުޅެން ހިތްހަމަޖެހި، އެތަނުގައި ފީކޮއި ކުޅެން އޭނާ ފަށައެވެ. ނަމަވެސް ބަލިވެ އިން ސާކްޝީއަށް އެ އަވަށުގައި އާދަޔާ ހިލާފު ބިރުވެރި ކަންތައްތަކާ ކުރިމަތިލާން ޖެހެއެވެ. އެ އަވަށުގެ މީހުން ގަބޫލުކުރަނީ އަންހެން ދަރިއަކު އަވަށަށް އުފަންވުމަކީ ލިބޭ ބޮޑު ބަދުނަސީބެއް ކަމަށާއި އުފަންވާ އަންހެން ކުދިން ގުރުބާން ކުރަން ޖެހޭނެ ކަމަށެވެ.\nފިލްމުގެ ލީޑު ކެރެކްޓާ ސާކްޝީގެ ބައި ނުޝްރަތު ކުޅެދީފައިވަނީ ވަރަށް ފުރިހަމައަށް ކަމަށް ފިލްމު ރިވިއު ކުރި ފަރާތުން ބުނެއެވެ. ބަނޑުގައި އޮތް ދަރިފުޅުގެ ރައްކަލަކަށް އަންހެނަކު ކުރާ މަސައްކަތް ދައްކައިދޭ މި ފިލްމުގައި ދެވަނައަށް އެންމެ ރަނގަޅު ހުށަހެޅުމެއް ދައްކައިދީފައިވަނީ މިތާ ވަޝިޝްތު ކުޅެދީފައިވާ ކެރެކްޓާއިން ކަމަށް ވަނީ ފާހަގަކޮށްފައެވެ. މި ފިލްމަކީ ކޮޕީއަކަށްވުމުން އަސްލު ފިލްމު ބަލާފައިވާ މީހުންނަށް އައު ކަންތައްތަކެއް ފެނިގެން ނުދިޔަ ނަމަވެސް، އަލަށް މި ފިލްމު ބަލާ މީހުންނަށް މިއީ ޝައުގުވެރިކުރުވާނެ ބިރުވެރި ފިލްމަކަށް ވާނެއެވެ.\nއެމެޒޮން ޕްރައިމް ވީޑިއޯގައި މި ފިލްމު ރިލީސްކުރުމަށް ހަމަޖެހިފައިވަނީ މިއަދުއެވެ.


Noorul-islam.NET :: ރީތީގެ ރާނީއަކަށް ވުމަށްޓަކައި..؟\nތާރީޚް:6ޖެނުއަރީ 2009\nތަރުޖަމާ ކުރެއްވީ: : [ ބިލާލް ]\nލޮބުވެތި އުޚްތެވެ. ތިބާ ޙަޔާތުގެ ބާކީ އޮތް ދުވަސްތައް ހޭދަކުރަން ބޭނުންވަނީ އެތެރެއާއި ބޭރުން ރީތިކަމަށް ލާމަސީލު އަންހެނެއްގެ ގޮތުގައި ކަމަށް ވަނީ ނަމަ ތިރީގައި ކުރުގޮތަކަށް ބަޔާންކޮށްލެވިފައިވާ އިރުޝާދުތަކަށް ބަލާލުން ކީއްތޯއެވެ.<?xml:namespace prefix = "o" />\n1. ތިބާގެ ލޯ ރީތިކުރުމަށްޓަކައި، ކައިވެނި ޙަލާލް ފިރިހެނުންގެ ޙާޒިރުގައި ބެލުން ތިރިކުރާށެވެ. އޭރުން ތިބާގެ ދެލޮލަށް ރައްކާތެރިކަން ލިބޭނެއެވެ.\n2. މޫނު އަލިކޮށް އުޖާލާކޮށް ބެހެއްޓުމަށްޓަކައި ދުވާލަކު މަދުވެގެން ފަސްފަހަރު ވުޟޫކުރާށެވެ.\n3. ޖާދުވީ ތުންފަތެއް ބަހައްޓަން ބޭނުން ކަމުގައިވާ ނަމަ، މެދުކެނޑުމެއް ނެތި ހެޔޮ ބަސްތަކާއި ﷲ ރުއްސަވާނެ އެންމެހައި އެއްޗެއް ކިޔާށެވެ.\n4. މޫނުގެ ތަފާތު މޭކަޕެއް ޖައްސަން ބޭނުންނަމަ "ލަދު" ބްރޭންޑްގެ މޭކަޕް ސެޓެއް ހޯދާށެވެ. އަދި ﷲ ގެ ރުހިވޮޑިގަތުން ލިބެން ނެތް ކޮންމެ ކަމެއް ކުރަން ހިތަށް އަރާ ދަނޑިވަޅުގައި އެކަލާނގެއަށް ފުރިހަމައަށް ލަދުވެތިވާށެވެ.\n5. ތިބާގެ މޫނާއި ހަށިގަނޑު އިލާހީ ނޫރުން އަލިކުރުމަށްޓަކައި އިސްތިޣްފާރު "ސައިބޯނި" ބޭނުންކުރާށެވެ.\n6. ތިބާގެ ހަށިގަނޑު އަވީން ސަލާމަތްވުމަށްޓަކައި ކުޑަޔަކަށް ވުރެ ބޮޑަށް އެދެވިގެންވަނީ އިސްލާމީ ފުރިހަމަ ޙިޖާބުން ރައްކާތެރިކަން ހޯދުމެވެ. އެހެނީ އެ ޙިޖާބު ތިބާ އިރުގެ ދޯދިތަކުން ސަލާމަތް ކޮށްދިނުމުގެ އިތުރުން ހިލޭ ފިރިހެނުންގެ ނުރައްކާތެރި ބެލުންތަކުން ރައްކާތެރިކޮށްދޭނެއެވެ.\n7. ތިބާގެ އަތުގައި ކިޔަމަންތެރިކަމުގެ ތަނޑިއަޅާށެވެ. އަދި ބޭނުންޖެހިފައިވާ މުސްލިމުންނަށްޓަކައި މުށްބާރުކޮށް ނުލާށެވެ.\n8. ހިތުގެ ބަލިތަކުން ސަލާމަތްވުމަށްޓަކައި ތިބާއަށް އަނިޔާވެރިވެ، ބޭވަފާތެރިވީ މީހުންނަށް މާފުކުރާށެވެ.\n އިސްތިޣްފާރު ކުރުމަކީ މާތްﷲގެ ކިބައިން ފާފަ ފުއްސަވައި ދެއްވުމަށް އެދި ދެންނެވުމެވެ.


STO in elhi hotel tharahqeekuraane bayaku hoadhan iulaanukohfi - Dhiyares\nއެސްޓީއޯ ހޮޓާ/ ފޮޓޯ: މިހާރު\nހުޅުމާލޭގައި އެސްޓީއޯއިން ބިނާކޮށްފައިވާ ހޮޓާ ތަރައްޤީކޮށް ހިންގާނެ ބަޔަކު ހޯދަން ހައުސިން ޑިވެލޮޕްމަންޓު ކޯޕަރޭޝަން (އެޗްޑީސީ)އިން މިއަދު އިއުލާނުކޮށްފިއެވެ.\nފާއިތުވި އަހަރުގެ ޖުލައި މަހުގައި އެ ސިޓީ ހޮޓަލުގެ މަސައްކަތް އެޗްޑީސީއާ ގުޅިގެން ކުރިއަށް ގެންދިއުމަށް އެއްބަސްވެ ސޮއިކޮށްފައިވެއެވެ.\nއެޗްޑީސީން މިއަދު ކުރި އިއުލާނެއްގައި އެ ހޮޓާ ފަސްތަރީގެ ފެންވަރަށް ތަރައްޤީކުރުމުގެ މަސައްކަތް ފުރިހަމަކޮށް ނިންމުމަށްފަހު، އެތަން ހިންގަން ޝައުޤުވެރިވާ ފަރާތްތަކަށް އެކަމަށް ކުރިމަތިލުމަށް ހުޅުވައިލާ ކަމަށެވެ.\nމި އިއުލާނުގައި އެ ހޮޓަލާ ގުޅޭ އެއްވެސް ތަފުސީލެއް ހިމަނާފައިނުވެއެވެ. އެ އިއުލާނުގައި ބުނެފައިވަނީ އެ ހޮޓާ ތަރައްޤީކުރުމުގެ މަސައްކަތް ފުރިހަމަކޮށް ހޮޓާ ހިންގުމަށް ޝައުޤުވެރިވާ ފަރާތްތަކުން ފެށޭ ފެބްރުއަރީ މަހުގެ9ވަނަ ދުވަހުގެ ކުރިން އެޗްޑީސީއަށް ޕްރޮޕޯޒަލް ހުށަހަޅަން ޖެހޭނެ ކަމަށެވެ.\nމި ހޮޓާ ތަރައްޤީކުރުމުގެ މަސައްކަތް ފަށާފައިވަނީ 2012 ވަނަ އަހަރުގައެވެ. އެ ހޮޓާ ބިނާކުރުމަށް ތައިލެންޑުގެ އެގްޒިމް ބޭންކުން 10 މިލިއަން ޑޮލަރުގެ ލޯނެއް ނަގާފައިވެއެވެ. އެ ހޮޓަލުގެ މަސައްކަތް ރައީސް އޮފީހުން އަންގަވައިގެން 2014 ވަނަ ހުއްޓައިލުމަށްފަހު އެ ހޮޓާ ވިއްކާލުމުގެ މަސައްކަތް ކުރިއެވެ.\nފަތުރުވެރިކަން ސިޓީ ހޮޓާ އެސްޓީއޯ\nއެސްޓީއޯ އިން ޕެޓްރޯލް އާއި ޑީސެލުގެ އަގު ބޮޑުކޮށްފި\nހަތަރުވަނަ ކުއާޓަރުގައި އެސްޓީއޯ އަށް 91 މިލިއަން ރުފިޔާ\nއެސްޓީއޯ ހޮޓާ އެޗްޑީސީން އެހެން ބޭނުންތަކަށް ނަގަނީ\nކާގޯ ފެރީގައި 700 ޓަނުގެ މުދާ މިފަހަރު ގެންނާނެ: އަމްރު


އިންސާނިއްޔަތުކަމުގެ ބަދަލު މި އަސަރުގަދަ ވީޑިއޯއިން – Dhen.mv\nއިންސާނިއްޔަތުކަމުގެ ބަދަލު މި އަސަރުގަދަ ވީޑިއޯއިން\nސްޕޭންއަކީ މުޅި ދުނިޔެއިން ދެވަނަ އަށް އެންމެ ގިނަ މީހުނަށް ކޮވިޑް-19 ޖެހުނު ގައުމެވެ. ބަލިޖެހޭމީހުނާއި މަރުވާ މީހުންގެ އަދަދު ގިނަކަމުން މުޅި ގައުމުގައި އޮތީ ހާސްކަމާއި ބިރުވެރި ކަމެވެ. މި ހާސްކަމުގެ ތެރޭގައި އެއް ޓެކްސީ ޑްރައިވަރުގެ މަސައްކަތަކީ ކޮންމެ ދުވަހަކުވެސް ހޮސްޕިޓަލަށް ދާންބޭނުންވާ މީހުން ހޮސްޕިޓަލަށް ގެންގޮސް ގެނެސްދީ ހެދުމެވެ. އެއްވެސް އަގަކާއި ނުލައެވެ. ހިލޭ ސާބަހަށް އިންސާނިއްތަށް ކޮށްދޭ ކަމެއްގެ ގޮތުގައެވެ. މިގޮތަށް އަބަދު ބަލި މީހުން އުފުލުމުގައި އުޅޭތީ މީނާވެސް ކޮވިޑް-19 އަށް ޓެސްޓް ކުރުމަށް ސާމްޕަލް ދިނެވެ.\nއެއްދުވަހަކު ހޮސްޕިޓަލުން ގުޅާފައި ހޮސްޕިޓަލުގައި ހުރި ބަލި މީހަކު ގެއަށް ގެންދަން ބޭނުން ވެއްޖެކަމަށް ބުންޏެވެ. ޑްރައިވަރު އަވަހަށް ހޮސްޕިޓަލަށް އައެވެ. މާސްކް އަޅައިގެން އައިސް ހޮސްޕިޓަލްގެ ދޮރުމައްޗަށް އެރުމާއި އެކު އޭނާއަށް ލިބުނީ ހީވެސް ނުކުރާވަރުގެ ބޮޑު ހައިރާން ކަމެކެވެ. ހޮސްޕިޓަލްގެ ހުރިހާ ޑޮކްޓަރުންނާއި ނަރުހުން ތިބީ އޭނާގެ އިސްތިގްބާލުގައި ކޮޅަށެވެ. ދޮރުން އެތެރެއަށް ވަނުމާއި އެކު އެންމެން އަތްޖަހަންފެށިއެވެ.\nIn Spain,ataxi driver was known for taking patients to the hospital, free of charge .. One day, he gotacall to pickupapatient from the hospital. When he arrived, doctors and nurses surprised him withastanding ovation, plus an envelope of money.\nPosted by Madan Kulkarni on Sunday, April 19, 2020\nއެއްވެސް އެދުމެއްނެތި ކޮށްދެމުން ދިޔަ މަސައްކަތެއްގެ އަގު މިފަދަ ގޮތަކަށް ލިބިދާނެކަމެއް އޭނާގެ ޚިޔާލަށްވެސް ނުގެނެވެއެވެ. ޑްރައިވަރުގެ ލޮލުން ހިފެހެއްޓުމެއްނެތި ކަރުނަތައް ފައިބަމުން ދިޔައެވެ. ދެން ހޮސްޕިޓަލްގެ ފަރާތުން އޭނާއަށް ދިނީ އޭނާ ކޮވިޑް-19 އަށް ނެގަޓިވް ވެފައިވާ ކަމުގެ ލިޔުމަކާއި ފައިސާ އަޅާފައިވާ ސިޓީ އުރައެކެވެ. ވިސްނާ މީހަކަށް މީ ވަރަށް ބޮޑު ޢިބުރަތެކެވެ. ކޮންމެ ހެޔޮކަމެއްގެ ބަދަލުވެސް ލިބޭނެ ދުވަހެއް އަންނާނެއެވެ. ޑްރައިވަރުގެ ދުވަހަކީ މިއެވެ.


ބޮޑު ފަތިހާ ތެދުވެ، ދިވެހި މަސްވެރިން މަސައްކަތް ފަށަނީ ހާހަލުންނާއި ގިރިގިރިން އެން ދަމައިގެންނެވެ. ބައެއް ރޭރޭ ހޭލާ ތިބެ ދިއްލައިގެން ވެސް އެންދަމަން ޖެހެ އެވެ. އެން ހިފުމަކީ ދިވެހި މަސްވެރިކަމުގެ އެއްބަ އެވެ. ނަމަވެސް މިހާރަކަށް އައިސް އާންމުވަމުން ދާ ހިތާމަވެރި ކަމެއްގެ ސަބަބުން އެން ދެމުމާ މެދު ފުންކޮށް ވިސްނަން އެބަ ޖެހެ...\nއޮގަސްޓް، 12، 2004 ގައި ޖުމްހޫރީ މައިދާނުގައި ދެފައި ވަށްކުރައްވައި އިށީންނެވި އިރު ވާން އުޅޭ ގޮތެއް، މިސްރާބެއް ރައީސް އޮފީހުގެ މިނިސްޓަރު އަދި އެމްޑީޕީގެ ނައިބު ރައީސް މުހައްމަދު...\nއޭނާގެ ޅަ ދުވަސްތައް ހޭދަވީ އަދަބީ މާހައުލެއްގެ ތެރޭގަ އެވެ. އޭނާގެ ބައްޕަ އަބްދުއްރަހީމް އަބްދުލްމަޖީދަކީ މަޝްހޫރު ލިޔުންތެރިޔެކެވެ. އޭރު ރާއްޖޭގައި ނެރެމުން އައި ބައެއް...\nމަރިޔަމް އަރޫޝާ އާއި މުހައްމަދު ހަލީމްގެ އަލަތު ދަރިފުޅު އުފަންވީ އެކަމަށް ތައްޔާރު ވެސް ނުވެ ތިއްބަ އެވެ. ވިހާނެ ކަމަށް ޑޮކްޓަރުން ލަފާ ކުރާ ތާރީހަށް ދެ މަސް އޮތުމުން ދަރިފުޅަށް...\nރައްޔިތުންގެ މަޖިލިހުގައި ވޭތުވެދިޔަ ދެ ތިން ދުވަހު ހިނގީ އަންނަ އަހަރަށް ލަފާކޮށް ސަރުކާރުން މަޖިލިހަށް ހުށަހެޅި 37.5 ބިލިއަން ރުފިޔާގެ ބަޖެޓް ބަހުސެވެ. ބައެއް މެމްބަރުންގެ...\nގުރުއާން ހިތުދަސް ކުރުމަށް ވަރަށް ކުޑައިރު މާޒިނާ އަބްދުއްރަހީމް ފެށި ދަތުރު ނިންމާލަން ކިތަންމެ ފަހަރަކު ހިތަށް އެރި އެވެ. ދަސްކުރި އެއްޗެހި އަލުން ކިޔައިދިނުމަށް މުރާޖަޢާ ކުރި...\nފަނޑިޔާރުންގެ މައްޗަށް ކުރެވޭ އެކިއެކި ތުހުމަތުތަކާއި އެކި ގޮތްގޮތުން ފަނޑިޔާރުންނަށް އަންނަ ނުފޫޒުތަކުގެ ވާހަކަ އަބަދު ވެސް އަޑު އިވެ އެވެ. ވަކިން ޚާއްސަކޮށް ސިޔާސީ މީހުންގެ...\nއަބްދުﷲ ޖިނާހު އަލީ ފެންނަ އިރު އެހެން ކުދިންނާ މާ ބޮޑު ތަފާތެއް ފާހަގަނުވެދާނެ އެވެ. ތައުލީމީ ގޮތުން ހޯދި ކާމިޔާބީތަކަށް އެކަނި ވިސްނައިފި ނަމަ އޭނާގެ ދިރިއުޅުމުގައި ހުރި ވޭންތައް...\nކަމެއްގައި މަޝްވަރާކޮށް އެއީ ކުރާނެ ކަމެއްތޯ ނުވަތަ ނުކުރާނެ ކަމެއްތޯ ވިސްނަންވާނީ އޭގައި ދެކޮޅު އޮންނަ ކަންކަމުގަ އެވެ. ސަބަބަކީ އެކަހަލަ ކަމެއްގައި ކޮށްގެން ފައިދާވެ، ނުވަތަ ނުކޮށްގެން ގެއްލުންވެދާނެތީ އެވެ. ރާއްޖޭގައި އީ ސިނގިރޭޓް މަނާކުރުމާ މެދު މަޝްވަރާ ކުރަމުންދާ ކަމަށް ސަރުކާރުން ބުނުމުން ގިނަ ބަޔަކު އެ ސުވާލު އުފައްދަނީ...\nސޯޝަލް މީޑިއާގައި ސަރުކާރާ ދެކޮޅަަށް ފާޅުކުރާ އާދައިގެ ޚިޔާލެއްގެ ސަބަބުން ވެސް ތުހުމަތުތަކެއްކޮށް، ހައްޔަރުކުރަނީ އެވެ. ބަންދުގައި ބަހައްޓައިގެން ތަހުގީގު ހިންގަން ޖެހޭ...\nޑަބްލިއުޓީއެމް: ތާރީހު ބަދަލުކޮށްލައިފި\nރާއްޖޭގެ ޓޫރިޒަމް ދާއިރާ ކޮޅަށް ޖެހުމަށްޓަކައި މީގެ ސާޅީހަކަށް އަހަރު ކުރިން އެ މަސައްކަތުގައި އުޅުއްވި، ޓޫރިޒަމްގެ ބާނީން ކަމަށްވާ ޗަމްޕާ ހުސެއިން އަފީފާއި ގާސިމް އިބްރާހީމާއި އެމްޔޫ މަނިކު ފަދަ ބޭފުޅުން ރާއްޖެ ވިއްކުމަށްޓަކައި ޓްރެވެލް އޭޖެންޓުންނާ ގުޅުން ބަދަލި ކުރެއްވި އެންމެ ބޮޑު ފެއާ އަކީ މިހާރު ލަންޑަނުގައި ކުރިއަށްދާ...\nމުޅި ރާއްޖެ، މިއަދު ހުއްޓިފައި މިއޮތީ ކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ ދައުވާގެ ހުކުމަށެވެ. ޓީވީން ވަގުތުން ދެއްކި ރާއްޖޭގެ ފުރަތަމަ ޝަރީއަތުގެ ހުކުމް...\nމި ސަރުކާރު ވެރިކަމަށް އައީ ހަމައެއް ލަމައެއް ނެތި ހަނި ކޮށްފައި ހުރި ހައްގުތަކާއި މިނިވަންކަން އަނބުރާ ހޯދައި ދިނުމާއި އިންސާފު ގާއިމްކޮށްދިނުމުގެ ވައުދާއި މުއައްސަސާތަކާ މެދު...\nޑރ. މުހައްމަދު އަލީ: އަބަދުވެސް އާންމުންނާ އެކު!\nބަލިމީހުން ބެއްލެވުމުގެ އިތުރުން ޑރ. މުހައްމަދު އަލީ އަށް ކޮންމެ ދުވަހަކު ވެސް ކުރައްވަން ޖެހޭ އެ ޒާތުގެ އެހެން ކަމެއް އޮވެ އެވެ؛ އާއިލީ މެމްބަރުން ކުރާ ސިއްހީ ސުވާލުތަކަށް ޖަވާބުދެއްވުމެވެ. ނަމަވެސް އެއީ އޭނާ އަށް ބުރަކަމަކަށް ނުވެ އެވެ. އެއީ އޭނާއަށް އުފަލެކެވެ.


Criptocurrency Minining app thah Apple in manaakoffi | Mihaaru\nއައިއޯއެސް ޑިވައިސްތަކުން ކްރިޕްޓޯކަރަންސީ މައިނިންކުރުން އެޕަލް އިން މަނާކޮށްފި\nއެޕަލް އިން ކްރިޕްޓޯކަރަންސީ މައިނިން އެޕްތައް މަނާކޮށްފި\n14 ޖޫން 2018 - 08:422comments\nކްރިޕްޓޯކަރަންސީ މައިނިން އެޕްތައް، އައިފޯން އަދި އައިޕެޑްގައި ބޭނުންކުރުމަކީ މަނާކަމެއް ކަމަށް އެޕަލް އިން ކަނޑައަޅައިފި އެވެ. އެޕަލްގެ އެދުމަކީ އައިއޯއެސް ޑިވައިސްތަކުގެ ހާޑްވެއާ ބޭނުންކޮށްގެން ކްރިޕްޓޯކަރަންސީ އަށް މައިނިން ނުކުރުމެވެ.\nބިޓްކޮއިން އަކީ ކްރިޕްޓޯކަރަންސީއެކެވެ. ބިޓްކޮއިން ނޫނަސް، ކްރިޕްޓޯކަރަންސީ ހުރެ އެވެ. މައިގަނޑު ގޮތެއްގައި ކްރިޕްޓޯކަރަންސީ އަކީ ބިޓްކޮއިން ފަދައިން މާއްދީ ގޮތުން އަތްލެވެން ނެތް ވާޗުއަލް ނުވަތަ ޑިޖިޓަލް ފައިސާ އެވެ.\nއައިއޯއެސް ޑިވައިސްތަކުން ކްރިޕްޓޯކަރަންސީ މައިނިންކުރުން އެޕަލް އިން މިހާރު ވަނީ މަނާކޮށްފައި\nކްރިޕްޓޯކަރަންސީ މައިނިން އަށް ބާރުގަދަ ހާޑްވެއާ ބޭނުންވެ އެވެ. އާދައިގެ އިންސާނެއްގެ ސިކުނޑި އަށް ކެތްނުކުރެވޭހައި އުނދަގޫ ހިސާބު ފޮމިއުލާތައް އޮޅުންފިލުވައި ހައްލުކުރުމަށް ބޭނުންވާ ކުޅަދާނަކަން އައިއޯއެސް ޑިވައިސްތަކުގައި ނުހުންނާނެ ކަމަށް އެޕަލް ބުނެ އެވެ. އެހެންކަމުން އެ ފަދަ ބުރަ މަސައްކަތެއް އައިފޯން އަދި އައިޕެޑަށް ޖައްސައިފި ނަމަ، އާދަޔާޚިލާފަށް ފޯނު ހޫނުގަދަވުން، ބަލަހައްޓައިގެން ހުއްޓައި ބެޓެރީ ހުލިވުން އަދި ދިމާވާ ގޮތުން ސްކްރީން ނިވިދިއްލުން އެކަށީގެން ވެ އެވެ.\nއެޕަލް އިން އައިއޯއެސް ގައިޑްލައިން އަށް ގެނައި ބަދަލުތަކުގައި، ކްރިޕްޓޯކަރަންސީ އަށް މައިނިންކުރުން ފަދަ، ބެކްގްރައުންޑް މަސައްކަތްތައް ތަންފީޒުކުރާ ގޮތަށް އެޕްލިކޭޝަންތައް ނުއުފެއްދުމަށް ޑިވެލޮޕަރުންނަށް ގޮވާލާފައި ވެ އެވެ.\nއައިއޯއެސް ގައިޑްލައިން އަށް ބަދަލުގެނައީ އައިފޯން އަދި އައިޕެޑް އެގޭ ޒާތުގައި އެއީ އެޕަލް އިން ވައުދުވާ ފަދަ އާލާތެއް ގޮތުގައި ދެމެހެއްޓުމަށެވެ. ކުއްލިކުއްލި އަށް ސްކްރީން ނިވިދިއްލި އަދި އަންދާޒާކުރަން ނޭނގޭ ގޮތްގޮތަށް އެ ޑިވައިސްތަކުގެ ހާލަތު ބަދަލުވުމަކީ އެޕަލް އެދޭ ގޮތް ނޫންކަން ކަނޑައެޅުމަށެވެ.\nއިތުރު ލިޔުންތައް އައިޕެޑް އައިފޯން އެޕަލް އައިއޯއެސް\nއެޕަލްގެ ސަބަބުން ވާދަވެރިންނަށް ފުރުސަތު ގެއްލޭ\nއައިއޯއެސް 13 އައިފޯންތަކަށް އައިއޯއެސް 14 ލިބިދާނެ


SunOnline: Haaleh govaa massala France ge courtakah hushahelhumun, courtun ninmee haalaa ekolhah\nހާލެއް ގޮވާ މައްސަލަ ފްރާންސުގެ ކޯޓަކަށް ހުށަހެޅުމުން، ކޯޓުން ނިންމީ ހާލާ އެއްކޮޅަށް\nކޮރިން ފެސޯ ބުނި ގޮތުގައި މޮރިސްގެ ނަން ދީފައިވާ އޭނާގެ ހާލަށް ގިނަ ބަޔެއްގެ ސަމާލުކަން ވަނީ ލިބިފައި -- ފޮޓޯ: ރޮއިޓާސް\nފްރާންސުގެ ރަށެއް ކަމަށްވާ އޮލެރޮންގެ ހާލަކަށް ވަނީ އާދަޔާ ހިލާފު ސަމާލުކަމެއް ލިބިފަ އެވެ. އެއީ ކޮންމެ ދުވަހަކު ހެނދުނު، މޮރިސް ކިޔާ އެ ހާ ގޮވާ އަޑުން އުނދަގޫވެގެން އަވަށްޓެރިންތަކެއް އެމައްސަލަ ކޯޓަށް ހުށަހެޅުމުންނެވެ. އަދި އެމައްސަލަ ކޯޓުން މޮރިސްއާ އެއްކޮޅަށް ނިންމުމުންނެވެ.\nމޮރިސްގެ މައްސަލަ 2017 ވަނަ އަހަރު ކޯޓަށް ހުށަހެޅީ އޮލެރޮންގައި ޗުއްޓީ ހޭދަ ކުރުމަށް ޓަކައި، އެރަށުން ގެޔެއް ގަނެފައިވާ ދެމަފިރިންނެވެ. އަދި އެދެމަފިރިން ވަނީ މޮރިސްގެ ސަބަބުން އުނދަގޫވާ ކަމަށް ބުނެ، އެ ހާ އެމީހުން ދިރިއުޅޭ ސަރަހައްދުން ދުރަށް ގެންދިޔުމަށް އެދިފަ އެވެ.\nނަމަވެސް މޮރިސް ދިރިއުޅޭ ކޮށީގެ ވެރިޔާ، ކޮރިން ފެސޯ ވަނީ ރަށްފުށުގައި ހާލު ގޮވާ އަޑު އިވޭނެ ކަމަށާއި، އަދި އެތަނަށްދާ މީހުން އެއަޑަށް އާދަވާން ޖެހޭނެ ކަމަށް ބުނެފަ އެވެ.\nއަދި މުޅި ފްރާންސުގައި ވެސް އެމައްސަލައާ ބެހޭ ގޮތުން ބަހުސެއް އުފެދި، އެއީ ސިޓީތަކުގައި ދިރިއުޅޭ މީހުން ރަށްފުށަށް ދިޔުމުން ރަށްފުށުގައި ދިރިއުޅޭ މީހުންނާ ޖެހޭ މައްސަލަތަކުގެ މިސާލަކަށްވެފަ އެވެ.\nމީގެ އިތުރުން ކޯޓުގައި އެ މައްސަލަ ކުރިއަށްގެންދިޔަ އިރު، މޮރިސް ސަލާމަތް ކުރުމަށް އެދި ހަދާފައިވާ އޮންލައިން ޕެޓިޝަނެއްގައި 140،000 މީހުން ސޮއި ކުރި އެވެ. އަދި މޮރިސްގެ އަޑު ކަނޑުވާނުލުމަށް ގޮވާލާފައިވާ ޓީޝާޓުތައް ޕްރިންޓުކޮށް، ހާ ގެންގުޅޭ އެހެން މީހުންގެ ތާއިދު އޮތްކަން ދެއްކުމަށް އެމީހުންގެ ހާ ގޮވައިގެން ކޯޓު ކައިރިއަށް ވެސް ދިޔަ އެވެ.\nއެމައްސަލަ ނިމުނު އިރު މޮރިސްއަށް ވަނީ މައްސަލަަ ބެއްލެވި ފަނޑިޔާރުގެ ތާއިދުވެސް ލިބިފަ އެވެ. އަދި ހާ ގޮވުން ހުއްޓުވަންވީ އެއްވެސް ސަބަބެއް ނެތް ކަމަށް ފަނޑިޔާރު ވަނީ ނިންމަވައިފަ އެވެ.\nއެ މައްސަލަ މޮރިސްއާ ދެކޮޅަށް ނިންމި ނަމަ ފެސޯއަށް ޖެހޭނީ މައްސަލަ ހުށަހެޅި އަވަށްޓެރިން ދިރިއުޅޭ ގެޔާ ދުރު ތަނަކަށް ބަދަލުވާށެވެ. ނުވަތަ އެހެން ގޮތަކަށް މޮރިސްގެ އަޑު ކަނޑުވާލާށެވެ.\nއެހެންނަމަވެސް އެފަދަ ގޮތަކަށް މައްސަލަ ނުނިމި، ކޯޓުން ވަނީ އެމައްސަލަ ހުށަހެޅި ފަރާތްތަކުން ފެސޯއަށް 1،100 ޑޮލަރު ދިނުމަށް އަންގައިފަ އެވެ.


Fuluhunnah Hiley Burger Nudhin Massalaagai Hayyarah! - Vaguthu\nފުލުހުންނަށް ބާގަރ ހިލޭ ނުދިނުމުން ޕާކިސްތާނުގެ ރެސްޓޯރެންޓެއްގައި މަސައްކަތް ކުރާ 19 މުވައްޒަފުން ހައްޔަރުކޮށްފިއެވެ.\nމި ހާދިސާ ހިނގާފައިވަނީ ޕާކިސްތާނުގެ ލާހޯރުގައެވެ.\nމި އަހަރުގެ ޖޫން 12 ވަނަ ދުވަހު ހިނގާފައިވާ މި ހާދިސާއާއި ގުޅިގެން ރެސްޓޯރެންޓުގެ ފަރާތުން ނެރުނު ބަޔާނެއްގައި ބުނެފައިވަނީ މިއީ މިފަދަ ކަމެއް ކުރިމަތިވި ފުރަތަމަ ފަހަރު ނޫން ކަމަށެވެ.\n''ހިލޭ ބާގަރ ދިނުމަށް ފުލުހުން އަމުރު ކުރުމަކީ މިހާރު އާއްމު ކަމެއް. ހިލޭ ބާގަރ ދިނުމަށް އިންކާރު ކުރުމުން މެނޭޖަރުންނަށް އިންޒާރު ދިނުމަށް ފަހު ދިޔައީ. އެމީހުން ދިޔައީ އަނެއް ދުވަހު ވެސް އައިސް އަހަރެމެންނަށް އުދަނގޫކޮށް ބިރުދެއްކުމަށް އަންނާނެކަމަށް ބުނެފަ'' ރެސްޓޯރެންޓުގެ ފަރާތުން ނެރުނު ބަޔާނުގައިވެއެވެ.\nމި ފުލުހުން އެ ރެސްޓޯރެންޓުން ހިލޭ ބާގަރ ކެއުމަށް އެތައް ފަހަރަކު އައިސްފައިވެއެވެ. އެއިން ކޮންމެ ފަހަރަކު ވެސް މެނޭޖުމަންޓުން އެކަމަށް އިންކާރު ކުރާތީ ފުލުހުންނާއި މުވައްޒަފުންގެ މެދުގައި ހަމަނުޖެހުން ހިނގައެވެ.\nޖޯނީ އެންޑް ޖުގްނޫގެ ނަމުން ނަންދީފައިވާ މި ރެސްޓޯރެންޓުގެ މުވައްޒަފުން ހައްޔަރު ކުރުމުގެ މައްސަލަައިގައި ނުވަ ފުލުހެއް ވަނީ ސަސްޕެންޑްކޮށްފައެވެ.\n''ގާނޫނާއި ހިލާފަށް އެއްވެސް މީހަކަށް ނޫޅެވޭނެ. ނާއިންސާފަށް ކަންތައް ކުރާ މީހުންނަށް ޖާގައެއް ނެތް. އެ އެންމެންނަށް ވެސް އަދަބު ދެވޭނެ'' ސީނިއާ ޕްރޮވިންޝިއަލް ޕޮލިސް އޮފިސަރ އިނާމް ޣަނީ ކުރި ޓުވީޓެއްގައިވެއެވެ.\nއިނާމްގެ މި ޓުވީޓުގައި އެކަމުގައި ބައިވެރިވި ފުލުހުންނާއި އެ ޕޮލިސް ސްޓޭޝަންގެ ބޮޑެތި މީހުން ވެސް ސަސްޕެންޑް ކޮށްފައިވާ ކަމަށް ލިޔެފައިވެއެވެ.


މާލޭގައި ތާށިވެފައި ތިބި މީހުންނަށް ރަށަށް ދެވޭނެ ގޮތް ހަދަން މަޝްވަރާކޮށްފި – Dhen.mv\nމާލޭގައި ތާށިވެފައި ތިބި މީހުންނަށް ރަށަށް ދެވޭނެ ގޮތް ހަދަން މަޝްވަރާކޮށްފި\nMay 2, 2020 - 1:36 am\nމާލެ ލޮކްޑައުން ކުރުމާއެކު، ލަފާ ފުރުން މަނާކުރުމުގެ ސަބަބުން ތަފާތު އެކި ސަބަބުތަކާއި ހުރެ މާލޭގައި ތާށިިވެފައި ތިބި އެކި ރަށްރަށުގެ މީހުންނަށް އަލުން ރަށަށް ދެވޭނެ ގޮތް ހެދުމާ ގުޅޭ ގޮތުން ގައުުމީ ޓާސްކްފޯހުގެ މިރޭގެ ބައްދަލުވުމުގައި މަޝްވަރާކޮށްފި އެވެ.\nރައީސް އޮފީހުން މިރޭ ކުރި ޓުވީޓެއްގައި މިކަން ހާމަކޮށް ބުނެފައި ވަނީ މިރޭ ގެ ޓާސްކްފޯސް ބައްދަލުވުމުގައި ރަށަށް ދާން ބޭނުންވެފައި ތިބި މީހުންނަށް އެ އިންތިޒާމް ހަމަޖައްސައިދިނުމަށް މަޝްވަރާ ކޮށްފައިވާ ކަމަށެވެ. އަދި މީގެ އިތުރުން ކޮވިޑް19 ގެ ސަބަބުން ބިދޭސީ މަސައްކަތްތެރީންނަށް ކުރަށް އަސަރު ވެސް މަޝްވަރާކޮށްފައިވާކަމަށް އެ ޓްވީޓުގައި ހާމަކޮށްފައިވެއެވެ.\nTweets by presidencymv\nއޭޕްރިލް 15 ވަނަ ދުވަހު މާލެ ލޮކްޑައުން ކުރުމާއެކު ބޭސް ފަރުުވާ އާއި ބައެއް އެހެނިހެން ބޭނުންތަކަށް މާލެ އައިސް ތިބި ގިނަ ބަޔަކު ވަނީ މާލޭގައި ތާށިވެފައެވެ. މީގެ ތެރޭގައި ރިސޯޓު ކަރަންޓީނު ނިމި ރަށަށް ދިއުމަށްޓަކައި މާލެ ދިޔަ ފަރާތްތައް ވެސް ހިމެނެއެވެ.


BREAKING: Addu Gai Accident Eh Hingai Meehaku Niyaa Vehje - Vaguthu\nއައްޑޫގައި އެކްސިޑެންޓެއް ހިނގައި މީހަކު ނިޔާވެއްޖެ\n3 އަހަރު ކުރިން ( މާޗް 10, 2018 )\nއައްޑޫ ސިޓީ ކުނިކޮށި ސަރަޙައްދުގައި ރޭ ހިނގި އެކްސިޑެންޓު\nއައްޑޫ ސިޓީ ލިންކް ރޯޑުގައި ހިނގި ނުރައްކާތެރި އެކްސިޑެންޓެއްގައި އަނިޔާވި މީހަކު ނިޔާވެއްޖެއެވެ.\nމިރޭ އައްޑޫ ކުނި ކޮށި ސަރަޙައްދުން މި އެކްސިޑެންޓު ހިނގާފައި ވަނީ ކާރަކާއި ސައިކަލެއް ޖެހިގެންނެވެ.\nމަޢުލޫމާތު ލިބިފައިވާ ގޮތުގައި މި ހާދިސާގައި ނިޔާވީ ސައިކަލު ދުއްވަން ހުރި ފިރިހެންމީހާ އެވެ. މި އެކްސިޑެންޓު ހިނގުމާއެކު ހިތަދޫ ރީޖަނަލް ހޮސްޕިޓަލަށް އޭނާ ގެންދިޔައިރުވެސް ނިޔާވެފައިވާ ކަމަށް މަޢުލޫމާތު ލިބިފައި ވެއެވެ.\nމި ހާދިސާގައި ކާރުގައި ތިބި އިތުރު ތިން މީހަކަށް ހިތަދޫ ރީޖަނަލް ހޮސްޕިޓަލުގައި މިހާރު ދަނީ ފަރުވާދެމުންނެވެ. ނަމަވެސް އެމީހުންނަށް ލިބުނު އަނިޔާގެ ތަފްސީލެއް އަދި ލިބިފައެއް ނުވެއެވެ.\nމިރޭ ހިނގި މި އެކްސިޑެންޓުގައި ކާރަށާއި ސައިކަލަށްވެސް ވަނީ ބޮޑެތި ގެއްލުން ވެފައެވެ.\nފުލުހުން މިހާރު ދަނީ މި އެކްސިޑެންޓު ހިނގަން މެދުވެރިވި ސަބަބު ބަލައި ހާދިސާ އިތުރަށް ތަހުޤީޤު ކުރަމުންނެވެ.\nމާޗް 10, 2018 19:22\nތަފްސީލު ތީނީފޮޓޮއިން ފެންނަން ވ ދެރަ\nމާޗް 10, 2018 19:42\nކުއްވެރިވާނީ މަގު. ކުރީގަވެސް ވާގޮއިދޯ\nމާޗް 10, 2018 20:18\nޜައީސްމީހާ ކުއްވެރިވާނީ އިދިކޮޅުބައިގަނޑަޢް\nމާޗް 11, 2018 01:30\nހަހަހާ ތިބުނީ ވަރަށްބޮޑު ތެދެއް....\nމާޗް 11, 2018 07:48\n"ޜައީސްމީހާ ކުއްވެރިވާނީ އިދިކޮޅުބައިގަނޑަޢް" ރައީސް މީހާއޭ ޤައުމުގަ ހިނގާ ހުރިހާ ކަމެއަގެ ޒިންމާއެއް ނަގަން ޖެހެނީ. ނުވަންޔާމު ބަހައްޓާފަ ދިޔައީމަ ވީނު..\nމާޗް 10, 2018 20:19\nކޮބާ ރަންރީނދޫ ޓްވިޓަރޭ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. މިކަން ކަން ހައްލު ކުރަން ތަމެން ރަށަށް ދޭބަލަ މާލޭގައި މުޒާހަރާ ކުރަން ނުތިބެ. ދަގަ ރަށަށް. ރަށަށް ދޭބަލަ ދެން މިކަން ކަން ރަނގަޅު ކުރަން. ދޭބަލަ ދެން.\nމާޗް 10, 2018 22:45\nމީހާދަ ފަކުރުފާޑަކަށް ކޮމެންޓޮކުރާ މީހާގަޑެކޭދޯ. އަބަދު އެހެން???\nމާޗް 10, 2018 21:05\nމިކަން ހައްލު ކުރަނއ މާލޭގަ ތިބި ބަޔަކު އަންނާކައް ނުޖެހޭނެ.. ދުއްވާނެ ތަނާ މީހުންނާ ކާރުތަކާ ސައިކްލް ހުރިއްޔާ ކޮންނެ ތަނެއްގާ ވެސް މިކަހަލަ ކަންކަން ހިގާނެ.. މީދުނިޔޭގެ ތަރައްގީވެފާވާ މުޖްތަމައުތަކުގަ ހިނގާ ކަންތައްތަ... އަނެއްކާ މީޒުވާނުންގެ ސަރުކާރު.. ބިއްޖެހިފަ ޒުވާނުން ހެސްކިޔާފަ ދުއްވާނެ.. ވަރައް ސަލާން..\nމާޗް 10, 2018 22:29\nއަދި ބާރާށް ނުދުދެވެނީ....\nމާޗް 11, 2018 01:01\nމީހަކު މަރުވިޔަސް ޕޮލިޓިކްސް. ކިހާ ދެރަކަމެއް.\nމާޗް 12, 2018 00:14\nމާޗް 12, 2018 00:21\nމާޗް 12, 2018 00:23


World cup ah qualify nuvedhaane kamuge biraa eku Argentina karuthaa fennah | Mihaaru\nރޭގެ މެޗަށް ފަހު އާޖެންޓީނާގެ ކެޕްޓަން ލިއޮނަލް މެސީ މާޔޫސްވެފައި. --ފޮޓޯ: އޭއެފްޕީ\nވޯލްޑް ކަޕަށް ކޮލިފައިނުވެދާނެ ކަމުގެ ބިރާ އެކު އާޖެންޓީނާ ކަރުތާ ފެނަށް\n06 އޮކްޓޯބަރ 2017 - 11:26 33 comments\nފަހު މެޗުގައި އަންގާރަ ދުވަހުގެރޭ ރަށުން ބޭރުގައި އާޖެންޓީނާ ނުކުންނާނީ ކޮލިފައިވުމުގެ ފުރުސަތު ގެއްލިފައިވާ އިކުއެޑޯއާ ދެކޮޅަށެވެ. ޕެރޫ އާއި ކޮލަމްބިއާ ބައްދަލުކުރާއިރު ޗިލީ ނުކުންނާނީ ބްރެޒިލާ ދެކޮޅަށެވެ.\nހަތަރު ވަނައިގައި އޮތް ކޮލަމްބިއާ އާއި ފަސް ވަނައިގައި އޮތް ޕެރޫ ބައްދަލުކުރާ މެޗުން ޔަގީނުން ވެސް ޕޮއިންޓްތަކެއް ގެއްލޭނެތީ، އިކުއެޑޯ އަތުން އާޖެންޓީނާ ފަހު މެޗުން މޮޅުވެއްޖެ ނަމަ އެ ޓީމަށް ދަށްވެގެން ފަސް ވަނަ ލިބި ޕްލޭއޮފުން ފުރުސަތު ލިބޭނެ އެވެ.\nއެކަމަކު އިކުއެޑޯގެ ވެރިރަށް ކީޓޯގައި ކުޅެން ޖެހުމަކީ އާޖެންޓީނާ އަށް ކުރިމަތިވާނެ ގޮންޖެހުމެކެވެ. ކަނޑުގެ ލޮނުގަނޑަށް ވުރެ 9350 ފޫޓު އުހުގައި އޮންނަ ކީޓޯގައި އާޖެންޓީނާ އެންމެ ފަހުން ކުޅުނު ވޯލްޑް ކަޕް ކޮލިފައިންގެ ތިން މެޗުގެ ތެރެއިން ދެ މެޗުން ބަލިވިއިރު އެއް މެޗުން އެއްވަރުވީ އެވެ. ވޯލްޑް ކަޕް ކޮލިފައިންގައި ކީޓޯގައި އާޖެންޓީނާ އެންމެ ފަހުން މޮޅުވީ 2001 ވަނަ އަހަރެވެ.\nވޯލްޑް ކަޕުގެ ޗެމްޕިއަން 1978 ވަނަ އަހަރާއި 1986 ވަނަ އަހަރު ހޯދާފައިވާ އާޖެންޓީނާ އަށް އެންމެ ފަހުން ވޯލްޑް ކަޕުން ފުރުސަތު ގެއްލުނީ 1970 ވަނަ އަހަރެވެ. އާޖެންޓީނާ ނެތި ކުޅެފައިވަނީ ޖުމްލަ ހަތަރު ވޯލްޑް ކަޕެވެ.\nއާޖެންޓީނާ ވޯލްޑް ކަޕަށް ކޮލިފައިނުވެދާނެ ކަމުގެ ޕްރެޝަރު އެންމެ ބޮޑު އެއް ކުޅުންތެރިއަކީ ކެޕްޓަން މެސީ އެވެ. ކްލަބް ލެވެލުގައި ބާސެލޯނާއާ އެކު އޭނާ ގާތްގަނޑަކަށް ހުރިހާ ކާމިޔާބެއް ހޯދާފައިވާއިރު ކެރިއަރުގައި މަދުވަނީ ސީނިއާ ގައުމީ ޓީމާ އެކު ބޮޑު ކާމިޔާބެކެވެ. މެސީއާ އެކު އާޖެންޓީނާ އެންމެ ފަހުގެ ވޯލްޑް ކަޕުގެ ފައިނަލުން ބަލިވިއިރު އެންމެ ފަހުގެ ދެ ކޮޕާ އެމެރިކާގެ ފައިނަލުން ވެސް ވަނީ ނާކާމިޔާބުވެފަ އެވެ.\nއިތުރު ލިޔުންތައް އާޖެންޓީނާ ފުޓްބޯޅަ ޓީމް ލިއޮނަލް މެސީ ވޯލްޑް ކަޕް ކޮލިފައިން


Ajay ge varah bodu project eh 2024 gai | Mihaaru\nއަޖޭގެ ވަރަށް ބޮޑު ޕްރޮޖެކްޓެއް 2024 ގައި\n15 ސެޕްޓެމްބަރ 2021 - 06:52\nބޮލީވުޑްގައި މިހާތަނަށް ހަދާނެ އެންމެ އަގު ބޮޑު ފިލްމަށް ވާނެ ކަމަށް ބެލެވޭ ވަރުގަދަ ބޮޑު ޕްރޮޖެކްޓަކަށް އަޖޭ ދޭވްގަން ތައްޔާރުވަމުން އަންނަ ކަމަށް ޕިންކްވިލާ އިން ބުނެފި އެވެ.\nމި ވަގުތު ބެއާ ގްރިލްސްގެ ޝޯ "އިން ޓު ދަ ވައިލްޑް" ގެ ޝޫޓިން އަށް ރާއްޖޭގައި ހުރި އެކްޓަރުގެ މެގަ ޕްރޮޖެކްޓާ ބެހޭ ގޮތުން ޕިންކްވިލާ އިން ބުނި ގޮތުގައި މިއަށް 400 ކްރޯޑް ރުޕީސް (54.34 މިލިއަން ޑޮލަރު) އަށް ވުރެ ބޮޑު ބަޖެޓެއް ކަނޑައަޅާފައިވެ އެވެ. އަޖޭގެ ކޮންސެޕްޓަކަށް ހަދަން ނިންމާފައިވާ ފިލްމުގެ ސްކްރީންޕްލޭ މިހާރު ލިޔުންތެރިންގެ ޓީމަކާ ހަވާލުކޮށްގެން ކުރިއަށްދާ ކަމަށް ވެސް ޕިންކްވިލާ އިން ބުނެ އެވެ.\nމި ޕްރޮޖެކްޓާ ގުޅުން ހުރި ބަޔަކާ ހަވާލާދީ އެ ނޫހުން ބުނި ގޮތުގައި އަޖޭ މިހާތަނަށް މަސައްކަތްކުރާ އެންމެ ބޮޑު ޕްރޮޖެކްޓްގެ މަސައްކަތް ފަށާނީ އޭނާ ޑައިރެކްޓްކުރަން ފަށާފައި އޮތް ތިން ވަނަ ފިލްމު "މޭޑޭ" ގެ ހުރިހާ މަސައްކަތްތަކަކުން އަތްދޫކޮށްލުމަށް ފަހު އެވެ. އެ ފިލްމަކީ އަންނަ އަހަރުގެ ކުރީކޮޅު ރިލީޒްކުރަން ތާވަލުކޮށްފައި އޮތް ފިލްމެކެވެ.\nޕިންކްވިލާ އިން ބުނީ އަޖޭ ސޮއިކޮށްފައި ހުރި ގިނަ ޕްރޮޖެކްޓްތަކެއް މިހާރު ވެސް ހުރުމާ އެކު އެ ހުރިހާ އެއްޗެއްގެ މަސައްކަތް ނިންމާލައި، ވަރަށް ހަމަޖެހިލައިގެން އޭނާގެ ބިޔަ ޕްރޮޖެކްޓްގެ ޝޫޓިން ފަށާނީ 2024 ގަ އެވެ. އަދި މިއީ ގިނަ އަދަދަކަށް ވީއެފްއެކްސް ވެސް ހިމެނޭ ކަހަލަ ވާހަކައެއް ކިޔައިދޭނެ، ވަރަށް ތަފާތު މޮޅު ފިލްމަކަށް ވާނެ ކަމަށް ބުންޏެވެ.\nއަޖޭ ޑައިރެކްޝަނަށް ނުކުތީ 2008 ގެ "ޔޫ، މީ އޯރް ހަމް" އިންނެވެ. އަދި އޭނާގެ ދެވަނަ ޑައިރެކްޝަނަކީ 2016 ގެ "ޝިވާއޭ" އެވެ.\nއަޖޭ 400 ކްރޯޑް ރުޕީސް އަށް ވުރެ ބޮޑު ބަޖެޓަކުން އަމިއްލަ ޕްރޮޖެކްޓެއްގެ މަސައްކަތް ފަށާ އިރު، ރިލީޒްވާން ހުރި އޭނާގެ ފިލްމުތަކުގެ ތެރެއިން އެސްއެސް ރާޖަމޯލީގެ "އާރްއާރްއާރް" އަކީ ވެސް 400 ކްރޯޑް ރުޕީސްގެ ބަޖެޓަކުން ހަދާފައިވާ ފިލްމެކެވެ.\nއަޖޭގެ ކުރިއަށް ހުރި އިތުރު ފިލްމުތަކުގެ ތެރޭގައި "ގަންގޫބާއީ ކަތިއަވާޅީ"، "މައިދާން"، "ތޭންކް ގޯޑް"، ތަމަޅަ ފިލްމު "ކައިތީ" ގެ ރިމޭކްގެ އިތުރުން "ޗަނަކިއާ" ހިމެނެ އެވެ. މީގެ އިތުރުން އޭނާ މިހާރު އަންނަނީ އަލަށް "ރުދުރާ" ކިޔާ ވެބް ސީރީޒެއްގެ މަސައްކަތް ވެސް ކުރަމުންނެވެ.\nބޮލީވުޑް ސްކްރީންޕްލޭ އަޖޭ ދޭވްގަން ބޮލީވުޑް ފިލްމު


Raajje hifidhaane; Naahama thedheh? | Mihaaru\nޑިފެންސް މިނިސްޓަރު މާރިޔާ އަހްމަދު ދީދީ ސްޓްރެޓީޖިކް ނިއުސް އަށް އިންޓަވިއު ދެއްވަނީ\n10 ފެބުރުއަރީ 2019 - 07:27 117 comments\nނާ ހަމަ ތެދެއް ހެއްޔެވެ؟ އިންޑިއާ އަކީ ބޭނުންވެއްޖެ ހިނދެއްގައި ރާއްޖެ ހިފައި އަޅުވެތިކުރެވޭހާ ބާރުގަދަ އަސްކަރިއްޔާއެއް އޮތް ގައުމެއް ހެއްޔެވެ؟ އިންޑިއާ އިން ރާއްޖޭގައި ރާޑަރުތަކެއް ވެސް ބަހައްޓަނީ އެ މީހުންގެ ބޭނުމަކު ވެސް ނޫން ހެއްޔެވެ؟ އެ މީހުންގެ އަމިއްލަ ސެޓެލައިޓުން ރާއްޖޭގެ ސަރަހައްދުން ކޮންމެ ތަނެއް ވަގުތުން އެހަރަ ބަލައިލަނީ އެވެ. އެހެންވެ އެ މީހުން ކީއްކުރާ ރާޑަރުތަކެއް ހެއްޔެވެ؟\nމިއީ އިންޑިއާ އިން ރާއްޖޭގައި ހިންގާ އަސްކަރީ ބައެއް މަސައްކަތްތަކާ މެދު ކަންބޮޑުވާ މީހުންނަށް ރައްދު ދެއްވަމުން ޑިފެންސް މިނިސްޓަރު މާރިޔާ އަހްމަދު ދީދީ ދެއްކެވި ބައެއް ވާހަކަތަކާއި އުފެއްދެވި ސުވާލުތަކެވެ. އަދިވެސް ވާހަކައެއް އިތުރުކޮށްލަން ހިނގާށެވެ؛\nއިންޑިއާ އިން ރާއްޖޭގައި ހެލިކޮޕްޓަރުތަކެއް ގެންގުޅެނީ ވެސް ހަމަ އެއްވެސް އަމިއްލަ އެދުމެއް ނެތި، ދިވެހިންނަށް އެހީވާށެވެ.\nމިނިސްޓަރު ވިދާޅު ނުވިޔަސް އިންޑިއާގެ އަސްކަރީ ގާބިލްކަން އަހަރެމެންނަށް އެނގެ އެވެ. އެކަމަކު ދެރަ ކަމަކީ ބައެއްގެ ކަންބޮޑުވުންތަކަށް ދިފާއީ ވަޒީރު ރައްދު ދެއްވި ގޮތެވެ. ގައުމާއި އަސްކަރިއްޔާ ކިތަންމެ ބިޔަވެފައި ހައިބަތު ހުއްޓަސް، އަހަރެމެން ދިވެހިންނަށް މިވަރުގެ ގައުމެއް ނޯންނާނެ އެވެ. ގައުމުގެ ދިފާއީ ކަންކަމާ ހަވާލުވެވަޑައިގެން ހުންނެވި ވަޒީރު، މިއީ އާރެއް ބާރެއް ނެތް ގައުމެކޭ އެހެން ގައުމުތަކުން ހެދި ގޮތެއް ހެދިގެން، ބުނި ގޮތަކަށް ރުހިގެން ތިބުން ނޫން ގޮތެއް ނެތެއް ނޫންހޭ ބުނާ މޭރުމަކުން ވާހަކަ ދެއްކެވީމާ އެއީ ގައުމާ މެދު ކިރިޔާ ވެސް ކުލުނެއް ހުރި މީހަކު ޝަކުވާ ނުކޮށް ދޫކޮށްލާނެ ކަމެއް ނޫނެވެ. ވަޒީރުގެ އެ ވާހަކަތައް މީޑިއާ އިން އޮޅުވާލީއޭ ބުނުމަކުން އަދި ނުފުދެ އެވެ. އެއީ އެއަށް ވުރެ ބޮޑު ވާހަކައެކެވެ.\nމި ވާހަކައިގެ ތެރެއިން، އިންޑިއާ އިން ރާއްޖޭގައި ރާޑަރުތަކެއް ބަހަންޓަން އެއްބަސްވީ މި ސަރުކާރުން ނޫން ކަމަށް ވިދާޅުވެ އެކަމުގައި ވެސް ދެއްކެވީ ދެކޮޅު ނުޖެހޭ ވާހަކައެކެވެ. ވިދާޅުވީ އެއީ އިންޑިއާ އަށް އެއްވެސް ބޭނުމެއް ހިފޭނެ އެއްޗެއް ނޫން ކަމަށާއި ހުރިހާ ފައިދާއެއް އޮތީ ރާއްޖެ އަށް ކަމަށެވެ. މިކަމުގައި ވެސް ގޯސްވީ މީޑިއާ އެވެ. ރާއްޖެ އާއި އިންޑިއާގެ މީޑިއާ ވެސް ގޯސްވީ އެވެ. މިކަމުގައި ބުނެވެން އޮތްހާ ވެސް ވާހަކަ އަކީ، މުޅި ރާއްޖެ ކަވަރުވާ ގޮތަށް އެކި ހިސާބުގައި ބަހައްޓާ ރާޑަރު ސިސްޓަމްތަކަކީ އިންޑިއާގެ ސަވައިލެންސް ސިސްޓަމުގެ ބައެއްކަމެވެ. މިއީ ރާއްޖެ އަށް ފައިދާ ނުވާނެ އެއްޗެއް ނޫނެވެ. އެކަމަކު މިނިސްޓަރު މިކަމުގައި ވެސް ވާހަކަ ދެއްކެވީ ހަގީގަތް އޮޅޭ ގޮތަށެވެ. ދުނިޔޭގެ އެންމެ ކުރިއަރާފައިވާ ގައުމުތަކުން ވެސް ރާޑަރު ސިސްޓަމްތައް ބޭނުންކުރަނީ އެ މީހުންގެ އަތުގައި، މިނިސްޓަރު އެ ވިދާޅުވާ ފެންވަރުގެ ސެޓެލައިޓް ނެތިގެންނެއް ނޫނެވެ.\nޑިފެންސް މިނިސްޓަރު މާރިޔާގެ އިންޓަވިއު\nއެނގެން ބޭނުންވެގެން މި އުޅެނީ ރާޑަރުތަކުން ކުރާނެ ބޭނުމާއި ރާއްޖެ އަށް އޭގެ ކޮންޓްރޯލް އޮތީ ކިހާ ވަރަކަށް ކަމާއި ހެލިކޮޕްޓަރު ބަލަހައްޓަން އިންޑިއާގެ ފައުޖެއް ރާއްޖޭގައި ގާއިމުކުރި ގޮތަށް ކޮންމެ ރާޑަރަކާ އެކު ވެސް ހަމަ އެހާ މީހުން ތިބޭނެތޯ އެވެ؟ ދިވެހިންނާއި ދިވެހި ގައުމަށް މަލާމާތް ރައްދު ނުވާ ގޮތަށް މި ސުވާލުތަކަށް ޖަވާބު ދެއްވެން ނެތީތޯ އެވެ؟\nއިންޑިއާގެ މި ވާހަކަތަކާ އެކު ހެލިކޮޕްޓަރުގެ ވާހަކަ ވެސް އައިސްގެން ނޫނީ ފުރިހަމައެއް ނުވެ އެވެ. އިންޑިއާ އިން ރާއްޖެއަށް ހަދިޔާކުރި ކަމަށް ބުނާ ދެ ހެލިކޮޕްޓަރު ފޮނުވާލަން ކުރީގެ ސަރުކާރުން ކުރި މަސައްކަތް ހުއްޓާލައި އާ ސަރުކާރުން ހެލިކޮޕްޓަރުތައް އުދުއްސަން ފެށީ އެވެ. ހެލިކޮޕްޓަރުތަކުގެ މުހިންމުކަން ވެސް ވިސްނައިދެނީ އެވެ. އެ އެއްޗެހި އޮޕަރޭޓްކުރަނީ އިންޑިއާ ސިފައިން ކަމަށް ވިޔަސް، އަސްކަރިއްޔާގެ ވެރިން އެ ވިދާޅުވަނީ ދިވެހި ސިފައިންގެ ސީދާ ކޮންޓްރޯލް އެބަ އޮތް ކަމަށެވެ. ދަތުރު ފަށާނީ ވެސް، ނިންމާނީ ވެސް ދިވެހި އަސްކަރިއްޔާ އިން އަންގާ ގޮތަށް ކަމަށްވެ އެވެ. އެކަމަކު ލީކުވެފައިވާ އެއްބަސްވުމުގައި އޮތީ އެހެންނެއް ނޫނެވެ. އޮޕަރޭޝަނަކަށް ހެލިކޮޕްޓަރު ބޭނުންވެގެން އެދުނަސް، އެ އުދުހޭނީ އެ ހެލިކޮޕްޓަރުތަކުގެ ކޮމާންޑް އޮންނަ އިންޑިއާގެ ކޯސްޓް ގާޑުން ބަލަން ޖެހޭ ކަންކަން ބެލުމަށް ފަހުގަ އެވެ. ދަތުރު ކުރުމާއި ނުކުރުމުގެ ބާރު އިންޑިއާ ސިފައިންނަށް އޮވެ އެވެ. އެހެންވެ މިއީ ކޮން ކަހަލަ ހަދިޔާއެއް ހެއްޔެވެ؟ ދިވެހިންގެ އެއްޗެކެވެ. ދިވެހިންނަކަށް މިއެއް ނުދުއްވޭނެ އެވެ. ރާއްޖޭގެ އަސްކަރިއްޔާއިން އެދުނަސް ނުދީ ހިފަހައްޓައިގެން ވެސް އޮވެވޭނެ އެވެ. މިއީ މޮހޮނަށް އޮޑި ދިން ގޮތުގެ ޒަމާނީ މިސާލަކަށް ނުފުދޭ ހެއްޔެވެ؟\nއެއްބަސްވުން ފަހުން ބަދަލު ނުކުރާ ކަމެއް ނޭނގެ އެވެ. ބަދަލު ކުރި ނަމަ އެ ވާހަކަ ސާފުކޮށްދެއްވާށެވެ.\nރަށަކުން މާލެ އަށް ބަލި މީހަކު ގެނައުމަށް ކުރި ދަތުރަކަށް ފަހު، ހެލިކޮޕްޓަރުން ފޭބި އިންޑިއާ ސިފައިންގެ މީހެއް. ---ފޮޓޯ: ހުސެއިން ވަހީދު/މިހާރު\nހެލިކޮޕްޓަރަކީ ރާއްޖޭގައި ބަލި މީހުން އުފުލުމަށާއި ދިވެހި ސިފައިންގެ އެކި ބޭނުންތަކަށް މުހިންމު އެއްޗެކެވެ. އިންޑިއާގެ އެހީތެރިކަމަށް ޝުކުރިއްޔާ އެވެ. އެކަމަކު ބުނެބަލާށެވެ. އިންޑިއާގެ ހެލިކޮޕްޓަރުތައް ބޭނުން ނުކުރަން ނިންމައި، އަމިއްލަ ހެލިކޮޕްޓަރު، ސީދާ ދިވެހި ސިފައިން ތިބެގެން އުދުހެން ފެށުމަކީ އިންޑިއާ ރުހޭނެ ކަމަކަށް ވާނެ ހެއްޔެވެ؟ އިންޑިއާގެ އަމިއްލަ އެދުމެއް ނެތިއްޔާ ދިވެހި ޕައިލެޓުން ހޯދައި، އެ މީހުންނާ އެ ދެ ހެލިކޮޕްޓަރު ހަވާލުކުރުމުން އިންޑިއާ އަށް ވެސް ހައްޓަށް ފަސޭހަ ނޫން ހެއްޔެވެ؟\nމިކަމުގައި ވެސް ބޮޑުވެގެން މި އުޅެނީ ރާއްޖެ މަތިން ހެލިކޮޕްޓަރުތަކެއް ދުއްވާތީއެއް ނޫނެވެ. އެއިން ކޮންމެ އުޅަނދަކާ އެކު، ދިވެހިރާއްޖޭގެ ގާނޫނުތަކާއި ގަވައިދުތައް އެ ބައެއްގެ މައްޗަށް ނުހިނގާ ގޮތަށް އިންޑިއާގެ އެތައް ސިފައިންނެއް ގާއިމުވެ ތިބޭތީ އެވެ. އިންޑިއާގެ އަސްކަރީ ބޭހެކޭ ނުކިޔެއް ކަމަކު އެ ހުރިހާ ސިފަތަކެއް ޖެހެމުން އަންނާތީ އެވެ. ދުނިޔޭގެ އެއްވެސް ގައުމެއްގައި، އެހެން ގައުމެއްގެ އަސްކަރިއްޔާ ގާއިމުވެ ތިބުން އެއީ ކުޑަ ކަމެއް ނޫނެވެ. އަދި އަމުދުން، ކުދި ގައުމުތަކުގަ އެވެ.\nއިންޑިއާ އަކީ ދިވެހިންނަށް ވަރަށް ގިނަ ކަންކަން ކޮށްދީފައިވާ މުހިންމު އެކުވެރިއެކެވެ. ނަމަވެސް މީގެ މާނަ އަކީ އިންޑިއާގެ އުނގަށް ވެއްޓުމެއް ނޫނެވެ. ރާއްޖެ އާއި އިންޑިއާއާ ދެމެދު މައްސަލަ ގޯސްވީ ކުރީގެ ރައީސް އަބްދުﷲ ޔާމީންގެ ވެރިކަމުގައި ގެންގުޅުނު ސިޔާސަތުގެ ސަބަބުން ކަމަށް ކިޔައި އުޅެ އެވެ. އަދި އާ ސަރުކާރާ އެކު މިކަން ބަދަލުވެއްޖޭ ވެސް ބުނެ އެވެ. އެކަމަކު އިންޑިއާ އިން ވިސްނަން ޖެހޭ ހަގީގަތަކީ، އެ ގައުމުގެ ސިޔާސަތުގެ ސަބަބުން ދިވެހިން އިންޑިއާ އަށް ނަފުރަތުކުރުން އިތުރުވެފައިވާ ކަމެވެ. ރާއްޖޭގައި ހިންގާ ބިޔަ މަޝްރޫއުތަކަށް އިންޑިއާ އެކި ގޮތްގޮތުން ހުރަސްއަޅާ ކަމާއި އިންޑިއާ އިން ރާއްޖޭގެ ހުރިހާ ކަމެއް ކޮންޓްރޯލްކުރަން އުޅޭކަން، އިންޑިއާގެ މީޑިއާގައި އެ ދައްކާ ވާހަކަތަކުން އެނގެ އެވެ. ރާއްޖޭގައި ކިރިޔާ ކަމެއް ހިނގާއިރަށް އަސްކަރިއްޔާ ފޮނުވުމުގެ ވާހަކަ ދެއްކުމާއި 1988 ގެ އުދުވާނީ ހަމަލާއިން ރާއްޖެ ސަލާމަތްކުރުމަށް އިންޑިއާ އެހީވިޔަސް އެކަން ދިވެހިން ބަލައިނުގަންނަ ކަމަށް ބުނެ މަލާމާތުގެ ރާގުގައި ވާހަކަ ދެއްކުން ފަދަ ކަންކަމުން އިންޑިއާގެ ނިޔަތާ މެދު ޝައްކު އުފައްދާ މީހުން ގިނަ އެވެ.\nމި ހާލަތުގައި އޮއްވައި އިންޑިއާގެ އަނގައިން ދިވެހި ވަޒީރުން ވާހަކަ ދެއްކެވީމާ ގުޅުން ބަދަހިވާނީ ކޮން ގޮތަކުން ހެއްޔެވެ؟ ރާއްޖެ-އިންޑިއާ ސިޔާސަތު ބަދަލުކުރަން ޖެހެ އެވެ. އެހެން ނޫނީ މި ގުޅުމުގައި އޮތް އިހްތިރާމު ދާނީ ކުޑަވަމުން، ގެއްލެމުންނެވެ.\nއިތުރު ލިޔުންތައް އިންޑިއާ ކޮލަމް އެމްއެންޑީއެފްގެ ރެހެންދި ހެލިކޮޕްޓަރު ރާއްޖެ-އިންޑިއާ މިލިޓަރީ މާރިޔާ އަހުމަދު ދީދީ، ޑިފެންސް މިނިސްޓަރު\nޗައިނާއާއެކު ކުރިއަށް ދެވޭނީ އަސްކަރީ މަރުކަޒެއް ދީގެން


SunOnline: Sultan ge hashigandu raajje genesfi, kashu namaadhu maghrib namaadhah fahu\nސުލްތާންގެ ހަށިގަނޑު ރާއްޖެ ގެނެސްފި، ކަށުނަމާދު މަޣްރިބް ނަމާދަށްފަހު\nއައިޝަތު ނުޒުހާ 27 Sep 2021, 13:42\nލާންސް ކޯޕްރަލް މުހައްމަދު ސުލްތާން އިބްރާހިމް--\nއިންޑިއާގައި ޓްރެއިނިންއެއް ފުރިހަމަކުރަމުންދަނިކޮށް މަރުވި އެމްއެންޑީއެފް ލާންސް ކޯޕްރަލް މުހައްމަދު ސުލްތާން އިބްރާހިމްގެ ހަށިގަނޑު ރާއްޖެ ގެނެސްފިއެވެ.\nސުލްތާންގެ ހަށިގަނޑު ރާއްޖެ ގެނެސްފައިވަނީ މިއަދު މިއަދު މެންދުރު 12:43 ގައެވެ.\nއެމްއެންޑީއެފުން ބުނީ ސުލްތާންގެ ޖަނާޒާގެ ކަންކަން ރަސްމީ އިއްޒަތުގައި ކުރިއަށް ގެންދެވޭނެ ކަމަށެވެ. ސުލްތާންގެ ކަށުނަމާދު އޮންނާނީ މިއަދުގެ މަގްރިބް ނަމާދަށް ފަހު އާސަހަރާ މިސްކިތުގައެވެ.\nސުލްތާންގެ މަރު ތަހުގީގު ކުރުމަށް ޕޯސްޓްމޯޓަމް ހަދާނެ ކަމަށް މީގެ ކުރިން ސުލްތާން ކިޔަވަމުން އައި ޕޫނޭގެ ނޭޝަނަލް ޑިފެންސް އެކެޑެމީ (އެންޑީއޭ) އިން ބުނި ނަމަވެސް އެމްއެންޑީއެފުން ވަނީ ޕޯސްޓްމޯޓަމް ނުހަދާ ކަމަށް ބުނެފައެވެ. ނަމަވެސް ޕޯސްޓްމޯޓަމް ނުހަދަން ނިންމީ ކޮން ސަބަބަކާ ގުޅިގެން ކަމެއް އެމްއެންޑީއެފުން ހާމައެއް ނުކުރެއެވެ.\n"ސަން"އަށް އެނގިފައިވާ ގޮތުގައި ޕޯސްޓްމޯޓަމް ނުހަދަން ނިންމައިފައިވަނީ އާއިލާއިން އެކަމަށް އެއްބަސްނުވުމުގެ ސަބަބުންނެވެ.\nސުލްތާންގެ މަރާ ގުޅިގެން ސިފައިންގެ ހުރިހާ މަރުކަޒުތަކެއްގެ ދިދަ ވަނީ 48 ގަޑިއިރަށް ބައި ދަނޑިއަށް ތިރިކޮށްފައެވެ.\nއުމުރުން 22 އަހަރުގެ ސުލްތާންގެ މަރާ ގުޅިގެން އެމްއެންޑީއެފުން މީގެކުރިން ނެރުނު ބަޔާނުގައި ބުނީ ސުލްތާން މަރުވެފައިވަނީ ނޭޝަނަލް ޑިފެންސް އެކެޑެމީގެ، ކޭމްޕް ގްރީންހޯންގައި ހޮނިހިރު ދުވަހު އޮތް އެންޝިއުރެންސް ދުވުމެއް ފުރިހަމަ ކުރަމުންދަނިކޮށް ކަމަށާއި ދުވުމުގެ ތެރެއިން ސުލްތާން ވެއްޓުމާއެކު އޭނާއަށް އިމަޖެންސީގައި ހޮސްޕިޓަލަށް ގެންދެވުނު ކަމަށެވެ.\nއެމްއެންޑީއެފުން ނެރުނު ބަޔާނުގައި އިތުރަށް ބުނީ ހޮސްޕިޓަލަށް ގެންދެވުނުއިރު ވެސް ސުލްތާން މަރުވެފައިވާ ކަމަށެވެ.\nލާންސް ކޯޕްރަލް މުހައްމަދު ސުލްތާން އިބްރާހިމް ސިފައިންގެ ހިދުމަތާ ގުޅިފައިވަނީ 2018 ވަނަ އަހަރުގެ އޭޕްރިލް މަހުގެ އަށް ވަނަ ދުވަހުއެވެ. ތިން އަހަރު ދުވަހުގެ ކޯހަށް އިންޑިއާއަށް ދިއުމުގެ ކުރިން ސުލްތާން މަސައްކަތް ކުރަމުން އައީ އިންޓަގްރޭޓެޑް ހެޑްކުއާޓާޒްގައި ކަމަށް އެމްއެންޑީއެފުން ބުނެއެވެ.\nސުލްތާންގެ މަރާ ގުޅިގެން ޕޫނޭގެ ނޭޝަނަލް ޑިފެންސް އެކެޑެމީ (އެންޑީއޭ) އިން ނެރުނު ބަޔާނެއްގައި ބުނީ ޓްރެއިނިންގެ ތެރެއިން ސުލްތާން ވެއްޓުމާއެކު، އޭނާއަށް ފަރުވާ ދިނުމަށް ގިނަ މަސައްކަތްތަކެއް ކުރި ކަމަށެވެ.\nޑޮނާޑް އިމާރާތުގައި އަލިފާނުގެ ހާދިސާއެއް ހިނގައިފި\nގެއްލުނު ކުޑަކުއްޖާ ހޯދުމަށް ބޮޑު ސަރަހައްދެއް ބަލައިފި\nދަތުރުކުރާ މީހުން، މޫސުމަށް ސަމާލުވުމަށް އިލްތިމާސް ކޮށްފި


February 20, 2020 14:35:42\nޖަރުމަނުގައި ބަޑީގެ ހަމަލާ ދިން ހިސާބުގަ ފުލުހުން\nޖަރުމަނުގު ހަނާއޫގެ ޝީޝާ ބަރ އަކާއި އިތުރު އެހެން ކެފޭ އެއްގެ ތެރޭގައި ބަދަލު ކުރި ބަޑީގެ ހަމަލާތަކެއްގައި 8 މީހަކު މަރުވެ5މީހަކު ޒަހަމް ވެފައި ވާކަމަށް ޖަރުމަނުގެ ފުލުހުން މިއަދު މައުލޫމާތު ދީފިއެވެ.\nޕޮލިސް މައުލޫމާތު ދިން ގޮތުގައި ޖަރުމަނު ގަޑިން 22:00 ގައި ހިނގި މިހާދިސާގައި ހަމަލާދިން މީހުންވަނީ ފިލާފައި ކަމަށާއި މިހާރު އެމީހުން ހޯދުމުގެ މަސައްކަތް ކުރަމުން ދާކަމަށެވެ.\nފުރަތަމަ ހަމަލާދީފައި ވަނީ ޝީޝާ ބާގަ ކަމަށާއި ދެވަނަ ހަމަލާތަކެއްވަނީ ހަނާއުގެ ކެސެލްސްޓަޑް އަވަށުގެ އެރީނާ ބާ އެންޑް ކެފޭގައި ދީފަކަމަށެވެ. ފުލުހުން މިހާރު ދަނީ މިހަމަލާތަށް ދިން މީހުން ހޯދުމަށް އެސަރަހައްދުތައް ހެލިކޮޕްޓަރުގައި ޕެޓްރޯލް ކުރަމުންނެވެ.\nމަންޒަރު ދުއްމީހުން މައުލޫމާތު ދީފައިވާގޮތުގައި ބަޑިހިފައިގެން ތިބީ، ކިތައް މީހުންކަން ނޭގޭ ކަމަށާއި ، ފުރަތަމަ ޝީޝާބާއަށް ވަދެ އެތަނުން3މީހުން ގަޔަށް ހަމަލާ ދިނުމަށްފަހު އެރީނާ ބާ އެންޑް ކެފޭއަށް ގޮސް އެތަނުން5މީހުން މަރާލީކަމަށް ރިޕޯރޓް ކޮށްފައިވެއެވެ.\nމިހަމާލާތަށް ދީފައިވާ ސަބަބަކާ ހަމަލާދިން މީހުން ހޯދުމުގެ މަސައްކަތް ޖަރުމަނުގެ ފުލުހުން މިހާރު އަންނަނީ ކުރަމުންނެވެ.\nމީގެ އިތުރުން ޖަރުމަނުގެ މިސްކިތްތަކަށް ހަމަލާދީ މަދަނީ ހަނގުރާމައެއް ފެށުމުގެ މަސައްކަތް ކުރަމުން އައި 12 މީހަކު ވަނީ މީގެ2ދުވަސް ކުރިން ޖަރުމަނު ފުލުހުން ހައްޔަރު ކޮށްފައެވެ.\nޖަރުމަނު ބަޑީގެހަމަލާ ހަނާއު


Rahvehikamu'ge gaanoonu thanfeezukurun madujassaalan India'ge...\nއިންޑިއާގެ ރަށްވެހިކަމުގެ ގާނޫނު\nރަށްވެހިކަމުގެ ގާނޫނު ތަންފީޒުކުރުން މަޑުޖައްސާލަން އިންޑިއާގެ ސުޕްރީމް ކޯޓުން ދެކޮޅުހަދައިފި\nސުޕްރީމް ކޯޓުން ވަނީ ސަރުކާރަށް ޖަވާބުދާރީވުމަށް ހަތަރު ހަފުތާގެ މުހުލަތެއް ދީފަ\nޖުމްލަ 143 މައްސަލައެއް އެ ގާނޫނާ ދެކޮޅަށް ހުށައަޅާފައިވޭ\nވަގުތީ އަމުރު ނުނެރެދިން މައްސަލައަގައި ގިނަ ބަޔަކު އަންނަނީ ނުރުހުން ފާޅުކުރަމުން\nކ. މާލެ | 22 ޖެނުއަރީ 2020 | ބުދަ 18:12 | 4,867\nރަށްވެހިކަމުގެ ގާނޫނާ ދެކޮޅަށް ކުރި މުޒާހަރާއެއްގެ ތެރެއިން - އަލްޖަޒީރާ\nއިންޑިއާގެ ރަށްވެހިކަމުގެ ގާނޫނަށް ގެނައި ބަދަލުތައް ތަންފީޒުކުރުން މަޑުޖައްސާލަން، އެ ގައުމުގެ ސުޕްރީމް ކޯޓުން ދެކޮޅުހަދައިފި އެވެ.\nއިންޑިއާގެ ސުޕްރީމް ކޯޓުން "ސިޓިޒަންޝިޕް އެމެންޑްމަންޓް އެކްޓް" ތަންފީޒުކުރުން މަޑުޖައްސާލަން ދެކޮޅު ހަދާފައިވަނީ، ސަރުކާރަށް ޖަވާބުދާރީ ވުމަށް ފުރުސަތު ދިނުމަށް ކަމަށް ބުނެއެވެ. އެގޮތުން އެ ގާނޫނޫ ދެކޮޅަށް ހުށައަޅާފައިވާ 143 މައްސަލައަށް ސަރުކާރުގެ ފަރާތުން ޖަވާބުދާރީ ވުމަށް، ހަތަރު ހަފުތާގެ މުހުލަތެއް ސުޕްރީމް ކޯޓުން ވަނީ ދީފައެވެ.\nމި މައްސަލަ ބަލާފައިވަނީ އިންޑިއާގެ ސުޕްރީމް ކޯޓުގެ ތިން ފަނޑިޔާރުންގެ ބެންޗަކުންނެވެ. އެ ފަނޑިޔާރުންގެ ތެރޭގައި ޗީފް ޖަސްޓިސް ޝަރަދް އަރްވިންދް ބޮބްޑޭ ހިމެނިވަޑައިގަންނަވައެވެ. އަދި މި ގާނޫނާ ދެކޮޅަށް ހުށައަޅާފައިވާ ޕެޓިޝަންތަކުގެ މައްސަލަ، އިތުރު ފަނޑިޔާރުން ހިމެނޭ ބެންޗަކަށް ހުށައަޅުއްވާނެ ކަމުގެ އިޝާރާތެއް ޗީފް ޖަސްޓިސް ވަނީ ދެއްވާފައެވެ.\nރަށްވެހިކަމުގެ ގާނޫނު ތަންފީޒުކުރުން ހުއްޓުވުމަށް ވަގުތީ އަމުރެއް ނެރެދިނުމަށް ސުޕްރީމް ކޯޓުން ދެކޮޅުހެދުމާއި ގުޅިގެން، މި ގާނޫނާ ދެކޮޅަށް އަޑު އުފުލަމުން އަންނަ ގިނަ ފަރާތްތަކަކުން ވަނީ ކަންބޮޑުވުން ފާޅުކޮށްފައެވެ. އަދި ސުޕްރީމް ކޯޓުން ވަގުތީ އަމުރެއް ނެރެދިންނަމަ، މުޒާހަރާތައް ހުއްޓުމަކަށް އަންނާނެ ކަމަށް ގަބޫލުކުރާ ކަމަށް ބުނެ އެ ފަރާތްތަކުން ވަނީ ހިޔާލު ފާޅުކޮށްފައެވެ.\nއިންޑިއާގެ ރަށްވެހިކަމުގެ ގާނޫނަށް މިދިޔަ މަހުގެ ތެރޭގައި ގެނައި ބަދަލުތަކާއި ގުޅިގެން އެ ގައުމުގެ ގިނަ ރައްޔިތުންތަކެއް އަންނަނީ މަގުތަކަށް ނިކުމެ ނުރުހުންފާޅުކޮށް، މުޒާހަރާކުރަމުންނެވެ. އެ ފަރާތްތަކުން އަންނަނީ މިއީ މުސްލިމުންނާ ދެކޮޅަށް ވުޖޫދުކޮށްފައިވާ ގާނޫނެއް ކަމަށް ބުނެ، އެ ގާނޫނު އުވާލަން ސަރުކާރަށް ގޮވާލަމުންނެވެ.\nއިންޑިއާގެ އެކި ސަރަހައްދުތަކުގައި ކުރަމުންދާ މުޒާހަރާތަކުގައި، މިއަދާ ހަމައަށް 30 މީހަކު ވަނީ މަރުވެފައެވެ. އަދި މުޒާހަރާތައް ރޫޅާލުމަށް މަސައްކަތްކުރާ ފުލުހުން، ނަހަމަ ގޮތުގައި ބާރުގެ ބޭނުންކުރާކަމަށް މުޒާހަރާތަކުގެ ބައިވެރިން އަންނަނީ ބުނަމުންނެވެ.\nއިންޑިއާގެ ސަރުކާރުން ވަނީ މުޒާހަރާގެ ބައިވެރިންގެ ޑިމާންޑުތަކަށް އިޖާބަދިނުމަށް ދެކޮޅު ހަދާފައެވެ. މިހާރު ސަރުކާރުން އެންމެ ބާރު ސްޕީޑެއްގައި ކުރަމުން އަންނަ މަސައްކަތަކީ، އިންޑިއާގެ ހުރިހާ ރައްޔިތުންގެ ބޯހިމެނުމުގެ ހަރަކާތެއް ފެށުމަށް ނިންމާފައެވެ. ނެޝަނަލް ރަޖިސްޓަރ އޮފް ސިޓިޒަންސް (އެންއާރްސީ) އަކީ ގިނަ ބަޔަކު ގަބޫލުކުރާ ގޮތުގައި، ރަށްވެހިކަމުގެ ގާނޫނުގައިވާ ކަންކަން ތަންފީޒުކުރަން ސަރުކާރުން އަޅާ ފުރަތަމަ ފިޔަވަޅެވެ.\nއިންޑިއާގެ ރަށްވެހިކަމުގެ ގާނޫނަށް ގެނައި ބަދަލުތަކާއެކު، އަވަށްޓެރި ޕާކިސްތާން، އަފްގާނިސްތާން އަދި ބަނގްލަދޭޝްއިން އިންޑިއާއަށް އެކި ސަބަބުތަކާހުރެ ހިޖުރަކޮށްފައިވާ މީހުންނަށް ވަނީ ރަށްވެހިކަން ދޭން ނިންމާފައެވެ. ނަމަވެސް، އިންޑިއާގެ ރަށްވެހިކަން ލިބޭ މީހުންގެ ލިސްޓުގައި މުސްލިމުންނެއް ނުހިމެނެއެވެ.


Mausoom aai Azimge suspension uvaalaifi\nއާޒިމް އަދި މައުސޫމް.\nއެމްއެމްޕީއާރުސީ ކޮރަޕްޝަން މައްސަލަ ތަހުގީގު ކުރުމަށް ފަހު އޭސީސީން ނެރުނު ރިޕޯޓާއި ގުޅިގެން ސަސްޕެންޑް ކޮށްފައި ހުރި ފެން ކުންފުނީގެ ޗެއާމަން އަހްމަދު މައުސޫމް އާއި އައިލެންޑް އޭވިއޭޝަންގެ ޑިރެކްޓަރުންގެ ބޯޑުގެ މެމްބަރު އަބްދުﷲ އާޒިމްގެ ސަސްޕެންޝަން ރައީސް އޮފީހުން މިއަދު އުވާލައިފި އެވެ.\nމިދިޔަ ފެބްރުއަރީ މަހުން ފެށިގެން ސަސްޕެންޝަނުގައި ތިއްބެވި އެ ދެ ބޭފުޅުންގެ ސަސްޕެންޝަން އުވާލާފައިވަނީ، އެނގިފައިވާ ގޮތުގައި، އެ ބޭފުޅުންގެ ކޮރަޕްޝަނުގެ މައްސަލައެއް ނެތް ކަން އޭސީސީން ކަށަވަރު ކޮށްދިނުމުންނެވެ.\nމައުސޫމް އާއި އާޒިމްގެ ސަސްޕެންޝަން އުވާލި އިރު، އޭސީސީގެ ރިޕޯޓާއި ގުޅިގެން ސަސްޕެންޑް ކޮށްފައި ހުންނެވި ޔޫތު މިނިސްޓަރު އަހުމަދު މަހުލޫފް އާއި ހަމަ އެ މައްސަލާގައި ސަސްޕެންޑް ކޮށްފައި ހުރި ޕްލޭނިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީންގެ ސަސްޕެންޝަން ވެސް ރައީސް އޮފީހުން ވަނީ މިދިޔަ އަންގާރަ ދުވަހު އުވާލައިފަ އެވެ.\nމައުސޫމް ސަސްޕެންޑް ކޮށްފައިވަނީ މައުސޫމްގެ ހިއްސާ އޮންނަ ދެ ކުންފުންޏަކަށް، އެމްއެމްޕީއާރުސީގެ ފައިސާ ލޯންޑާކުރި އެސްއޯއެފް ކުންފުނިން ޑޮލަރު ވަދެފައިވާތީ އެވެ. އެގޮތުން އެ ދެ ކުންފުންޏަށް އެސްއޯއެފުން ވަނީ ޖުމްލަ 6.1 މިލިއަން ޑޮލަރު ޖަމާކޮށްފަ އެވެ.\nނަމަވެސް ފަހުން މައުސޫމް ނެރުނު ބަޔާނެއްގައި ބުނެފައިވަނީ ގާނޫނާ ހިލާފު އެއްވެސް ކަމެއް ކޮށްފައި ނުވާނެ ކަމަށެވެ. އަދި އޭސީސީން އެ މައްސަލާގައި އޭނާ އަށް އެއްވެސް ސުވާލެއް ކޮށްފައި ނުވާއިރު، އެ ރިޕޯޓުގައި އެ ދެ ކުންފުންޏަށް ޖަމާވުމުގައި ކޮރަޕްޝަން މައްސަލައެއް ހިމެނޭކަން ނުވަތަ ނޫންކަން އެނގެން ނެތުމުން މައުސޫމް ވަނީ ކަންބޮޑުވުން ފާޅުކޮށްފަ އެވެ.\nއޭގެ އިތުރުން އެ ރިޕޯޓާއި ގުޅިގެން އާޒިމް ސަސްޕެންޑް ކުރީ އެސްއޯއެފުން އޭނާގެ އެކައުންޓަށް 50،000 ޑޮލަރު ޖަމާވެފައި ވާތީ އެވެ. އެކަމާ ގުޅޭގޮތުން އާޒިމް ވިދާޅުވީ އެ ފައިސާ އަކީ ބޭރުން މުދާ ގެނައުމަށް، އޭނާގެ ރައްޓެެހި ވިޔަފާރި ވެރިންނަށް ޑޮލަރު ހޯދައިދިނުމަށް ކޮށްފައިވާ މުއާމަލާތެއް ކަމަށެވެ. އަދި އެ މުއާމަލާތްތަކުގެ ތަފްސީލް ތަހުގީގީ އިދާރާތަކަށް ސާފުވާނެ ކަމަށް ވެސް އޭނާ ވިދާޅުވެފައި ވެއެވެ.\nކޮރަޕްޝަން އޭސީސީ ރައީސް އޮފީސް ސިޔާސީ މަޤާމުތައް


B. Atholhu football mubaaraathuge midhiya aharuge faisaage inaamu adhives nudhey\nގޮއިދޫ ޓީމުން ބ. އަތޮޅު ފުޓްބޯލް ޗެލެންޖުގެ ތަށި އުފުލާލަނީ. މިއަހަރުގެ މުބާރާޓުގަިއ އެޓިމުން ވާދަނުކުރަން ވަނީ ނިންމާފައި\nބ. އަތޮޅު ފުޓުބޯޅަ މުބާރާތުގެ މިދިޔަ އަހަރުގެ ފައިސާގެ އިނާމު އަދިވެސް ނުދޭ!\nހިތާދޫ އޮންލައިން | 27 އޮކްޓޯބަރ 2017\nބ. އަތޮޅު ފުޓްބޯޅަ މުބާރާތުގެ މިދިޔަ އަހަރުގެ މުބާޜާތުގެ ޗެމްޕިއަން ޓީމަށް ދޭންޖެހޭ ފައިސާގެ އިނާމު އަދިވެސް ނުދޭ ކަމަށް ގޮއިދޫ ޓީމުން ބުނެފިއެވެ.\nހުސްވި 2016 ވަނަ އަހަރުގެ ޗެންޕިއަން ގޮއިދޫ ފުޓްބޯޅަ ޓީމުން ބުނީ މިހާތަށް އައިއިރުވެސް ފައިސާގެ އިނާމު ދީފަިއި ނުވާކަމަށާއި އެހެންކަމުން މިއަހަރުގެ އަތޮޅު ޗެލެންޖުގައި ބައިވެރިނުވާން ނިންމައިފައިވާ ކަމަަށެއެވެ.\nނަމަވެސް މުބާރާތް އިންތިޒާމުކުރުމުގައު އިސްކޮށްއުޅޭ މުހައްމަދު ޖަމީލް (ޖަމްބޭ) ބުނީ މިއަހަރުގެ މުބާރާތް ފެށުމުގެ ކުރިން ޓީމުތަކަށް ފައިސާ ހަވާލުކުރާނެ ކަމަށެވެ. އަދި އިންތިޒާމް ފެންވަރު ދަށްކަމަށް ގަބޫލު ނުކުރާކަމަށާ، ރެފްރީންގެ ފެންވަރުވެސް ދަށްނޫންކަމަށް ޖަންބޭ ބުންޏެވެ.\n“ޓީމަކަށް ކުރީ އަހަރުގެ ފައިސާ ނުދީ މިއަހަރުގެ މުބާރާތެއް ނުވެސް ބާއްވާނެ. ގޮއިދޫ ބައިވެރިނުވަނީ އެފަދަ މައްސަލައަކުން ކަމަށް ނުދެކެން. އަހަންނަށް ހީވަނީ ސިޔާސީ ގޮތުން ބަޔަކު ރާވާ ގޭމެއްގަ ޖެހިގެންހެން ގޮއިދޫ ބައިވެރިނުވަނީ. ގޮއިދޫ ބައިވެރިނުވިޔަސް މުބާރާތް އޮންނާނެ” އޭދަފުއްޓަށް އުފަން ގައުމީ ފުޓްބޯޅަ ލެޖެންޑް ޖަމްބޭ ބުންޏެވެ\n2012 ވަނަ އަހަރުން ފެށިގެން އޭދަފުށީގައި ބާއްވަމުން އަންނަ ބ. އަތޮޅު ފުޓްބޯޅަ ޗެލެންޖް މިއަހަރުގެ މުބާރާތުގައި ބައިވެރިވުމުގެ ފުރުސަތު ހުޅުވާލާފައިވަނީ އަންނަ ނޮވެމްބަރ 1 ވަނަދުވަހާ ހަމައަށެވެ. މުބާރާތް ފަށާނީ ނޮވެމްބަރު 30 ގައެވެ.


އެމްޑީއޭގެ އަމާޒަކީ ރާއްޖެއަށް ތަރައްޤީ ގެނައުން - ޝިޔާމް | Landhooinfo\nއެމްޑީއޭގެ އަމާޒަކީ ރާއްޖެއަށް ތަރައްޤީ ގެނައުން – ޝިޔާމް\nއަޙްމަދު ދާއޫދު / ލަންދޫ3އަހަރު ކުރިން\tޚިޔާލެއް ދެއްވާ\nލަންދޫ ކައުންސިލްގެ މެޖޯރިޓީ އެމްޑީއޭއަށް ލިބިއްޖެ.\nއެމްޑީއޭގެ މަގުސަދަކީ ރާއްޖެއަށް ތަރައްގީ ގެނައުން ކަމަށާއި، އެމްޑީއޭ އަކީ ރައްޔިތުންގެ ލާބައާއި މަންފާ ހޯދައިދިނުމަށްޓަކައި އުފައްދާފައިވާ ޕާޓީއެއްކަމަށް އެމްޑީއޭގެ ލީޑަރ އަޙްމަދު ޝިޔާމް މުޙައްމަދު ވިދާޅުވެއްޖެއެވެ. ޝިޔާމް މިހެން ވިދާޅުވީ އެޕާޓީގެ ކޮންގްރެސް ފެށުމަށްޓަކައި ރޭ ދަރުބާރުގޭގައި ބޭއްވި ޖަލްސާގައި ވާހަކަ ދައްކަވަމުން ނެވެ.\nއިތުރަށް ވާހަކަފުޅުދައްކަވަމުން ޝިޔާމް ވިދާޅުވީ އިދިކޮޅު ބައެއް ޕާޓީތަކުން ގާނޫނު އަސާސީ ހިމާޔަތް ކުރަން ތެދުވެ ތިބި ކަމަށާއި، އެހެން ބުނާ މީހުން ތިބީ ޗާޓުން ބޭރުވެފައި ކަމަށެވެ.\n“”ބަޔަކު މީހުން ގާނޫނު އަސާސީ ހިމާޔް ކުރަން ތިމަންނާމެން މިތިބީ ތެދުވޭ ބުންޏަސް އަޅުގަނޑުމެން ގަބޫލެއް ނުކުރާނަން. އެ މީހުންނަކީ ގާނޫނު އަސާސީގެ ތެރެއިން ބޭރަށް ގޮސް ޗާޓުން ބޭރުވެފައި ތިބި މީހުން. އެ މީހުންނަކަށް އިތުރަކަށް ގާނޫނު އަސާސީއެއް ދެނެއް ރަނގަޅެއް ނުކުރެވޭނެ،” ސިޔާމް ވިދާޅުވި އެވެ.\nއިތުރަށް ވާހަކަ ދައްކަވަމުން ސިޔާމް ވިދާޅުވީ މިއަދުގެ ސަރުކާރުން ރާއްޖެއަށް ތަރައްގީ ގެންނަމުންދާ ކަމަށެވެ. އަދި ރައީސް ޔާމީން ރާއްޖެ އަށް ގެންނަމުންދާ ވަރުގެ އިންވެސްޓްމެންޓުތަކެއް ދުވަހަކުވެސް އެހެން ވެރިޔަކަށް ރާއްޖެއަށް ނުގެނެވޭނެ ކަމަށްވެސް ސިޔާމް ވިދާޅުވިއެވެ.\nއެމްޑީއޭގެ ދާއިމީ ޖަގަހައެއް ލަންދޫގައި ހަދަނީ.\nމޯލްޑިވްސް ޑިވެލޮޕްމެންޓް އެލަޔަންސް ( އެމްޑީއޭ ) ގެ ދާއިމީ ޖަގަހައެއް ނ.ލަންދޫގައި ހެދުމުގެ އަމަލީ މަސައްކަތް އިއްޔެ އެޕާޓީގެ …\nހުރިހާ ލިޔުންތައް (3133)


Dhuniyeyge enme dhigu firihenaa hayaathuge baiveriyaku hoadhumah Russia ah - One Online\nދުނިޔޭގައި މިވަގުތު ދިރިހުރި އެންމެ ދިގު ފިރިހެން މީހާގެ ރެކޯޑު އޮންނަ ސުލްތާން ކޯސެން ---\nދުނިޔޭގެ އެންމެ ދިގު ފިރިހެނާ ހަޔާތުގެ ބައިވެރިޔަކު ހޯދުމަށް ރަޝިއާއަށް\nދުނިޔޭގެ އެންމެ ދިގު ފިރިހެނާގެ ރެކޯޑު އޮންނަ ތުރުކީއަށް އުފަން އުމުރުން 39 އަހަރުގެ ސުލްތާން ކޯސެން ހަޔާތުގެ ބައިވެރިޔަކު ހޯދުމަށް ރަޝިއާއަށް ދަތުރުކޮށްފިއެވެ.\nތުރުކީގެ ކުރްދީ ދަރިކޮޅަށް ނިސްބަތްވާ ސުލްތާން ބުނިގޮތުގައި އޭނާއަށް އަންހެން ކުއްޖަކާއި އަދި ފިރިހެން ކުއްޖެއް އުފަންކުރުވާނެ އަންބެއް އޭނާ ބޭނުންވެއެވެ. އިސްކޮޅުގައި 8 ފޫޓު3އިންޗި ހުންނަ ސުލްތާން އަކީ މިވަގުތު ދުނިޔޭގައި ދިރިހުރި އެންމެ ދިގު ފިރިހެނާގެ ރެކޯޑު އޮންނަ މީހާއެވެ.\n2013 ވަނަ އަހަރު ސުލްތާން ކޯސެން ވަނީ5ފޫޓު9އިންޗި ހުރި ސޫރިއާގެ އަންހެނަކާ ކައިވެނިކޮށްފައެވެ. ސުލްތާނަށްވުރެ 10 އަހަރު ހަގު މާވް ޑެބޯ އާ ދެމެދު އެންމެ ގިނައިން ނުކުންނަ މައްސަލައަކީ މުއާމަލާތު ކުރުމުގައި ނުކުންނަ މައްސަލަތައް ކަމަށް އޭރު އޭނާ ދިން އިންޓަވިއުއެއްގައި ވަނީ ބުނެފައެވެ. ތުރުކީ ބަހުން ވާހަކަ ދައްކާ ސުލްތާންގެ އޭރުގެ އަންހެނުންނަށް ވާހަކަ ދައްކަން އެނގެނީ ހަމައެކަނި އަރަބި ބަހުން ކަމުގައި އޭނާ ބުނެއެވެ. މި ތަފާތުތަކާއެކު ވެސް އެ ގުޅުން ސުލްތާން ވަނީ އެތައް އަހަރުތަކެއް ވާންދެން ދަމަހައްޓާފައެވެ.\nނަމަވެސް އެގުޅުން މިހާރު ނިމުމަކަށް އައިސް ވަރަށް ފަހުން ވަރިވެފައިވާ ސުލްތާން މިހާރު ބޭނުންވަނީ ހަޔާތުގެ އާ ސަފުހާއެއް ހުޅުވައި ރަނގަޅު ދިރިއުޅުމެއް ބިނާ ކުރާށެވެ. ހަމައެކަނި އެ ބޭނުމުގައި ސުލްތާން ވަނީ މިމަހުގެ ތެރޭގައި މޮސްކޯއަށް ދަތުރުކޮށްފައެވެ. އޭނާ ބުނިގޮތުގައި ހަޔާތުގެ ބައިވެރިޔާ ރަޝިއާއިން ހޯދަން ބޭނުންވަނީ ރަޝިއާގެ އަންހެނުން ރީތިވެފައި ހިތްވެސް ރަނގަޅުކަމަށް މީހުން ބުނާތީއެވެ.\nއޭނާ ރަޝިއާ އަންހެނަކާ އިނދެ އަންހެން ކުއްޖަކާއި ފިރިހެން ކުއްޖަކު ހޯދަން ބޭނުންވާ ކަމުގައި މިމަހުގެ 20 ވަނަ ދުވަހު ޓީވީއަކަށް ދިން އިންޓަވިއުއެއްގައި ބުނެފައިވެއެވެ. ސުލްތާން ބުނިގޮތުގައި އޭނާއާ ކައިވެނިކުރާ މީހަކު އެއްވެސް ހަރަދެއް ކުރާކަށް ނުޖެހޭނެ އެވެ. ހުރިހާ ހަރަދެއްކޮށް އަނބިމީހާ ރަނގަޅަށް ބަލަހައްޓައިދޭނެ ކަމަށް އޭނާ ބުނެއެވެ. އަދި އޭނާއާ ކައިވެނިކުރުމަށްފަހު ތުރުކީއަށް ގެންގޮސް އެކުގައި ދިރިއުޅެން ބޭނުންވާ ކަމުގައިވެސް ސުލްތާން ވަނީ ބުނެފައެވެ.\nގުޅޭ ޓެގު ރަޝިޔާ ތުރުކީ ލުއި ޚަބަރު


Economic Ministry Ge Budget Bodu Kamun Azim Faadu Vidhaalhu Vejje - Vaguthu\nއިކޮނޮމިކް މިނިސްޓްރީގެ ބަޖެޓް ބޮޑު ކަމުން އާޒިމް ފާޑު ވިދާޅުވެއްޖެ\nމަޖިލީހުގެ މެޖޯރިޓީ ލީޑަރު، ހެންވޭރު މެދު ދާއިރާގެ މެންބަރު އަލީ އާޒިމް - ފޮޓީީޯ: މަޖިލިސް\nއަންނަ އަހަރަށް ލަފާ ކުރާ ދައުލަތުގެ ބަޖެޓްގައި އިކޮނޮމިކް މިނިސްޓްރީއަށް ކަނޑައެޅިފައިވާ ބޮޑު ބަޖެޓް ފެނި ހައިރާންވެ އަންތަރީސް ވެގެން ދިޔަ ކަމަށް ވިދާޅުވެ، ރައްޔިތުންގެ މަޖިލީހުގެ މެޖޯރިޓީ ލީޑަރު އަދި އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމް ފާޑުވިދާޅުވެއްޖެއެވެ.\nއިކޮނޮމިކް މިނިސްޓްރީގެ ބަޖެޓް ބޮޑު ކަމުން އާޒިމް ފާޑު ވިދާޅުވި އިރު، އިކޮނޮމިކް މިނިސްޓަރު ފައްޔާޒު އިސްމާއީލް މަގާމުން ވަކި ކުރުމުގެ މަސައްކަތެއް އެމްޑީޕީގެ އެތެރޭގައި ދަނީ ހިނގަމުންނެވެ. އެކަމުގައި އިސްކޮށް އުޅުއްވަނީ މަޖިލީހުގެ ރައީސް، އެމްޑީޕީގެ ރައީސް މުހައްމަދު ނަޝީދެވެ.\nމަޖިލީހުގައި މެދު ހެންވޭރު ދާއިރާ ތަމްސީލް ކުރައްވާ އާޒިމް މިއަދުގެ ޖަލްސާގައި ބަޖެޓަށް ބަހުސް ކުރައްވަމުން ވިދާޅުވީ ސަރުކާރުން ކޮންމެހެން ކުރަން ޖެހޭ ވިޔަފާރިތަކަށް މި ސަރުކާރުގައި ވެސް ކުންފުނި ހަދާފައިވާ ކަމަށެވެ.\nއާޒިމް ވިދާޅުވި ގޮތުގައި މި ގޮތަށް ގިނަ އަދަދެއްގެ ކުންފުނި ހަދައިގެން އުޅުއްވަނީ އަމިއްލަ މަންފާއަށް ކަމަށެވެ. ފުރަތަމަ ވަކި މިނިސްޓަރެއް ނުވަތަ މިނިސްޓްރީއެއްގެ ނަން ވިދާޅުނުވެ އާޒިމް ވިދާޅުވީ ބޭނުމަކީ އެހެން މިނިސްޓްރީތަކުގެ މެންޑޭޓް ތެރެއަށް މިނިސްޓްރީއަކުން ވަނުން ކަމަށެވެ.\n"މި ސަރުކާރުގައި ވެސް ސަރުކާރުން ކޮންމެހެން ކުރަން ނުޖެހޭ ވިޔަފާރިތަކަށް ކުންފުނި ހަދައިގެން އެބަ އުޅޭ، ކީއްކުރަންތޯ، އަމިއްލަ މަންފާ ނަގަން ވެގެން. އެހެން މިނިސްޓްރީތަކުގެ މެންޑޭޓް އަމިއްލަ މިނިސްޓްރީއަށް ގެނެސް ބޮޑު ވަޒީރު ހެދިގެން އުޅެން،" އާޒިމް ވިދާޅުވިއެވެ.\nބޯހިޔާވަހިކަމަށް ސަރުކާރުގެ ކުންފުންޏެއް ހަދާފައިވާ ކަމާއި ދަނޑުވެރި ކަމަށް ސަރުކާރުގެ ކުންފުންޏެއް ހަދަން ނިންމާފައިވާ ކަން ފާހަގަކުރައްވައި އާޒިމް ދެން ވިދާޅުވީ އެ ކުންފުނިތަކުގައި ތިއްބެވީ އިކޮނޮމިކް މިނިސްޓްރީގެ މުވައްޒަފުން ކަމަށެވެ. ކުރާ ހަމައެކަނި ކަމަކީ ބޮޑު މުސާރަ ނެގުން ކަމަށް ވިދާޅުވިއެވެ.\n"ކުންފުނިތަކުން ނެތް ކަމެއް ކޮށްފައެއް. ކުރި ކަމަކީ އިކޮނޮމިކް މިނިސްޓްރީގެ މުވައްޒަފުން އެ ކުންފުނިތަކުގައި ބައިތިއްބައިގެން ބޮޑު މުސާރަ ދެމުން ގެންދަނީ. އަޅުގަނޑުމެން ރައްޔިތުންގެ މެންބަރުން ތިބެންވީތޯ މި ކަންކަމަށް ރުހިގެން؟ ހަމަ ހިތު ހުރި ކަމެއް ކުރަން ދޫކޮށްލައިގެން؟" އާޒިމް ވިދާޅުވިއެވެ.\nއާޒިމް ވިދާޅުވި ގޮތުގައިި އެ ކުންފުނިތައް އުފައްދައިގެން އަލުން ކުރަނީ އެހެން މިނިސްޓްރީތަކުގެ މެންޑޭޓްގައިވާ މަސައްކަތް ކަމަށެވެ. މިސާލެއްގެ ގޮތުން ދަނޑުވެރިކަމުގެ ކުންފުނި ނަންގަވައި ވިދާޅުވީ އެ ކުންފުނިން ކުރަނީ ފިޝަރީޒް މިނިސްޓްރީގެ މަސައްކަތް ކަމަށެވެ.\nއާޒިމް ދެން ފާހަގަކުރެއްވީ މި ސަރުކާރު އައި ފަހުން އިކޮނޮމިކް މިނިސްޓްރީގެ ބަޖެޓް ބޮޑުވަމުން އައި މިންވަރެވެ. މިގޮތުން މިދިޔަ އަހަރު އެ މިނިސްޓްރީގެ ބަޖެޓަކީ 58 މިލިއަން ރުފިޔާ އަދި މި އަހަރުގެ ބަޖެޓަކީ 105 މިލިއަން ރުފިޔާ ކަން ފާހަގަކުރެއްވިއެވެ. އަންނަ އަހަރުގެ ބަޖެޓްގައި 300 މިލިއަން ރުފިޔާ އެ މިނިސްޓްރީގެ ބަޖެޓަށް ކަނޑައަޅާފައިވާ ކަން އާޒިމް ވިދާޅުވިއެވެ.\n"އަޅުގަނޑު އަޖައިބުވެ އަންތަރީސްވީ އިކޮނޮމިކް މިނިސްޓްރީގެ ބަޖެޓަށް ބަލާލުމުން، 300 އެތައް ގުނައަށް އިތުރު މި ވަނީ، މި ފެނިގެން އަޅުގަނޑު ކަންބޮޑުވެ މި ވާހަކަތައް މި ދައްކަނީ، އަޅުގަނޑު ގަބޫލު ކުރަނީ ބަޖެޓް ކޮމިޓީ އިން މި ކަންކަން ބަލައި ރިއާޔަތް ކުރާނެ ކަމަށް،" އާޒިމް ވިދާޅުވިއެވެ.\nނޮވެމްބަރު 18, 2020 12:13\nއަޅެ މި ނޫހުގައޭ އޮތީ އިޤްތިޞާދީ ނާރެސް ބަދަލުކޮށްލާނެ ވަޒީރަކީ އިކޮނޮމިކްސް މިނިސްޓަރޭ! އެވަރުގެ ނާރެހެން ބަދަލުކުރެވޭނީ މަދުވެގެން 200 މިލިއަން ކާލައިގެން ވަރުޖެހެގެން!\nނޮވެމްބަރު 18, 2020 13:06\nމަޖިލީހުގެ ބަޖެޓު ބޮޑުކޮއް އެތާ ބޭފުޅުންގެ މަހު މުސާރަ މަދުވެގެން ބިލިޔަނަކައް ހަދަން ގޮވާލަން.\nނޮވެމްބަރު 18, 2020 20:14\nއެއީ މިނިސްޓަރާއި ރައިސްގެ ބައި


އުނގޫފާރު، ދިވެހިރާއްޖެ ނަންބަރު: 56(IUL)303-AS/303/2019)\nމިއިދާރާގެ ބެލުމުގެ ދަށުން ހިންގާ މިދަންނަވާ ތަންތަނުގެ 2014 ން ފެށިގެން 2018 ވަނަ އަހަރުގެ މާލީ ކަންކަން އޮޑިޓް ކޮށްދޭނެ ފަރާތެއް ހޯދަންބޭނުންވެއްޖެއެވެ. ބިޑް ހުށަހަޅާ ފަރާތްތަކަކީ އޮޑިޓަރ ޖެނެރަލްގެ އޮފީހުން ހުއްދަ ދީފައިވާ އޮޑިޓް ފާމަކަށް ވާންޖެހޭނެއެވެ.\nވީމާ މިކަމަށް ޝައުޤުވެރިވާ އޮޑިޓް ފާމުތަކުން 2019 ސެޕްޓެމްބަރ 05 ވަނަ ދުވަހުގެ 11.00 އަށް މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. އަންދާސީ ހިސާބު ހުށަހަޅުއްވަން ޖެހޭ ގަޑިޖެހުމަށްފަހު ހުށަހަޅުއްވާ އަންދާސީ ހިސާބު ބަލައި ނުގަނެވޭނެ ކަމުގައި ދަންނަވަމެވެ. އަންދާސީ ހިސާބު އޮންނަވާނީ ބަންދުކޮށްފައިވާ ސިޓީ އުރައެއްގައެވެ. ސިޓީއުރައިގެ ބޭރުގައި " އުނގޫފާރު ކައުންސިލްގެ ބެލުމުގެ ދަށުގައިވާ ތަންތަން އޮޑިޓް ކޮށްދިނުން އެދި" މިހެން ލިޔެފައި އޮންނަންވާނެއެވެ. އިތުރު މަޢުލޫމާތު ސާފުކުރެއްވުމަށް ގުޅުއްވާނީ 6580118 އަށް ކަމުގައި ދަންނަވަމެވެ.\nއޮޑިޓަރ ޖެނެރަލްގެ އޮފީހުގެ ހުއްދަގެ ކޮޕީ


Valentines day Saudi gai faahanga kuran hudha dheefi | Hathaavees\nވެލެންޓައިންސް ޑޭއި ސައުދީގައި ފާހަގަކުރަން ހުއްދަ ދީފި\nސައުދީ އަރަބިއްޔާގައި ފުރަތަމަ ފަހަރަށް ވެލެންޓައިންސް ޑޭ ފާހަގަކުރުމަށް އެގައުމުން ހުއްދަ ދީފިއެވެ.\nވެލެންޓައިންސް ޑޭ އަކީ ސައުދި އަރަބިއްޔާގައި އެއްވެސް ޒަމާނެއްގައި ފާހަގަކޮށް އުޅުނު ދުވަހެއް ނޫނެވެ. ސައުދި އަރަބިއްޔާގެ ރައްޔިތުންނަށް މިހާރު އެއީ މަނާ ކަމެއް ނޫނެވެ.\nމިޑްލް އީސްޓް މޮނީޓާއިން ރިޕޯޓްކޮށްފައިވާ ގޮތުގައި މީގެކުރިން ސައުދީގައި ވެލައިންޓައިންސް ޑޭ ފާހަގަކޮށްފައި ނުވަނީ އެކަމަކީ އިސްލާމީ އަގީދާއާ ހިލާފު ކަމަކަށްވާތީއެވެ. ސައުދީން ވަނީ މީގެކުރިން ވެލައިންޓައިންސް ޑޭ ފާހަގަކުރި މީހުން ހައްޔަރުވެސް ކޮށްފައެވެ.\nމިހާރު އެގައުމުން މި ދުވަސް ފާހަގަކުރުމަކީ މަނާ ކަމެއްގެ ގޮތުގައި ހިމަނާފައި ނުވާތީ އެގައުމުގެ ރައްޔިތުން އެދުވަސް ފާހަގަކުރުމުގެ ގޮތުން ލޯބިވެރިންނަށް ފިނިފެންމަލާ، ޗޮކްލެޓާއި ރެސްޓޯރަންޓް ފަދަ ތަންތަން ބުކްކޮށް އެދުވަސް މިއަހަރު ފާހަނގަ ކުރިއެވެ..\n#ValentinesIsComing - The big day is just around the corner, so here'saquick and easy guide to the top restaurants in #Riyadh and #Jeddah to please every taste #SaudiArabiahttps://t.co/Q74POJD5l1 pic.twitter.com/0gzJjjeXVy\nމައްކާގެ ސީޕީވިޕީވީގެ ކުރީގެ ރައީސް ޝެއިހް އަހްމަދް ގާސިމް އަލް ގާމްދީ މީޑިއާތަކަށް ވިދާޅުވީ، ވެލެންޓައިންސް ދުވަސް ފާހަގަކުރުމަކީ އިސްލާމްދީނުގެ އަގީދާއާ ހިލާފުކަމެއް ނޫން ކަމަށެވެ. މީގެ އިތުރަށް އޭނާ ވިދާޅުވީ، އެ ދުވަހަކީ ލޯބިވެރިންގެ ދުވަސް ކަމަށާއި ކޮންމެ މީހަކަށްވެސް އެ ދުވަސް ފާހަގަކުރެވޭނެ ކަމަށެވެ.\nސައުދި އަރަބިއްޔާގެ މަޝްހޫރު ނޫހެއްކަމަށްވާ، އަރަބް ނިއުސް އިން ޕަބްލިޝްކޮށްފައި ހުރި ލިޔުންތަކެއްގައި ވެލެންޓައިންސް ދުވަސް ފާހަގަކުރުމަށް ސައުދީ އަރަބިއްޔާގައި ކުރަމުންދިޔަ ތައްޔާރީތައް ވަނީ ހިއްސާކޮށްފައެވެ.\nސައުދީން އަންނަމުންދާ ބަދަލުތަކަކީ އެގައުމުގެ ވަލީއަހުދު މުހައްމަދު ބިން ސަލްމާން ގެންނަވާ އިގުތިސާދީ އަދި އިޖުތިމާއީ އިސްލާހުތަކުގެ ދަށުން އަންނަ ބަދަލުތަކެކެވެ.\nއެގޮތުން އަންހެނުންނަށް ލިބިދީފައިވާ ހައްގުތައް އިތުރު ކުރުމުގެ ގޮތުން އަންހެނުންނަށް ކާރު ދުއްވުމުގެ ހުއްދަދީ، މަހުރަމެއްގެ ހުއްދައާ ނުލައިވެސް ގައުމުން ބޭރަށް ދަތުރު ކުރުމާއި ޔުނިވާސިޓީއެއްގައި ކިޔެވުމާއި ވަޒީފާއަކަށް ދިޔުމުގެ ފުރުސަތު ވަނީ ދީފައެވެ.\nމީގެކުރިން މިއުޒިކް ޝޯތައް ވެސް ބޭއްވުން މަނާ ކޮށްފައިވާ ސައުދީ އަރަބިއްޔާގައި މިދިޔަ އަހަރު ވަނީ ފޯރިގަދަ މިއުޒިކް ޝޯއެއްވެސް ބާއްވާފައެވެ. ސައުދީ އަރަބިއާގެ ޖިއްދާގައި ބޭއްވި ފޯރިގަދަ އެ މިއުޒިކް ފެސްޓިވަލްގައި މަޝްހޫރު ލަވަކިޔުންތެރިން ކަމަށްވާ ޖެނެޓް ޖެކްސަން، 50 ސެންޓް، ފިއުޗާ އަދި ކްރިސް ބްރައުން ފަދަ އާޓިސްޓުން ޕާފޯމްކޮށްފައިވެއެވެ.


Majileehah vannan ulhunee memberun tho kashavaru kuran jehey baeh: Nihan | Mihaaru\nއިދިކޮޅު މެމްބަރުންތަކެއް އިއްޔެ މަޖިލީހަށް ވެންނެވުމަށް މަސައްކަތް ކުރެއްވުމުން ސިފައިން އެކަމަށް ހުރަސް އަޅަނީ.\nމަޖިލީހަށް ވަންނަން އުޅުނީ މެމްބަރުންތޯ ކަށަވަރުކުރަންޖެހޭ ބައެއް: ނިހާން\n14 ފެބުރުއަރީ 2018 - 14:40 38 comments\nމަޖިލީހުގެ ޖަލްސާތައް ނުފަށައި ދިގުލައިގެންދާ މައްސަލައެއް ހުށަހަޅުއްވަން އެތަނަށް އިއްޔެ ވަޑައިގަތް އިދިކޮޅު މެމްބަރުންގެ ތެރޭގައި، ގޮނޑި ގެއްލުނު ކަމަށް އިލެކްޝަންސް ކޮމިޝަނުން ނިންމި ބައެއް މެމްބަރުން ހިމެނިވަޑައިގަންނަވަ އެވެ. އެ މެމްބަރުންގެ ގޮނޑި ނުގެއްލޭ ކަމަށް ސުޕްރީމް ކޯޓުން މި މަހު 1 ގައި ކުރި ހުކުމާ އެއްގޮތަށް، އެ މެމްބަރުންނަށް މަޖިލީހަށް ވަދެވޭނެ ކަމަށް ކުރީގެ އަމީން އާންމު އަހްމަދު މުހައްމަދު ވަނީ ވިދާޅުވެފަ އެވެ.\nVaki kuri kamah nimmi 12 beyfulhunnakee Majilihuge memberun: Ameen Ammu\nފެބުރުއަރީ 1 ގެ އަމުރު ސުޕްރީމް ކޯޓުގައި މިހާރު ތިއްބަވާ ތިން ފަނޑިޔާރުން ބާތިލް ކުރެއްވިއިރު ވެސް މެމްބަރުންގެ ގޮނޑިއާ ގުޅޭ ގޮތުން އޮތް ނިންމުމަށް ބަދަލެއް ނުގެންނަވަ އެވެ.\nހުކުމުގެ އެ ބައި ދެމިއޮތް ނަމަވެސް، ޕީޕީއެމުން މިއަދު ބޭއްވި ކޮންފަރެންސްގައި ނިހާން އެދިވަޑައިގަތީ، މެމްބަރުންގެ ގޮނޑިއާ ގުޅޭގޮތުން ކަންކަން ކަށަވަރުވަންދެން މަޑުން ތިއްބެވުމަށެވެ.\n"ރައްޔިތުންގެ މަޖިލީހަށް ވަދެވަޑައިގަތުމަށް މަސައްކަތްޕުޅު ކުރެއްވި މެމްބަރުންނަކީ އަދި ސާފުގޮތެއްގައި ރައްޔިތުންގެ މަޖިލީހުގެ މެމްބަރުންތޯ ކަށަވަރުވާ މެމްބަރުންތޯ ވެސް އަދި ޗެކްކޮށްލަން ޖެހޭ. މަޖިލީހަށް 14، 15، އަދި 16 ވަނަ ދައުރުގައި އުޅުއްވި މެމްބަރަކު ކަމެއްގަ ކުއްލިއަކަށް ގޮސް މަޖިލީހުގެ ފާރުމަތިން އަރައިގެން ނުވަތަ މަޖިލީހުގެ އެތެރެއަށް ވެންނެވުމުގެ ފުރުސަތެއް ނޯންނާނެ،" ނިހާން ވިދާޅުވި އެވެ.\n"އެ ކަންތައްތައް ހަމަޔާއި ބަރާބަރަށްވެ ނިމެންދެން އެ ބޭފުޅުން ޖެހޭނީ މަޑުކޮށްލައްވަން."\nމި ދުވަސްވަރު މަޖިލީހުގެ ޖަލްސާތައް މެދުކަނޑާލާފައި އޮތް ކަން، އެތަނަށް ވެންނެވުމަށް މަސައްކަތް ކުރި މެމްބަރުންނަށް ވެސް އެނގިވަޑައިގަންނަވާނެ ކަމަށް ނިހާން ވިދާޅުވި އެވެ. އެހެން އޮއްވައި، މެމްބަރުންތަކެއް ފާރުމައްޗަށް އަރާވަޑައިގެންނެވީ ފޮޓޯއެއްގެ ބޭނުމުގައި ކަމަށާއި އެކަން ހާސިލްވި ކަމަށް ވެސް އޭނާ ވިދާޅުވި އެވެ.\nއޭނާ ވިދާޅުވި ގޮތުގައި އެގޮތަށް އަަަމަލުތައް ނުބަހައްޓައި ވެސް މަޖިލީހަށް ސިޓީއެއް ހުށަހެޅުމުގެ ފުރުސަތު އޮންނާނެ އެވެ. އަމީން އާއްމު ނެތް ނަމަވެސް އަމީން އާއްމުގެ ނައިބު ހުންނަވާނެ ކަމަށް ވިދާޅުވި އެވެ.\nނިހާންގެ ވާހަކަ އަށް ތާއީދު ކުރައްވައި ވާހަކަ ދެއްކެވި ކެލާ ދާއިރާގެ މެމްބަރު އަލީ އާރިފް ވިދާޅުވީ އޭނާ ވެސް އިއްޔެ މަޖިލީހަށް ވެންނެވުމަށް މަސައްކަތް ކުރި ނަމަވެސް ސަލާމަތީބާރުތަކުން އެ ފުރުސަތެއް ނުދިނުމުން ޝަކުވާ ނުކުރައްވާ ކަމަށެވެ. އެހެންކަމުން މަޖިލީހަށް ނުވަދެވެނީ ވަކި ޕާޓީއެއްގެ މެމްބަރުންނަށް ވުމުން ނޫން ކަމަށާއި އެތަނަށް ނުވަދެވެނީ ސަލާމަތީ ސަބަބުތަކަކަށްޓަކައި ކަމަށް ވިދާޅުވި އެވެ.\nނިހާން ވިދާޅުވި ގޮތުގައި ރައްޔިތުންގެ މަޖިލީހުގައި އަދިވެސް އަޣުލަބިއްޔަތު އޮތީ ޕީޕީއެމްގަ އެވެ. އެއް ޕާޓީގެ 37 މެމްބަރުންނާއި ކޯލިޝަން ޕާޓްނަރު އެމްޑީއޭގެ މެމްބަރުންނާ އެކު ޖުމްލަ 42 މެމްބަރަކު ޕީޕީއެމް ކޮޅުގައި އެބަތިއްބެވި ކަމަށް ވިދާޅުވި އެވެ.\nއިތުރު ލިޔުންތައް ސިޔާސީ ޕާޓީ ރައްޔިތުންގެ މަޖިލިސް މަޖިލީހުގެ މެމްބަރުން ޕީޕީއެމް ކުރީގެ މެމްބަރު އަހުމަދު ނިހާން ކުރީގެ މެމްބަރު އަލީ އާރިފް ޕީޕީއެމް ޕާލަމެންޓްރީ ގުރޫޕް


Isthiri Hadhaigen Loabi Haasil Kurumun Vaa Gothakee.. - Vaguthu\nއިސްތިރި ހަދައިގެން ލޯބި ހާސިލްކުރުމުން ވާގޮތަކީ..\nކަރަންޓުގެ އެހީއިން ނުވަތަ އަލިފާން އަޅައިގެން ރޫފިލުވަން ގެނގުޅޭ އެއްޗެއްގެ ވާހަކައެއް ނުދައްކަމެވެ. އެ އިސްތިރިއަށްވުރެ މާހޫނު އިސްތިރިއެއްގެ ވާހަކަ ބުނެފާނަމެވެ. ދެމީހަކު ލޯބީގެ ގޮތުން ގުޅުވުމަށްޓަކައި ނުވަތަ ލޯބި ޖެއްސުމަށް ޖިންނި ޝައިޠާނުންގެ ވާގިވެރިކަމުގައި ހެދޭ ސިހުރަކީ ވެސް އިސްތިރިއެވެ. ލޯބިވުމަކީ އިންސާނާގެ ތަބީޢަތު އެއާ ނުލައި ފުރިހަމަ ނުވާ އެއްޗަކަށްވާއިރު ބައެއް މީހުން ލޯބި ހޯދުމަށްޓަކައި ގުރުބާންވާ ހިސާބަށް ވެސް ދެއެވެ. އަނެއް ބައި މީހުން ދީނުން ބޭރުވެގެން ވެސް ލޯބި ހާސިލު ކުރެވޭތޯ މަސައްކަތް ކުރާއިރު އިސްތިރި ހަދައިގެން ލޯބި ޖެއްސުމަކީ ޝިރުކުގެ ތެރެއިންވާ ކަންކަމެވެ.\nމިފަދަ އިސްތިރި ދެގޮތަކަށް ހަދާ އުޅެއެވެ. އެކަކު އަނެކާއަށް ހިތް ޖެއްސުމަކީ އެއް ގޮތެވެ. އަދި ލޯބިން އެކީގައި އުޅެ ދެމީހަކު ދުރުކުރުމަށް ހަދާ ސިހުރަކީ ވެސް އިސްތިރިއެއް ކަމަށްވެއެވެ. މިފަދަ ސިހުރަކީ އެހެނިހެން ބޭނުންތަކަށް ހަދާ ސިހުރަށްވުރެ މާނުރައްކާތެރި އަދި މާނުބައިކަން ބޮޑުވެގެންވާ ސިހުރެއް ކަމަށްވާއިރު އެކަމުގެ ސަބަބުން ބައެއް މީހުންގެ ހަޔާތް އެކީ ހަލާކުވެ ސަލާމަތްނުވެވި އުޅެން ޖެހެއެވެ.\nރަސޫލުﷲ ސައްލަﷲ ޢަލައިހި ވަސައްލަމް ޙަދީޘް ކުރައްވާފައިވެއެވެ.\n"ސިހުރު ހަދާ މީހާ އާއި، އެ ހަދުވާމީހާ އަހަރެމެންގެ ތެރެއިން ނުވެ އެވެ. އަދި ކާހިނެއްގެ ގާތަށް އައިސް އޭނާ ދައްކާ ވާހަކަ ތެދު ކޮށްފި މީހާ ދަންނަ އެވެ. ފަހެ، ހަމަކަށަވަރުން އޭނާ މުޙައްމަދުގެފާނު މައްޗަށް ބާވާލެއްވުނު ޝަރީޢަތަށް ކާފަރުވެއްޖެ އެވެ."\nއަމިއްލަ އެދުމެއް އޮވެގެން އަނެކާގެ ހަޔާތް ބަރުބާދުކޮށްލުމަކީ ރަނގަޅު ކަމެއް ނޫނެވެ. އަނެކާއަށް ދެރައެއް ނުވަތަ ގެއްލުމެއް ދިނުމަކީ ދީނުގައިވެސް ކަނޑައެޅިގެން މަނާ ކުރައްވާފައިވާ ކަމަކަށްވާއިރު ސިހުރުން ތިމާ އެދޭ ކާމިޔާބީތައް ހޯދުމަކީ ކުފުރުވުމެވެ. އިންސާނާއަށް ކާމިޔާބު މިންވަރުކޮށް ދެއްވަނީ ނިއުމަތްތައް ތަނަވަސްކޮށްދެއްވާ ރަޙްމާންވަންތަ ރަޙީމްވަންތަ އިލާހެވެ.\nއިސްތިރި ހެދުމުގައި ސިހުރުވެރިން އެކި އުކުޅުތަކާއި އެކި ގޮތްތައް ބޭނުން ކުރާއިރު، އިސްތިރި ކާމިޔާބުވާނީ އެވެނި މިވެނި ކަމެއް ކޮށްގެން ކަމަށްބުނުމުން ސިހުރު ހައްދަންދާ މީހާ އެކަމުގައި ހުންނަ ފޯރިއާއި ޖޯޝުގައި ސިހުރުވެރިޔާ ބުނިހާގޮތެއް ހަދައި އެކަމުގައި ޝާމިލުވެ ދެދުނިޔެއިން ގެއްލި ހަލާކުގެތެރެޔަށް ވެއްޓިގަނެއެވެ. އެގޮތުން ސިހުރުވެރިޔާއާއި ސިހުރު ހަދަން ދާ މީހާ ﷲގެ މަގުން އެއްކިބާވެ ފާޙިޝް ޢަމަލުތައް ހިންގައި ޝައިތާނާގެ ރުހުން ހޯދުމުން އެ ޝައިތާނާ އިންސާނާގެ ނުބައިކަން އިތުރު ކުރުމުގެ ގޮތުން އެކަންތަކަށް މަގުފަހި ކޮށްދިނުމަށް އެހީތެރިވެއެވެ.\nއާންމުކޮށް ސިހުރުވެރިން ސިހުރު ހަދާފައިވާ ކާތަކެއްޗާއި ބޯތަކެތި ހިތް ރުއްސަން ބޭނުންވާ މީހާއަށް ކާންދީ ބޯންދީ ހަދައެވެ. އެފަދަ ތަކެތި އެކި ތަންތަނުގައި ވަޅުލާހަދަން ދެއެވެ. މޫދަށް ނުވަތަ ކަނޑަށް ތަކެތި ފައްތާ މަސްމަހާމެއްސަށް ކާންދީ ވެސް ހަދައެވެ. މިކަންކަމުގެ ސަބަބުން ޖިންނި ޝައިޠާނުން އެ ސިހުރު ކާމިޔާބު ކުރުމަށް އެހީތެރުވުމަށްޓަކައި، ލޯބި ހޯދަން އުޅޭ މީހާއަށް ވަސްވާސް ވައްދާ އޭނާގެ ބޮލަށް ސަވާރުވެގަނެއެވެ. އިސްތިރިން ވާގޮތަކީ އެއީ އެވެ. ހަޤީޤީ ލޯބީގެ ބަދަލުގައި ބޮޑު އޮޅުވާލުމެއްގެ ތެރެއަށް ސިހުރު ޖައްސާ މީހާ ވައްޓާލައެވެ.\nއިސްތިރި ޖެހިފައިވާ މީހުންގެ ފަރާތުން ފެނިދާނެ ބައެއް ޢަލާމާތްތައް:\n- މީހެއްދެކެ މާބޮޑަށް ލޯބިވެ އެކަމުގައި ހައްދުފަހަނަ އެޅުން\n- އަންހެނެއްނަމަ ޙައިޟު ގެ މައްސަލަ އާއްމުކޮށްޖެހުން\n- އާދަޔާ ޚިލާފަށް ގިނައިން ޖިންސީ ގުޅުން ހިންގާހިތްވުމާއި އަބަދުވެސް އެޚިޔާލުގައި ހުރުން\n- ހުވަފެނުގައި މީހަކު ގިނައިން ފެނުމާއި އެމީހާއާއެކު އެއްދާން ކުރާތީ ހުވަފެނުގައި ފެނުން\n- ބޮލުގައި މީހަކު ހިފާފަ ހުންންގޮތަށްވެ ބަރުޖެހި ބާރުވުން\n- ކޮންމެ ހާލެއްގައި އުޅެންޖެހުނު ނަމަވެސް އެމީހަކާ އެކީ އުޅެން ބޭނުންވުން\n- ނުބައި ކަމެއް ނުވަތަ ތިމާ ނުރުހޭ ކަމެއް އެމީހާ ކުރިކަމުގައިވިޔަސް އެކަމާ ރުހި ޤަބޫލުވެ ތައުރީފް ކުރުން\n- ހުވަފެނުގައި ހަރުފަ ބުޅާ ފަދަ ޖަނަވާރުތަކާއި ބިރުވެރި ސިފައިގައި ތިބޭ މީހުން ފެނުން\n- ނިދީގައި ބާރަށް ވާހަކަދެއްކުން\n- ނިދީގައި ކުއްލިއަކަށް ސިއްސައިގެން ގޮސް ހޭލެވުން\n- އާދަޔާ ޚިލާފަށް މެއަށް ތަދެއް އެރުން\nމާތް ﷲ ވަޙީ ކުރެއްވިއެވެ، "އަދި ސިޙުރުވެރިޔާ ކޮންމެ އެއްޗެއް ގެނައި ކަމުގައިވިޔަސް، ސިޙުރުވެރިޔާ ކާމިޔާބު ނުވާނެއެވެ".\nއެހެންކަމުން ﷲ ގެ ބަސްފުޅާމެދު ޝައްކު ނުކުރާށެވެ. ފަރުވާ ކުރުމާއި، ދުޢާކުރުމާއި ޒިކުރުކުރުން ގިނަކުރުމުން އެކަލާނގެ އިރާދަފުޅުން އެފަދަ ކަންކަމުން އިންސާނާ ސަލާމަތް ކޮށްދެއްވާނެތެވެ. ޝިފާ ދެއްވާ ފަރާތަކީ ހަމައެކަނި އެއީއެވެ. މުއުމިނުންދެކެ އެކަލާނގެ އިންތިހާއަށް ލޯބިވެ ވޮޑިގަންނަވައެވެ. މުސީބާތްތައް ކުރިމަތި ކުރައްވަނީ އިމްތިޙާނެއްގެ ގޮތުންކަން ޤަބޫލުކޮށް އެފަދަ ކަންކަމަށް ކެތްތެރިވާށެވެ.\nއޮގަސްޓް 12, 2019 15:34\nދުރުކުރަން ހަދާ ސިހުރަކީ ވަރިތޮޅި. އިސްތިރިހަދާނީ ލޯބިޖައްސަން..\nދިވެހިންގެ ގަމާރުކަމާއެވެ. ތަހުޒީބު ޒަމާނެއްގާ ދިވެހިން އަދިވެސްތިބީ ޖިންނި ސިހުރު ގަބޫލުކޮށްގެން\nއޮގަސްޓް 12, 2019 16:26\nޖިންނިީންނަކީ އުޅޭބައެއް. ސިޙުރަކީ ޖެހޭ އެއްޗެއް. އެކަން ޤަބޫލުކުރަން ޖެހޭނެ މުސްލިމަކަށް ވާނަމަ. ޤަބޫލު ނުކުރާނަމަ، އެމީހަކީ ކީރިތި ޤުރުއާނަށް ކާފިރުވެއްޖެ މީހެއް.\nކަނޑައެޅިގެން ކީރިތި ގުރްއާނުގައި ސިހުރުގެވާހަކަ ގެނެސްފައިވަނިކޮއް އެކަމައް އިންކާރުކުރިމީހާ އެހެރީ އިސްލާމް ދީނުން ބޭރުވެފައެވެ. އަދި ތިޔަ ހުރެވެނީ ދިވެހި ތާރީޚަށާއި މިހާރުވެސް ރާއްޖޭގައި ހިނގަމުންއަންނަ ސިހުރުގެ ކަންކަމާއިމެދު ޣާފިލުވެފައެވެ. ތިޔަފަދަ ޣާފިލުކަމަކީ އޭގެ ސަބަބުން ސިހުރު ޖެހުމައް މަގުފަހިކޮއްފާނެ ކަންކަމެވެ. އަދި ޣައިބައް އީމާން ނުވާމީހާގެ އީމާންކަމެއް ފުރިހަކައެއް ނުވެއެވެ.\nއޮގަސްޓް 12, 2019 20:16\nޝައިތާނާއަކީ ޖިންނިއަކައް ވީހިނދު ޖިންނީންނަކީ ތިބޭ މަޚުލޫގެއްކަމައް ގަބޫލުނުކުރާމީހާ ޝައިތާނާއަކީ ހުންނައެއްޗެއް ކަމުގައި ގަބޫލެއް ނުކުރާނެއެވެ. އެހެން ވުމުގެ ސަބަބުން އޭނާ ޝައިތާނާގެ އަވާގައިޖެހޭނީ ނިކަން ފަސޭހަކަމާއި އެކުއެވެ. ގިނަބަޔަކު މިފަދަ ޣާފިލުކަންމަތީ ރާއްޖޭގައި ދިރިއުޅެމުން ދެއެވެ. ރާއްޖޭގެ މުޖުތަމައުއިން ފެންނަ ނުބައިކަންކަމުގެ އަޑީގައި މިފަދަ ޣާފިލުކަމުގެ ރޯލު ވަރައްވެސް ބޮޑެވެ.\nއޮގަސްޓް 12, 2019 17:55\nޢިޓިސް ކޮއްލްޑް ލައްވ.


Ooredoo gulhigen Oppo in Rajjeygai smart phone thah launch koffi - AO News\nއުރީދޫ ގުޅިގެން، އޮޕޯ އިން ރާއްޖޭގައި ސްމާރޓްފޯނުތައް ލޯންޗުކޮށްފި\nއުރީދޫ މޯލްޑިވްސް އާއި ގުޅިގެން، އޮޕޯ އިން ރާއްޖޭގައި މުޅިން އަލަށް، އެކުންފުނީގެ ސްމާރޓްފޯނުތައް ރަސްމީކޮށް ލޯންޗުކޮށްފިއެވެ. މިގޮތުން ރާއްޖޭގައި ތައާރަފްކުރެވުނު ފޯނުތަކުގެ ތެރޭގައި، އޮޕޯ ރެނޯ2 އެފް، އޮޕޯ އޭ1ކޭ އަދި އޮޕޯ އޭ5 2020 ހިމެނެއެވެ. ރާއްޖޭގެ މާކެޓުގައި، އެންމެ ފުރިހަމަ އަގުގައި އޮޕޯގެ މި އައު ފޯނުތައް އުރީދޫއިން ލިބެންހުރިއިރު، ކަސްޓަމަރުންނަށް ފޯނު ބައްލަވައިގަތުން އިތުރަށް ފަސޭހަކޮށްދިނުމަށް ވަރަށް ޚާއްސަ ޕްލޭންތަކެއްވެސްވަނީ ތައާރަފްކޮށްފައެވެ.\nމި އޮފަރގެ ތެރެއިން ބައްލަވައިގަންނަވާ ކޮންމެ ރެނޯ2 އެފް ފޯނަކާއި އެކު ސޯޝަލް މީޑިއާއަށް ޚާއްސަ2ޖީބީ ހިލޭ ޑޭޓާގެ އިތުރުން ޖޭބީއެލް ޓިއުން 115ބީޓީ ގެ ވައަރލެސް ހެޑްސެޓެއްވެސް މުޅިން ހިލޭ ލިބިގެންދާނެއެވެ. އަދި ބައްލަވައިގަންނަވާ ކޮންމެ އޮޕޯ އޭ1ކޭ އަދި އޮޕޯ އޭ5 2020 ފޯނަކާއެކު ސޯޝަލް މީޑިއާއަށް ޚާއްސަ 1 ޖީބީ ހިލޭ ޑޭޓާ ލިބިގެންދާނެއެވެ.\nފާއިތުވި 10 އަހަރުގެ ތެރޭގައި ޓެކްނޮލޮޖީގެ އާލާތްތައް އުފައްދާ ކުންފުންޏެއްގެ ގޮތުގައި ބައިނަލްއަގުވާމީ ޓެކްނޮލޮޖީ ދާއިރާގައި ކުރިއެރުން ހޯދާފައިވާ އޮޕޯ ކުންފުނިންވަނީ ފޯނުގެ ފޮޓޯގްރަފީއަށް ޚާއްސަ އަހަންމިއްޔަތު ކަމެއްދީގެން އީޖާދީ ސްމާރޓް ފޯނުތަކެއް ނެރެ މީހުންގެ މަގުބޫލުކަން ހޯދާފައެވެ. ހަމަ އެގޮތުން އުރީދޫ މޯލްޑިވްސް އާއި އެކު ރާއްޖެއަށް މިއަދު ތަޢާރަފްކުރި އޮޕޯ ފޯނުތަކަކީވެސް ތަފާތު ސްޕެސިފިކޭޝަންތަކާއި އެކު އުފައްދާފައިވާ، ބައްލަވައިގަންނަން ފަސޭހަ އަގުތަކެއްގައި މާކެޓްކުރެވިފައިވާ ފޯނުތަކެކެވެ.\nމި ޕްލޭން މެދުވެރިކޮށް އުރީދޫ ޕްރީޕެއިޑް އަދި ޕޯސްޓްޕެއިޑް ކަސްޓަމަރުންނަށްވެސް އެންމެ ރަނގަޅު އަގުގައި، ޚާއްސަ އޮފަރގެ ތެރެއިން ފޯނުތައް ބައްލަވައިގަނެވޭނެއެވެ.\n2,499 32 ޖީބީ އޮޕޯ އޭ1ކޭ\n4,999 128 ޖީބީ އޮޕޯ އޭ5 2020\n8,249 128 ޖީބީ ރެނޯ2 އެފް\nމަހަކު އެންމެ ކުޑަ އަދަދެއްގެ ގޮތުގައި 333 ރުފިޔާ ދައްކަވައިގެން، މިއަދު ލޯންޗްކުރެވުނު ފޯންތައް އުރީދޫ ކަސްޓަމަރުންނަށް ބައްލަވައިގަނެވޭނެ6މަހުގެ އިންސްޓޯލްމަންޓް ޕެކޭޖްތަކެއްވެސް ވަނީ ފަށާފައެވެ. ފުލް ޕޭމަންޓް ޕްލޭނެކޭ އެއްގޮތަށް، އިންސްޓޯލްމަންޓް ޕްލޭންގެ ދަށުން ބައްލަވައިގަންނަވާ ކަސްޓަމަރުންނަށްވެސް ހިލޭ ޑޭޓާ އަދި ރެނޯ ސީރީސްގެ ފޯނާއި އެކު ލިބޭ ޖޭބީއެލް ޓިއުން 115ބީޓީ ގެ ވައަރލެސް ހެޑްސެޓެއްވެސް ލިބިގެންދާނެއެވެ.\nއޮޕޯގެ މި އައު ފޯނުތައް އުރީދޫގެ އީ ކޮމަރސް ޕްލެޓްފޯރމް މޫލީ މެދުވެރިކޮށް ބައްލަވައިގަނެ، ރާއްޖޭގެ ކޮންމެ ހިސާބަކަށްވެސް މުޅިން ހިލޭ ގެންގޮސްދެވޭނެއެވެ. މޫލީ މެދުވެރިކޮށް ބައްލަވައިގަތުމަށް ޒިޔާރަތް ކުރަން ޖެހެނީ http://ore.do/app މި އެޑްރެހަށެވެ. އިންސްޓޯލްމަންޓް ޕެކޭޖްއެއް މެދުވެރިކޮށް އޮޕޯގެ ފޯނުތަށް ޚިޔާރުކުރައްވަން ބޭނުންފުޅުވާނަމަ، އުރީދޫ އެކްސްޕީރިއަންސް ސެންޓަރުތަކުން އެހީތެރިކަން ލިބިގެންދާނެއެވެ.\nމި އޮފަރތަކާއި ބެހޭ އިތުރު މައުލޫމާތު http://www.ooredoo.mv/oppo/ މި އެޑްރެހުން ލިބިގެން ދާނެއެވެ.\nއުރީދޫ މޯލްޑިވްސްސްމާޓް ފޯން\nހިލޭ ބޯނަސް ޑޭޓާއާއެކު، އުރީދޫން ރާއްޖެއަށް ސެމްސަންގް ޒެޑް ފްލިޕް ތައާރަފްކޮށްފި


SunOnline: Mi aharu Addu ah boahiyaavahi kamuge mashroou eh neiy\nމި އަހަރު އައްޑޫއަށް ބޯހިޔާވަހިކަމުގެ މަޝްރޫއެއް ނެތް\nޝަފްނާ ހުސައިން 24 Mar 2021, 12:06\nމިނިސްޓަރު މުހައްމަދު އަސްލަމް މިއަދުގެ ރައްޔިތުންގެ މަޖިލީހުގެ ޖަލްސާގައި ވާހަކަދައްކަވަނީ -- ފޮޓޯ/ މަޖިލިސް\nމި އަހަރު އައްޑޫ ސިޓީގައި ބޯހިޔާވަހިކަމުގެ މަޝްރޫއެއް ކުރިއަށް ނުދާނެ ކަމަށް ޕްލޭނިން އެންޑް ހައުސިން މިނިސްޓަރު މުހައްމަދު އަސްލަމް މިއަދު ވިދާޅުވެއްޖެ އެވެ.\nމިނިސްޓަރު މިއަދު ރައްޔިތުންގެ މަޖިލީހަށް ހާޒިރުވެވަޑައިގަތުމުން އައްޑޫގައި މި އަހަރު ބޯހިޔާވަހިކަމުގެ އެއްވެސް މަޝްރޫއެއް ކުރިއަށް ދާނެތޯ ސުވާލުކުރެއްވީ ހިތަދޫ މެދު ދާއިރާގެ މެމްބަރު އަހްމަދު ރަޝީދު އެވެ.\n"ނޫން މި އަހަރު ތެރޭގައި ނުފެށޭނެ އެއްވެސް ކަމެއް،" މިނިސްޓަރު ވިދާޅުވި އެވެ.\nއެހެން ނަމަވެސް އަންނަ އަހަރު ޕީއެސްއައިޕީގެ ދަށުން އައްޑޫގައި ބޯހިޔާވަހިކަމުގެ ޕްރޮޖެކްޓެއް ފަށާނެކަމަށް މިނިސްޓަރު ވިދާޅުވި އެވެ.\n"އޭގެ ތެރެއިން މިހާރު މި ދަނީ ރަށްރަށަށް ބޭނުންވާ މިންވަރުތައް ކަނޑައަޅަމުން. އަންނަ އަހަރު ފެށޭތަނުން ހަމަ އެ މަސައްކަތް ކުރިއަށް ފަށާނަަން،" މިނިސްޓަރު ވިދާޅުވި އެވެ.\nއަސްލަމް ވިދާޅުވީ އެއީ ޕީއެސްއައިޕީ ޕްރޮގްރާމުގެ ދަށުން ހިންގާ ކަމަކަށް ވާތީ، އެ މަޝްރޫއު ކުރިއަށް ގެންދާނީ ދިވެހި ލޯކަލް ކޮންޓްރެކްޓަރުންނަށް ޓާގެޓް ކޮށްގެން ކޮންސްޓްރަކްޝަން އިންޑަސްޓްރީ "ސްޓިމިއުލޭޓް" ކުރުމަށް ކަމަށެވެ.\nއެހެންކަމުން އޭގެ ތެރެއިން ބޯހިޔާވަހިކަން އަންނާނެ ކަމަށާއި އައްޑޫ އަކީ އާބާދީ ބޮޑު އިގްތިސޯދެއް އޮތް ތަނަކަށް ވާއިރު ހައުސިން ރިއަލް އެސްޓޭޓް ޑެވެލޮޕަރުންނަށް އެކަމުގެ ޕޮޓެންޝަލް ހުރިކަން ފެންނާނެކަން ޔަގީންކުރާ ކަމަށެވެ.\nހަމައެއާއެކު އައްޑޫގައި ރިއަލް އެސްޓޭޓަށް ސިޓީ ކައުންސިލުން ބާރުއެޅުމަށް ވެސް މިނިސްޓަރު އެދިވަޑައިގަތެވެ.


Dolly – Esfiya – Dhivehi Vaahaka Site\nބޮޑުވަޅިއެއް ހިފައިގެން ކާގެއިން ނިކުމެގެން އައި ރާހިލް ފެނުމާއެކު އަލީނާއަށް ސިއްސައިގެން ގޮސް ސަރަންފީއިން ތެދުވެވުނެވެ. އޭރު އެ ކުޑަކުޑަ ކުއްޖާގެ ހިތް ނެގިނެގިފާ ޖެހެމުންދިޔައިރު މުޅި މީހާވަނީ ހާސްވެފައެވެ. އެހާއަވަހަށް މުޅިމީހާ...\nވީރާނާ (9 ވަނަ ބައި)\n“މަންޖެ ކޮންތާކަށް ގޮއްސަ ތިޔަ އައީ؟.. މިހާރު ބޮޑު ނުވަނީސް ފިޔަފެޅީތަ މަށަށް ވަގަށް ތަންތަނަށް ދާން” އެހެންދުވަސްދުވަހާ ހިލާފަށް މިއަދު އަލީނާ ގެއަށް ދިޔައިރު ޝެހެނާ އުޅެނީ ހޭލައެވެ. އަލީނާ ގެއަށް...\n3 އަހަރު ފަސް “އައްދޯއި…މަންމާ!!” ރާހިލްމެންގެ ގޭގެ ކޮޓަރިތެރޭގައި އަންހެންވެރިންތައް ހެލިފެލިވަމުންދިޔައިރު ޝެހެނާ ބަނޑުގައި ރިއްސާވަރުން ރޮނީއެވެ. އޭރު ފަސް އަހަރުގެ އަލީނާއާއި ތިން އަހަރުގެ ރެޔާން އެގޭ ސިޓިން ރޫމުގައި މައުސޫމުގޮތަކަށް...\nވީރާނާ (7 ވަނަ ބައި)\nޝެހެނާއަށް ހޭވަރިކަންވީއިރު އޭނާ އޮތީ ހޮސްޕިޓަލުގައެވެ. އޭރު އޭނަ ވަށައިގެން ޑޮކްޓަރުންނާއި ނަރުހުން ހަރަކާތްތެރިވަމުންދާ މަންޒަރު އޭނާއަށް ފެނުނެވެ. ޝެހެނާ ހޭއެރުމާއެކު ޑޮކްޓަރ ހިނިތުންވެލަމުން ޝެހެނާގެ އެހީތެރިޔާއަށް ގޮވާލުމަށް ނަރުސްކުއްޖާކައިރީ ބުނެލިއަޑު އިވުނެވެ....\nޖެހިގެން އައިދުވަހެވެ. ރާޝިދު އޮފީހުގައި އިދެފައި މެންދުރު ބަންގީގެ އަޑުއިވުމާއެކު އޮފީސްކައިރީ ހުރި މިސްކިތާދިމާއަށް މިސްރާބުޖެހިއެވެ. ނަމާދުކޮށް ނިމިގެން އޭނާ ގެއާދިމާއަށް މިސްރާބުޖެހީ އޭނާގެ ހަގު ދަރިފުޅު ފަހަރެއްގައި މިއަދު ފެނިދާނެކަމުގެ އުއްމީދުގައެވެ....\nވީރާނާ (5 ވަނަ ބައި)\nއެހެންއޮވެފައި ރާހިލް ތެދުވެގެން ކޮޓަރީގެ ދޮރުހުޅުވާލުމަށްފަހު އެތެރެއަށް ވަދެއްޖެއެވެ. އޭރު ޝެހެނާ އުޅެނީ އަލީނާ ނުނިދައިގެންނެވެ. ރާހިލް އެމަންޒަރު ބަލަންހުރެފައި ކޮޓަރިން ނިކުމެގެން ބޭރަށް ދިޔައިރު އެ މޫނުމަތީގައި ނުރުހުންވުން ފެންނަން ހުއްޓެވެ....\nމެންދުރުގެ ވަގުތެވެ. އައިސާމަނިކެމެންގޭގެ ބޮޑު ބަދީގޭގައި އާއިލާތެރޭ ގިނަ އަންހެންވެރިން އަވަދި ނެތި ކެއްކުމުގައި މައްސޫލުވެގެން އުޅެއެވެ. މިއަދަކީ ރާޝިދު އާއި ޝެހެނާގެ ދަރިފުޅަށް ހަތްދުވަސްވެގެން ނަން ކިޔާ ދުވަހެވެ. އާއިލާތެރޭ ފިރިހެންވެރިން...\n“ޝްޝްޝް.. އަހަރެން ޝެހެ އަކަށް އެއްވެސްކަމެއް ނުކުރާނަން. އަހަންނާ އިންނަން އެއްބަސްވޭ. އޭރުން މިތަނުން ސަލާމަތްވާނީ..” ލޮތްބާއެކު ރާޝިދު ބުނެލިގޮތުން ޝެހެނާގެ ގައިން ހީބިހި ނަގައިގަތެވެ. މިއީ ވަފިއްޔާ އާއި ރާޝިދުގެ ރޭވުމެއްކަން...\n“ރާޝިދު” ޝެހެނާ ކިތަންމެ ރުޅިއައިނަމަވެސް ކުރިމަތީގައި ހުރި ރާޝިދުއާ ދިމާއަށް ބާރަށް އެއްޗެކޭ ބުނާކަށް ނުކެރުނެވެ. އެއީ ކީއްވެ ކަމެއް ޙުދު އޭނާއަކަށްވެސް ނޭނގެއެވެ. ރާޝިދުއަކީ ގަދަރުވެރި މީހަކަށްވާތީ ގަދަރުކުރެވެނީކަމަށްވެސް ވެދާނެއެވެ. އެކަމަކު...